
INTRODUCERE 


Om şi Dumnezeu 




Isus din Nazaret a fost, din punctul de vedere al in- 
lliienţei sale, cea mai importantă fiinţă omenească din 
istorie. In acelaşi timp, este omul despre care s-a scris şi 
s-a discutat cel mai mult. Cel mai vechi document exis¬ 
tent în care se vorbeşte despre el, întâia epistolă către 
Corinteni a Sfântului Apostol Pavel, a fost răspândit (cu 
alte cuvinte copiat şi publicat) în deceniul şase al pri¬ 
mului secol d.Cr., la aproximativ douăzeci de ani după 
moartea lui Isus. Pe vremea aceea, circulau şi biografii 
scrise în aramaică, limba în care se exprima Isus, însă ele 
s-au pierdut. Ne-au parvenit totuşi patru biografii în 
limba greacă, publicate în decurs de cincizeci de ani de la 
moartea lui Isus. Până spre sfârşitul secolului, apăruseră 
patruzeci şi cinci de documente autentice despre el, care 
au supravieţuit şi ele. De atunci, au fost publicate în 
număr tot mai mare şi în toate limbile, mai întâi docu¬ 
mente şi apoi cărţi întregi despre acest subiect. Numai în 
Anglia există la ora actuală peste o sută de mii de bio¬ 
grafii, alături de numeroase monografii. Peste o sută au 
apărut deja în primul deceniu al secolului XXI. 

Religia care comemorează învăţăturile, moartea şi în¬ 
vierea lui Isus era bine împământenită în şase ţări în jurul 
anului 50 d.Cr. Adepţii acestei religii erau deja cunoscuţi 

sub numele de „creştini", denumire pe care credincioşii 
au adoptat-o cu multă bucurie, deşi fusese creată în An- 
tiohia, bine cunoscutul oraş al neologismelor argotice. 
De atunci, numărul creştinilor a tot crescut, ajungând azi 
la 1,25 de miliarde. In ciuda faptului că în unele părţi ale 
lumii cifra a rămas neschimbată sau este în declin, creş¬ 
tinismul câştigă teren în Asia, America Latină şi mai ales 
în Africa. Primul loc de cult datează de prin anul 50 d.Cr., 
iar azi multe dintre cele aproape un milion de capele, 
biserici, bazilici, abaţii şi catedrale se numără printre cele 
mai mari, mai remarcabile şi mai frumoase construcţii 
clădite vreodată: într-adevăr, influenţa creştinismului a 
fost poate factorul suprem în dezvoltarea arhitecturii 
de-a lungul ultimelor două milenii. Imaginea lui Isus 
este motivul preferat în pictură şi sculptură, dar influenţa 
creştinismului este de asemenea predominantă în poezie, 
muzică şi toate celelalte arte, în afară de fotografie, film 
şi mediile electronice, cu toate că şi în acestea se întâl¬ 
nesc adesea imagini ale lui Cristos. Viaţa lui Isus şi reli¬ 
gia pe care ea a generat-o sunt în multe privinţe - dar 
mai cu seamă sub aspect cultural şi moral - evenimentele 
centrale în istoria umanităţii, în jurul cărora gravitează 
totul, şi prevăd că aşa va fi şi în viitor. 

Ne-am referit mai sus la influenţa lui Isus ca om. Dar 
motivul importanţei lui ca om nu rezidă doar în natura 
sa umană şi în personalitatea sa, sau în acţiunile sale, ci în 
faptul - de care toţi creştinii sunt convinşi ca şi mine - 
că Isus era şi este în acelaşi timp şi Dumnezeu. Acest 
eveniment unic, adică apariţia pe pământ a unei fiinţe 
care să fie şi Dumnezeu, şi om, este esenţa creştinismului. 

i bun se explică acest fenomen de excepţie? Este un 
mister, aidoma multor alte chestiuni fundamentale de 
i .ne ne izbim în viaţă, cu privire la care nu putem decât 
m emitem presupuneri. Cum să-i faci pe oameni demni 
vi existe alături de Creatorul lor? Răspunsul ni se dă în 
hun 3,16: „Căci Dumnezeu aşa a iubit lumea, încât pe 
l ini Său Cel Unul-Născut L-a dat ca oricine crede în El 
•i.i nu piară, ci să aibă viaţă veşnică." 

De vreme ce Dumnezeu este atotştiutor şi omnipre¬ 
zent, trebuie să presupunem că planul mântuirii - şi 
ileci cea din urmă consecinţă umană - a fost prefigurat 
in crearea timpului şi spaţiului şi că, de aceea, Dumnezeu 
u fost ab initio trinitar prin natura sa, monoteist, dar şi 
i rei-în-unul: Tată, Fiu şi Duh Sfânt. Din ce cauză pro¬ 
cesul mântuirii a devenit posibil în anul 4 înaintea erei 
creştine, odată cu naşterea lui Isus, şi nu mai devreme 
s.ui mai târziu? întrucât Dumnezeu există dincolo de 
timp şi spaţiu - acestea fiind doar nişte instrumente 
efemere care-i permit umanităţii să evolueze, să fie pusă 
la încercare şi apoi să fie mântuită -, întrebarea fdeşi mi 
se pare firească) este zadarnică. La fel de zadarnic este să 
ne punem întrebări în legătură cu natura lui Isus şi a lui 
1 )umnezeu, sau cu preexistenţa sa de la începutul înce¬ 
putului, fiindcă aceste lucruri nu pot fi cunoscute, ca să 
nu mai vorbim de viitor, care ne este încă ascuns. 

Ceea ce putem face totuşi este să scriem despre viaţa 
lui Isus-omul, în timpul căreia, potrivit Sfântului Ioan, 
„S-a sălăşuit între noi [...] plin de har şi de adevăr" (1, 14). 
Viaţa lui a fost povestită mai des decât viaţa oricărui alt 
om, cu o varietate infinită de amănunte provenite din 

vaste surse de erudiţie, care au dus adesea la controverse 
şi au trezit resentimente. Erudiţia este, ca orice altceva, 
determinată de modă. Spre sfârşitul secolului XIX şi la 
începutul secolului XX, era la modă să se nege existenţa 
lui Isus. Nici un erudit serios al zilelor noastre nu mai 
susţine această opinie, şi e greu de imaginat cum a putut 
ea să apară, având în vedere abundenţa dovezilor privi¬ 
toare la existenţa lui Isus. Pentru autorii laici romani, mult 
mai apropiaţi de epoca în care a trăit el, de pildă Pliniu, 
Tacit, Suetoniu, existenţa sa era un lucru de la sine înţeles, 
ca de altfel şi pentru conştiinciosul istoric evreu Iosephus, 
care a scris în generaţia de după moartea lui Isus. Mai 
mult, spre deosebire de majoritatea covârşitoare a figu¬ 
rilor ilustre din Antichitate, a căror existenţă n-a fost 
nicicând pusă la îndoială, Isus a făcut obiectul a patru 
biografii, dintre care una e scrisă de un martor ocular şi 
celelalte sunt transcrieri ale relatărilor orale făcute de 
martori oculari. Toate au fost puse în circulaţie între trei¬ 
zeci şi patruzeci de ani de la moartea lui şi toate concordă 
in punctele esenţiale. Multe detalii sunt confirmate în scri¬ 
sori din acel timp, răspândite de discipolii lui. 

Când scrii despre viaţa lui Isus, problema nu e atât 
sărăcia surselor, cât abundenţa lor, precum şi dificultatea 
de a pătrunde în spatele textului scris şi de a tălmăci pe 
deplin spusele şi episoadele care trebuie explicate din 
nou fiecărei generaţii. O altă problemă este cum să pre¬ 
zinţi unor cititori aflaţi la două milenii distanţă perso¬ 
nalitatea unui om atât de extraordinar şi de versatil, 
înflăcărat şi chibzuit, clar şi subtil, plin de autoritate, 
uneori chiar aspru, şi totuşi nemărginit de bun, înţelegător, 

ii n;ii»r şi iubitor, atât de strălucitor în desăvârşirea sa, 
im ai cei din preajmă îi acceptau fără şovăire caracterul 
divin. Şi totuşi, una dintre splendorile creştinismului 
, ,u- că scriitori din toate timpurile au simţit că se pot 
Im umeta să facă propriile portrete ale omului Isus. 

Schiţa ce urmează este realizată cu trăsături largi de 
pensulă, dar uneori pointillist, şi reflectă ani îndelungaţi 
ile lecturi şi studii istorice. în afara referinţelor la textele 
I vangheliei (toate din King James Version*), nu citez alte 
autorităţi, dar sunt pregătit, la nevoie, să-mi apăr afir¬ 
maţiile bazându-mă pe documente. Am încercat să mă 
exprim clar şi concis, în dorinţa de a transmite bucuria 
şi hrana pe care le capăt mergând pe urmele lui Isus şi 
meditând asupra vorbelor lui. 


* Toate citatele biblice din traducerea de faţă urmează Biblia 
sau Sfânta Scriptură , Editura Institutului Biblic şi de Misiune al 
Bisericii Ortodoxe Române, Bucureşti, 1994. (Nt.) 

lsus s-a născut într-o lume dură, violentă, crudă şi 
Instabilă. Era, în acelaşi timp, o lume materialistă şi tot 
mai prosperă. Realitatea geopolitică era dominată de 
Roma, cu posesiunile ei, pe cale să se transforme din 
republică în imperiu. Ocupa acum toate coastele Medi- 
ivranei, pe care unul dintre iluştrii romani. Pompei, o 

< m ătase definitiv de plaga piraţilor, folosind metode de 
o brutalitate necruţătoare, torturi şi execuţii publice pe 
scară largă. Rezultatul a fost rapida dezvoltare a comer¬ 
ţului şi, implicit, faptul că un număr mare de oraşe şi 
indivizi şi-au dublat bogăţiile în generaţia imediat ante¬ 
rioară naşterii lui lsus. 

Roma, lăsând în urmă Mediterana şi avansând în 
interiorul continentelor, a ocupat întreaga Italie, Spania, 

< rrecia, Egiptul şi ceea ce numim azi Turcia. între cinci¬ 
zeci şi şaizeci de milioane de oameni se aflau acum sub 
legislaţia Romei. Cu cincizeci de ani înainte de naşterea 
lui lsus, Iulius Caesar alipise teritoriului roman întreaga 
Calie (Franţa timpurilor moderne) şi efectuase două 
misiuni de recunoaştere în Britannia, care a fost însă cuce¬ 
rită abia la cincisprezece ani după moartea lui lsus. Extin¬ 
derea imperiului avea la bază mai curând forţa muşchilor 

decât tehnologia, şi asta datorită celor aproximativ cinci¬ 
sprezece milioane de sclavi, care reprezentau o treime din 
populaţia urbană şi a căror viaţă a fost descrisă foarte 
lapidar de Aristotel: „muncă, pedeapsă şi mâncare". Preţul 
unui sclav calificat era costul hranei sale pe doi ani. Ro¬ 
manii nu erau nici oameni de ştiinţă, nici tehnicieni; erau 
jurişti şi constructori. Legile lor, aceleaşi pentru întreaga 
lume civilizată, erau aplicate cu o severitate înfiorătoare, 
iar instrumentul justiţiei era răstignirea, răufăcătorii fiind 
bătuţi în cuie şi lăsaţi să moară. Romanii au construit 
drumuri superbe şi au descoperit calităţile cimentului, 
care, amestecat cu aglomerate, producea betonul. Impe¬ 
riul Roman era fondat pe beton, care le dădea romanilor 
posibilitatea să construiască apeducte imense ca să aducă 
apă proaspătă în oraşe, precum şi să ridice enorme clădiri 
publice. Roma n-a produs o cultură la fel de strălucitoare 
ca aceea a Greciei. Majoritatea statuilor cu care îşi împo¬ 
dobeau romanii oraşele erau copii după modele greceşti, 
şi nici nu se puteau mândri cu ceva asemănător Parteno- 
nului din Atena. Dar Forumul din Roma era deja specta¬ 
culos în măreţia sa, iar Panteonul oraşului, construit în 
timpul vieţii lui Isus, era revoluţionar prin dimensiunile 
sale. Roma avea şi o literatură în plină dezvoltare. Poetul 
ei naţional, Vergiliu, a murit cu cincisprezece ani înainte 
de a se naşte Isus, iar cel mai de seamă poet liric al 
Romei, Horaţiu, cu patru ani mai devreme. Dar Ovidiu, 
poetul dragostei, era încă în viaţă în anul 4 î.Cr. şi avea 
treizeci şi nouă de ani. Titus Livius şi-a terminat monu¬ 
mentala sa istorie a Romei când Isus era adolescent. Seneca, 


iii.imaturg şi filozof, s-a născut în acelaşi an ca Isus. Imen- 
h.i sculptură cunoscută sub denumirea Laocoon şi fiii săi, 
i arc se află la Muzeele Vaticanului, a fost creată în tim¬ 
pul copilăriei lui Isus. 

I )ezvoltarea culturală din timpul vieţii lui Isus a fost 
posibilă datorită stabilităţii impuse de succesorul lui Cezar, 
t hiavian, devenit Caesar Augustus, primul împărat al Romei 
după războiul civil. A murit când Isus avea optsprezece ani, 
dar în timpul urmaşului său, Tiberiu, Roma era atât de 
înfricoşată de garda pretoriană, încât împăratul îşi putea 
permite să ducă o viaţă de plăceri pe insula Capri, în timp 
t e comandantul gărzii, Seian, veghea la menţinerea păcii. 
Iu locul pe care-1 numim Palestina domnea aceeaşi li¬ 
nişte când s-a născut Isus, sub tirania plutocratică a lui 
I rod cel Mare. Abilitatea lui în materie de bani l-a făcut 
omul cel mai bogat din imperiu. Timp de mai bine de 
treizeci de ani, prin servilismul faţă de cârmuitorii 
romani (şi oferind daruri somptuoase), a fost stăpân peste 
străvechiul regat al iudeilor. A fost cel mai vestit con¬ 
structor al timpului său. A creat un port nou la Cezareea 
în Samaria, a refăcut şi a extins Templul din Ierusalim, a 
construit băi publice, apeducte şi ceea ce noi am numi 
centre comerciale în şase oraşe, precum şi o serie de fortă¬ 
reţe puternice, printre care masiva fortăreaţă Antonia 
(numită astfel după Marcus Antonius) din Ierusalim, 
care domina Templul şi enormul lui palat. A fost un mare 
binefăcător pentru evrei, dar nu se bucura de simpatia lor. 
Doar pe jumătate evreu din naştere, grec ca înclinaţii 
culturale, Irod cel Mare era socotit eretic de autorităţile 

religioase iudaice, care-1 dezaprobau când sponsoriza jo¬ 
curi tipic greceşti sau reprezentaţii teatrale şi muzicale. 
Avea numeroase soţii şi concubine, unele neevreice, şi 
era tatăl multor copii. Suspicios şi crud, şi-a ucis patru¬ 
zeci de soţii, copii şi alte rude apropiate, adesea în îm¬ 
prejurări de o atrocitate extraordinară, acuzându-i de 
uneltiri, reale sau închipuite, împotriva conducerii sau 
a propriei persoane. Spre sfârşitul domniei - ultimul lui 
an de viaţă a fost anul naşterii lui Isus - suspiciunile lui 
Irod s-au accentuat, şi la curte domnea o atmosferă 
paranoică. 

Dar împărăţia lui era prosperă, iar Galileea, deşi con¬ 
siderată sălbatică şi primitivă de către pătura urbană sofis¬ 
ticată din Ierusalim, nu era deloc înapoiată din punct 
de vedere economic. Evreii din Galileea mâncau bine şi 
aveau din belşug oi pe care le creşteau şi pentru lână, şi 
pentru carne. Omniprezenţa oilor şi ciobanilor constituie 
fundalul vieţii lui Isus şi sursa celor mai multe dintre 
imaginile sale. Grânele, cultivate în cantităţi mari, erau 
ieftine şi prinosul lor se exporta din Cezareea. Pâinea, 
„hrana vieţii”, se mânca la toate mesele şi era la rândul 
ei un permanent izvor de inspiraţie pentru imagistica lui 
Isus. Pretutindeni creşteau măslini, şi toate varietăţile de 
măsline — negre, verzi şi albe — se consumau zilnic şi se 
foloseau la producerea uleiului pentru gătit. Existau tot 
soiul de legume, salate şi mirodenii. La mesele principale, 
lumea obişnuia să bea vin. 

Evreii se ajutau unii pe alţii şi comunităţile lor orga¬ 
nizau acţiuni pentru sprijinirea bolnavilor, infirmilor şi 
orfanilor. Văduvele nevoiaşe căpătau şi ele ajutor. Exis- 

i.m şi evrei săraci, care primeau pomeni de la semenii 
lor, însă majoritatea celor menţionaţi în Evanghelii 
drept „săraci” sau „cerşetori” nu erau evrei, căci pe tot 
i uprinsul Palestinei o mare parte a populaţiei era formată 
din comunităţi cu rase amestecate, imigranţi, ţărani des¬ 
prinşi de triburile lor şi nomazi. Să dai pomană „săra- 
i ilor“ era una dintre îndatoririle fiecărui evreu care se 
respecta, lucru ce apare de asemenea în reprezentările 
vieţii lui Isus. 

în anul 4 î.Cr., Nazaretul era un orăşel din Galileea, 
cu multe ateliere şi mulţi meşteşugari. Unul dintre ei era 
losif, un tâmplar care se credea descendent al regelui 
l Livid, al cărui arbore genealogic îl ştia pe de rost. Proba¬ 
bil că era un om cu ştiinţă de carte (în aramaică, limba 
vorbită, şi în ebraică, limba sacră), ca majoritatea evreilor. 
Luase de soţie o adolescentă de vreo şaisprezece ani, care 
se numea Maria, era tot din casa lui David şi, foarte pro¬ 
babil, rudă cu el. Maria locuia în spatele sau deasupra 
atelierului de tâmplărie al lui losif, dar era încă virgină. 
Găsătoria urma să aibă loc în anul următor. Maria pro¬ 
venea dintr-o familie respectabilă, ştia să scrie şi să citeas¬ 
că, să gătească, să ţeasă, să coasă şi se pregătea să fie soţia 
harnică a unui meseriaş prosper. Avea o memorie ului¬ 
toare şi după foarte mulţi ani avea să fie principala sursă 
de informaţii a Sfântului Luca, doctorul de limbă greacă 
a cărui Evanghelie relatează cel mai pe larg naşterea şi 
copilăria lui Isus. 

Toţi evreii educaţi citesc Scripturile, în special Tora, 
cartea sacră unde se povesteşte istoria neamului şi care 
era îndreptarul ei spiritual şi cartea ei de rugăciuni. Iată 
cu ce se se ocupa Maria când îngerul Gabriel a apărut şi 

i-a spus, potrivit lui Luca (1, 28-38): „Bucură-te, ceea ce 
eşti plină de har, Domnul este cu tine. Binecuvântată 
eşti tu între femei.“ Această închinăciune surprinzătoare 
a tulburat-o şi a nedumerit-o pe Maria. Dar Gabriel a 
zis: „Nu te teme, Mărie, căci ai aflat har la Dumnezeu. 
Şi iată, vei lua în pântece şi vei naşte fiu şi vei chema 
numele lui Isus.“ Şi îngerul a mai spus:,Acesta va fi mare 
şi Fiul Celui Preaînalt se va chema şi Domnul Dumnezeu 
Ii va da Lui tronul lui David, părintele Său. Şi va împă¬ 
raţi peste casa lui Iacov în veci şi împărăţia Lui nu va 
avea sfârşit." 

Putem fi siguri că Maria şi-a amintit cu exactitate aceste 
cuvinte. Şi-a amintit de asemenea prima ei întrebare, 
plină de îngrijorare: „Cum va fi aceasta, de vreme ce sunt 
încă fecioară" (sau, după cum s-a exprimat ea: „Cum va 
fi aceasta, de vreme ce eu nu ştiu de bărbat?"), precum 
şi răspunsul limpede al îngerului: „Duhul Sfânt Se va 
pogorî peste tine şi puterea Celui Preaînalt te va umbri; 
pentru aceea şi Sfântul care Se va naşte din tine, Fiul lui 
Dumnezeu se va chema." 

După aceste vorbe dramatice, îngerul a adăugat o ex¬ 
plicaţie personală. A înştiinţat-o pe Maria că şi verişoara 
ei, Elisabeta, deşi înaintată în vârstă, zămislise un fiu, şi 
că era acum în luna a şasea. Această uluitoare veste despre 
cineva din familia ei a fost hotărâtoare pentru ca Maria 
să înţeleagă în cele din urmă că vestea adusă de înger era 
ceva real. Aşadar, s-a supus sorţii rostind aceste cuvinte 
memorabile care oglindeau mândra ei smerenie: „Iată 
roaba Domnului. Fie mie după cuvântul tău!" 

Nu există în toată istoria o scenă mai emoţionantă 
decât aceea în care Gabriel îi dezvăluie Fecioarei tremu- 
i ,'mde că e însărcinată, iar ea acceptă faptul ca pe o deo¬ 
sebită onoare: nici nu-i de mirare că atâţia mari artişti 
.ii Occidentului au încercat să dea viaţă acestui episod 
numit „BunaVestire". Maria s-a dovedit remarcabil de 
energică şi hotărâtă pentru vârsta ei. A vrut să se con¬ 
vingă în legătură cu starea verişoarei Elisabeta, aşa că a 
pornit imediat, singură, la un drum lung prin ţinutul 
deluros al Iudeii, unde Elisabeta locuia împreună cu bar¬ 
barul ei, Zaharia, care era preot şi slujea periodic în Tem¬ 
plul din Ierusalim. 

A doua scenă remarcabilă din istoria lui Isus s-a petre¬ 
cut la sosirea Măriei şi e descrisă tot de Luca. Văzând-o 
pe Maria, Elisabeta şi-a simţit copilul, viitorul Sfânt 
loan Botezătorul, săltând în pântece, şi Sfântul Duh i-a 
dat de înţeles imediat că şi Maria era însărcinată şi că-1 
purta pe Fiul lui Dumnezeu. „Şi cu glas mare", Elisabeta 
a spus: „Binecuvântată eşti tu între femei şi binecuvântat 
este rodul pântecelui tău. Şi de unde mie aceasta, ca să 
vină la mine Maica Domnului meu?" (Luca 1, 41-43) 

Felul în care răspunde Maria acestui salut este unul 
dintre cele mai izbitoare pasaje din Noul Testament. 
Cuvintele răspunsului ei devin cu uşurinţă versuri şi mi-am 
luat libertatea de a le transcrie ca atare, ele fiind adesea 
puse pe muzică (Luca 1, 46-53): 

Măreşte sufletul meu pe Domnul. 

Şi s-a bucurat duhul meu de Dumnezeu, Mântuitorul meu. 

Că a căutat spre smerenia roabei Sale: 

că, iată, de acum mă vor ferici toate neamurile. 

Că mi-a făcut mie mărire Cel Puternic; 
şi sfânt este numele Lui. 

Şi mila Lui în neam şi în neam 
spre cei ce se tem de El. 

Făcut-a tărie cu braţul Său; risipit-a 
pe cei mândri în cugetul inimii lor. 

Coborât-a pe cei puternici de pe tronuri şi 
a înălţat pe cei smeriţi. 

Pe cei flămânzi i-a umplut de bunătăţi; 
şi pe cei bogaţi i-a scos afară deşerţi. 

Acest măreţ imn de laudă, cunoscut pe drept cuvânt 
sub denumirea de Magnificat, înalţă spiritul celor săraci 
şi năpăstuiţi şi prefigurează una dintre temele centrale ale 
preoţiei lui Isus. Povestirea din Evanghelie nu conţine 
doar adevărul, ci şi rodul adevărului, frumuseţea lui, şi 
iată că Maria, purtându-1 pe Isus în pântece, creează o 
poezie de o forţă copleşitoare. 

Luca spune că Maria a rămas trei luni cu Elisabeta. 
Pe urmă, s-a întors la Nazaret şi i-a povestit lui losif în ce 
stare se afla. Aflăm din Evanghelia după Matei (1, 19-25), 
care în multe privinţe este cea mai detaliată şi bazată pe 
surse aramaice, că logodnicul ei, care o socotise pe Maria 
fecioară, a fost şocat de veştile ei. Dar „drept fiind şi ne- 
vrând s-o vădească, a voit s-o lase în ascuns. Şi cugetând 
el acestea", i s-a arătat un înger „în vis“ şi i-a spus; „.. .nu 
te teme a lua pe Maria, logodnica ta, că ce s-a zămislit 
într-însa este de la Duhul Sfânt. Ea va naşte Fiu şi vei 
chema numele Lui; Isus, căci El va mântui poporul Său 
de păcatele lor. u Matei spune că a făcut cum i-a spus 
îngerul „şi a luat la el pe logodnica sa“. Tot de la el aflăm 


i ,i losif şi Maria nu au locuit împreună până la naşterea 
lui Isus. într-adevăr, cele mai vechi tradiţii insistă asupra 
faptului că Maria a rămas fecioară toată viaţa, dar că losif 
le-a arătat ei şi copilului ei toată dragostea unui bărbat 
devotat. 

Următorul episod a avut loc la patru sau cinci luni după 
.ucea, când un decret al împăratului Augustus, referitor 
la un recensământ necesar pentru taxarea populaţiei, a 
lost transmis supuşilor lui Irod de către Quirinius, guver¬ 
natorul Siriei. Li se ordona tuturor să se înregistreze în 
oraşele în care erau născuţi. Având în vedere că erau amân¬ 
doi din casa lui David, losif şi Maria au plecat (Maria fiind 
„însărcinată", după cum spune Luca în 2, 5) către Ieru¬ 
salim, oraşul pe care David l-a cucerit şi l-a alipit regatului 
iudeilor, dar mai precis la Betleem, un orăşel cu o singură 
stradă, aflat la o depărtare de zece kilometri şi asociat în 
mod special cu numele lui David. Maria era o adolescentă 
robustă. Era a treia călătorie pe care o făcea de când era 
însărcinată. Odată ajunşi la Betleem, „s-au împlinit zilele 
ca ca să nască. Şi a născut pe Fiul său, Cel Unul-Născut 
şi L-a înfăşat şi L-a culcat în iesle, căci nu mai era loc de 
găzduire pentru ei“ (Luca 2, 6—7). Un secol mai târziu, 
Iustin Martirul, care venea de la o distanţă de aproximativ 
şaizeci şi cinci de kilometri de Betleem, repetând legen¬ 
dele locale, a spus că ieslea era o peşteră; şi nu este exclus, 
fiindcă sunt multe peşteri pe parapetul de calcar unde e 
situat Betleemul. 

Nu se pomeneşte nici de doctor, nici de moaşă, şi se 
pare că numai losif a fost în preajma Măriei la naştere. 

Dar n-a fost nevoie de ajutor. Maria s-a descurcat singură, 
iar copilaşul ei a fost şi a rămas sănătos pe tot parcursul 
vieţii. Au avut însă vizitatori (Luca2, 8-18; Matei 2, 1-12). 
Luca povesteşte că nişte păstori de prin părţile locului, 
„stând pe câmp şi făcând de strajă noaptea împrejurul 
turmei lor“, au tresărit la apariţia unei lumini surprin¬ 
zătoare, pe care au recunoscut-o ca fiind o apariţie înge¬ 
rească, „şi s-au înfricoşat cu frică mare“. Dar îngerul 
le-a spus: „Nu vă temeţi. Căci, iată, vă binevestesc vouă 
bucurie mare. [...] Că vi s-a născut azi Mântui-tor, 
Care este Cristos Domnul, în cetatea lui David. [...] Veţi 
găsi un prunc înfăşat, culcat în iesle.“ Şi deodată s-a 
auzit un cor ceresc: „Slavă întru cei de sus lui Dumne¬ 
zeu şi pe pământ pace, între oameni bunăvoire!“ Păs¬ 
torii au hotărât să meargă la Betleem, şi i-au găsit pe 
Isus, Maria şi pe Iosif, întocmai cum le spusese îngerul, 
în staul. Le-au explicat toate acestea oamenilor de acolo 
şi „toţi câţi auzeau se mirau". I-au spus şi Măriei despre 
lumină, şi despre înger, şi despre cor, aşa încât ea „păs¬ 
tra toate aceste cuvinte, punându-le în inima sa“. 

Ceea ce Luca, spre deosebire de Matei, n-a descris 
este sosirea următorilor vizitatori, „magii de la Răsărit". 
Au venit cu daruri: aur, tămâie şi smirnă - comori „din 
vistierie", cum zice Matei, potrivite unui rege. Căci 
magii erau astrologi, deprinşi să observe cerul şi să facă 
prevestiri urmărind schimbările configuraţiei stelelor. 
Mai ales poziţia unei anume stele anunţa, credeau ei, că 
se născuse un rege al iudeilor. Magii au mers la Ieru¬ 
salim, s-au prezentat la curtea lui Irod şi au cerut să li se 
dea instrucţiuni. Irod, „adunând pe toţi arhiereii şi cărtu- 

urii poporului", le-a cerut să i se precizeze pe baza 
Scripturilor unde trebuia să se nască, potrivit profeţiilor, 
regele, sau Mântuitorul, sau Cristosul. Şi au răspuns: 
betleem. Irod a vorbit cu magii în ascuns şi i-a trimis la 
betleem. „Mergeţi şi cercetaţi cu de-amănuntul despre 
brune şi, dacă îl veţi afla, vestiţi-mi şi mie, ca, venind şi 
cu, să mă închin Lui." 

Magii şi povestea lor despre nou-născutul care avea 
s.i fie regele iudeilor au stârnit paranoia lui Irod. Matei 
spune că magii, „luând înştiinţare în vis să nu se mai 
întoarcă la Irod, pe altă cale s-au dus în ţara lor". Iosif 
a lost şi el prevenit într-un vis că Irod le pusese gând rău 
lui, Măriei şi pruncului. I s-a spus: „Scoală-te, ia Prun¬ 
cul şi pe mama Lui şi fugi în Egipt şi stai acolo până ce-ţi 
voi spune, fiindcă Irod are să caute Pruncul ca să-L ucidă." 
Iosif a făcut cum i s-a spus. Şi „Fuga în Egipt" a devenit 
un episod dintre cele mai memorabile, care i-au inspirat 
pe artişti de-a lungul timpurilor - este subiectul celei mai 
frumoase opere a lui Caravaggio, păstrată azi la Galeria 
Doria Pamphilj din Roma. Cei trei se odihnesc. Iosif 
ţine o partitură muzicală în faţa unui înger tânăr, care-i 
cântă Fecioarei un imn la vioară, în timp ce Maria şi 
pruncul dorm. 

Terorizat de gândul că un rege-prunc îi va fura 
împărăţia, Irod a comis cea mai mare crimă din lunga 
lui viaţă plină de ticăloşii. A trimis asasini înarmaţi şi „a 
ucis pe toţi pruncii care erau în Betleem şi în toate 
hotarele lui, de doi ani şi mai jos" (Matei 2,16). A fost 
ultima sa acţiune. La câteva săptămâni după aceea a 
murit. Teritoriile i-au fost împărţite şi fiul lui, Arhelau, 




















26 VIAŢA LUI ISUS POVESTITĂ DE UN CREDINCIOS 

a moştenit Iudeea. Iosif a aflat de toate acestea şi s-a 
întors acasă cu familia lui. Dar a avut grijă să se ferească 
de Iudeea, temându-se ca Arhelau să nu fi moştenit firea 
bănuitoare a tatălui său, şi a revenit la Nazaret, în 
Galileea, pe o cale ocolită, prin Gaza şi Samaria. 

Istoria naşterii lui Isus, vizita păstorilor şi a magilor 
formează partea idilică a Naşterii Domnului şi dă copi¬ 
lăriei lui Isus calitatea unei minunate cărţi de poveşti care, 
de două mii de ani încoace, farmecă pe oricine, tineri şi 
vârstnici. Dar uciderea pruncilor - denumirea sub care 
a ajuns să fie cunoscut acest episod - ne aminteşte de 
latura întunecată a vieţii pe care o duceau oamenii primu¬ 
lui secol după Cristos într-o provincie mai puţin cunos¬ 
cută a Imperiului Roman: cruzimea atroce, neînfrânată 
a puterii, absenţa oricărei autorităţi legale care să pună 
stavilă celor puternici şi dispreţului lor faţă de viaţa 
omenească, chiar şi cea mai firavă. Aceasta era realitatea 
netrebniciei omeneşti pe care Isus s-a născut ca s-o eli¬ 
mine şi s-o înfiereze, şi care până la urmă i-a adus sfâr¬ 
şitul. Uciderea pruncilor este o anticipare a Golgotei. 

Câţiva oameni au putut citi viitorul, aşa cum ne spu¬ 
ne Luca (1, 13-23, 59-65). Luca scrie că bărbatul Elisa- 
betei, Zaharia, s-a arătat neîncrezător când îngerul Gabriel 
i-a spus că nevasta lui, deşi înaintată în vârstă, era însăr¬ 
cinată cu cel care avea să fie Ioan Botezătorul, şi ca pe¬ 
deapsă i s-a luat graiul. Dar, după ce s-a născut copilul 
şi l-au dus să fie tăiat împrejur, Elisabeta n-a vrut să-i 
dea numele tatălui, ci a stăruit să fie numit Ioan. Vecinii 
şi verii ei s-au împotrivit: „Nimeni din rudenia ta nu se 

l Iteamă cu numele acesta. Şi au făcut semn tatălui său 
nun ar vrea el să fie numit.“ Spre surprinderea lor, Zaha- 
n i, „cerând o tăbliţă, a scris, zicând- Ioan este numele 
lui Şi toţi s-au mirat“. Dar şi mai remarcabil, „îndată i s-a 
deschis gura şi limba şi vorbea, binecuvântând pe Dumne¬ 
zeu". însă, aşa cum s-a întâmplat cu multe incidente 
din istoria lui Isus, acest fericit episod a fost pus în umbră 
de lumea ameninţătoare din jur. Cu siguranţă că vestea 
acestei nemaipomenite naşteri s-a răspândit şi a ajuns şi 
la urechile mereu bănuitoare ale lui Irod. O veche tra¬ 
diţie, transcrisă de primii Părinţi, printre care şi Origene, 
afirmă că Irod a dat ordin ca Zaharia să fie ucis „între 
templu şi altar". Aşadar, el e venerat ca unul dintre pri¬ 
mii martiri. 

Mai era şi un alt preot care slujea la Templu, Simeon. 
I ,uca spune că era „drept şi temător de Dumnezeu", şi 
increzător în venirea lui Mesia. Avusese, într-adevăr, o 
revelaţie şi „i se vestise de către Duhul Sfânt că nu va 
vedea moartea până ce nu va vedea pe Cristosul Dom¬ 
nului" (Luca 2, 25-26). Când Maria şi Iosif au venit la 
Templu pentru ritualul de purificare după naştere şi pen¬ 
tru tăierea împrejur a lui Isus - ambele potrivit legii 
iudaice -, bătrânul Simeon era de faţă. A luat pruncul 
în braţe, a binecuvântat pe Dumnezeu şi a spus, în cu¬ 
vinte poetice al căror ecou a ajuns până la noi, stră¬ 
bătând generaţii întregi (2, 29-32): 

Acum slobozeşte pe robul Tău, 
după cuvântul Tău, în pace. 

Că ochii mei văzură mântuirea Ta, 

Pe care ai gătit-o înaintea feţei tuturor popoarelor, 

Lumină spre descoperirea neamurilor 
şi slavă poporului Tău Israel. 

Dar, continuă Luca (2, 34-40), întorcându-se spre 
Maria, bătrânul a adăugat, pe un ton mai sumbru, dife¬ 
rit de cel plin de veselie din primele episoade ale vieţii 
lui Isus: „Iată, Acesta este pus spre căderea şi spre ridi¬ 
carea multora din Israel. [...] Şi prin sufletul tău va trece 
sabie, ca să se descopere gândurile din multe inimi.“ Ală¬ 
turi de Simeon era şi o bătrână, numită Ana, pe care 
Luca o descrie ca fiind „proorociţă“ şi „văduvă, în vârstă 
de optzeci şi patru de ani“, care era mereu la Templu, 
„slujind noaptea şi ziua în post şi în rugăciuni". Şi ea l-a 
recunoscut în copil pe Mântuitor. Previziunile şi aver¬ 
tismentele rostite de Ana şi Simeon s-au alăturat celor¬ 
lalte vorbe pe care Maria le păstra cu sfinţenie în inima 
ei. A observat că, privind profeţiile într-o perspectivă 
mai largă, copilul ei va da „lumină neevreilor“ - chiar 
întregii omeniri, nu numai evreilor - şi că jertfa lui o va 
străpunge ca o sabie. Pe măsură ce „copilul creştea şi Se 
întărea cu duhul, umplându-Se de înţelepciune şi harul 
lui Dumnezeu", ea a petrecut fără îndoială multe ore de 
nelinişte cugetând la soarta lui, la durerea cumplită, dar 
şi la bucuria pe care i-o va aduce. 

Maria i-a povestit lui Luca o întâmplare extraordinară 
(2, 42-51) care îi confirma speranţele pentru copil, dar 
pe care îi era peste putinţă s-o înţeleagă. Maria, Iosif şi 
copilul formau o familie unită, căreia în credinţa creştină 


i se spune pe bună dreptate „Sfânta Familie". Căminul 
lor din Nazaret era plin de o profundă cucernicie, se 
rosteau multe rugăciuni, praznicele şi rânduielile iudaice 
erau scrupulos respectate. De Paşte, plecau în fiecare an 
la Ierusalim, ca să facă ofrandă în Templu. Aceasta dove¬ 
deşte că Iosif era prosper în meseria lui şi că familia 
ducea o viaţă relativ îmbelşugată, deoarece călătoria era 
lungă şi costisitoare, iar Iosif îşi întrerupea lucrul săptă¬ 
mâni întregi. In acest pelerinaj erau însoţiţi de multe „rude 
şi cunoscuţi". Când Isus a împlinit doisprezece ani, au 
socotit că era destul de mare ca să pornească singur la 
drum şi să vadă lumea cu ochii lui. Templul, reconstruit 
de Irod la o scară gigantică, era un labirint enorm de 
curţi, felurite încăperi şi coridoare, iar Ierusalimul în 
sine era un oraş mare, cu palate, cetăţi şi o puzderie de 
case. Când a venit vremea să se întoarcă acasă, „Isus a 
rămas în Ierusalim şi părinţii Lui nu ştiau". Credeau că 
se află cu prietenii lor în convoiul de catâri şi măgari şi 
că o luaseră înainte, „cale de o zi", dar apoi, cuprinşi de 
frică, şi-au dat seama că rămăsese în urma lor în oraşul 
acela sfânt şi primejdios. 

Luca scrie că după trei zile de căutări disperate „L-au 
aflat în templu, şezând în mijlocul învăţătorilor, ascul- 
tându-i şi întrebându-i. Şi toţi care îl auzeau se minunau 
de priceperea Lui". Acestea sunt, desigur, vorbele mândre 
ale unei mame iubitoare, care îşi aminteşte însă şi schim¬ 
bul de cuvinte ce-a urmat, diferit şi surprinzător. Maria 
l-a dojenit pe Isus pentru nechibzuinţa lui: „Fiule, de ce 
ne-ai făcut nouă aşa? Iată, tatăl Tău şi eu Te-am căutat 

îngrijoraţi.“ Şi el a răspuns: „Oare nu ştiaţi că în cele ale 
Tatălui Meu trebuie să fiu?“ Luca adaugă: „Dar ei n-au 
înţeles cuvântul pe care l-a spus lor.“ Este izbitor faptul 
că aceste prime cuvinte rostite de Isus care ni s-au păs¬ 
trat corespund pe deplin întregii lui vieţi şi misiuni: el 
trebuie să facă lucrarea lui Dumnezeu. Şi, cu toate că 
Maria, din respect, se referă la Iosif ca fiind tatăl lui, 
Isus ştie şi crede deja că Tatăl lui este Dumnezeu, ceea 
ce şi spune fără ascunzişuri. 

Maria, adaugă Luca, „păstra în inima ei aceste cuvinte 1 '. 
Dar acela a fost momentul când şirul povestirilor Măriei 
despre zămislirea lui Isus, despre naşterea şi copilăria lui 
a încetat abrupt. Isus s-a întors la Nazaret cu Maria şi 
Iosif „şi le era supus“. Luca sare apoi peste următorii opt¬ 
sprezece ani ai vieţii lui Isus şi o reia când Isus este bo¬ 
tezat de Sfântul Ioan. Aceeaşi tăcere o păstrează şi ceilalţi 
evanghelişti. Ne întristează că nu ştim absolut nimic refe¬ 
ritor la mai bine de jumătate din viaţa lui Isus, ce a făcut, 
pe unde a fost sau cum a trăit. 

Putem fi siguri că era un om educat. Practic, toţi copiii 
evrei inteligenţi erau educaţi dacă dispuneau de mijloacele 
materiale necesare, şi Isus era dintr-o familie destul de 
înstărită. Avem dovada că ştia să citească, deoarece cunoş¬ 
tea în profunzime Scripturile. Mai mult, scepticismul 
său în legătură cu ele este dovada studiului neîntrerupt 
şi de la o vârstă fragedă al acestor texte. La doisprezece 
ani, era perfect capabil să participe la o discuţie savantă 
despre semnificaţia lor. Avem şi dovada că ştia să scrie, 
deşi nu există decât o singură referire în această privinţă. 



liste vorba de episodul în care i-a împiedicat pe iudeii 
puritani, dar ipocriţi, să o ucidă cu pietre pe femeia adul¬ 
teră, scriindu-le propriile păcate pe nisip. Faptul că a 
izbutit un asemenea lucru anevoios şi că scrierea lui a 
putut fi de îndată citită şi înţeleasă demonstrează că 
avea un scris neobişnuit de clar şi de citeţ, pe care l-am 
putea compara cu cel al unui cărturar. Dar nimic din ce 
a scris Isus n-a supravieţuit. Şi nici nu ştim ce altceva a 
citit în afară de Scripturi. 

Ştim însă chiar din spusele lui, consemnate şi trans¬ 
mise nouă, că era un om civilizat, cultivat, educat, care 
îşi alegea cuvintele cu multă grijă şi precizie, blândeţe, 
acurateţe şi tact - toate acestea fiind dovada unor ample 
lecturi de texte laice şi religioase. Credinţa mea este că 
latina şi greaca îi erau de asemenea familiare, la fel ca şi 
limba maternă, aramaica, şi ebraica, pe care le vorbea şi 
le citea ca orice iudeu cultivat, păstrător al legilor. E de 
bănuit că exprimarea lui poetică - un dar pe care-1 avea 
din naştere (ca şi mama lui) - a căpătat-o din lectura 
permanentă a versurilor, pe care de multe ori le învăţa 
pe de rost. Cred că aceste lecturi includeau nu numai 
texte ebraice, ca de pildă Cartea lui Iov, care e plină de 
poezie şi cântece religioase cărora le zicem Psalmi, ci şi 
poeţii greci, ale căror opere circulau la vremea aceea în 
imperiu. Cred că Isus putea să recite din Homer şi 
Euripide, poate că şi din Vergiliu. Dar aceasta e doar o 
ipoteză. 

Probabil că Isus era în multe privinţe un autodidact. 
Cuvintele, conceptele pe care le folosea nu trădează nici 

un fel de deformaţie academică ori pecetea vreunui sis¬ 
tem. El respingea astfel de lucruri şi dezaproba legalismul 
din învăţăturile morale. Imaginaţia lui Isus era neîntinată 
de sala de clasă sau de amfiteatrul prelegerilor. Fiind 
autodidact, n-a pus nicicând piciorul în asemenea locuri 
şi din această cauză n-a fost luat în serios de criticii săi, 
care-1 considerau lipsit de educaţie. Ioan ne informează 
că iudeii din Templu, uimiţi de învăţăturile lui Isus, 
surâdeau dispreţuitor: „Cum ştie Acesta carte fără să fi 
învăţat?" (7, 15) Nu putem decât să ghicim unde găsea 
tânărul Isus cărţile pe care le studia. Dar ele nu erau rare, 
existau scrieri de tot felul în lumea iudaică, chiar şi într-un 
orăşel ca Nazaretul. 

Mai lesne de crezut este că Isus avea cunoştinţe bo¬ 
gate de agricultură şi comerţ, aşa cum rezultă limpede 
din felul sigur şi competent în care abordează aceste 
probleme practice în predicile şi pildele sale. Repertoriul 
imens de care dispunea era unul dintre motivele pentru 
care veneau să-l asculte atât de mulţi oameni, fiindcă mai 
toţi recunoşteau şi aprobau referirile la propriile lor 
ocupaţii. Presupun că aceste cunoştinţe oglindeau o 
experienţă reală. Când a murit Iosif, în timpul absenţei 
lui Isus, gospodăria din Nazaret s-a destrămat şi Maria 
a plecat să stea ba cu unul, ba cu altul dintre numeroşii 
membri ai familiei sau clanului ei, care includeau şi o 
soră cu copii adulţi, numiţi uneori fraţii lui Isus. 

Atunci ar fi fost natural ca Isus, hotărât să nu preia 
atelierul de tâmplărie al lui Iosif, să fi plecat în lumea 
largă în căutare de noi experienţe, şi pe urmă, la timpul 


cuvenit, să continue mai eficient „lucrarea Tatălui". N-avem 
cum să ştim ce-a făcut. Unii cred că a devenit esenian. 
Dar învăţăturile lui Isus şi comportamentul lui sunt 
atât de străine tuturor lucrurilor pe care le cunoaştem 
din Manuscrisele de la Marea Moartă despre secta ese- 
nienilor, încât putem exclude această presupunere. Nu 
e plauzibil nici că a intrat într-o altă sectă, şi erau multe. 
Fanatismul de orice fel îi era străin. Nu purta nici unul 
dintre stigmatele clericului profesionist, ale călugărului 
sau sihastrului: era moderat, îi displăceau religiozitatea 
dusă la extrem şi respectarea strictă a Legii, se simţea bine 
şi în largul lui alături de bărbaţi şi femei de orice factură 
temperamentală şi se ferea de singurătate, cu excepţia 
momentelor de rugăciune. Era sociabil, prietenos şi căuta 
tot timpul noi tovarăşi, noi prieteni. 

Toate acestea sunt mărturia unei experienţe vaste în 
domenii diverse. Credinţa mea e că Isus a trecut inten¬ 
ţionat de la o ocupaţie la alta nu numai ca să înveţe noi 
meserii, ci şi ca să cunoască tot felul de oameni. Acesta 
este unul dintre motivele pentru care şi-a amânat misi¬ 
unea până la vârsta de treizeci de ani. Trebuie să fi lucrat 
în agricultură, despre care ştia o mulţime de lucruri. Cred 
că o perioadă a fost păstor. Oile şi îngrijirea lor ocupă un 
loc dominant în spusele sale, şi figura Păstorului celui 
Bun e atât de centrală în învăţăturile lui, încât nu pot 
crede decât că această îndeletnicire a ocupat un loc deo¬ 
sebit în experienţa lui de viaţă, dar şi în inima lui. 
Bărbaţii aceia simpli şi aspri care s-au înghesuit în jurul 
ieslei la naşterea lui l-au făcut, am putea spune, membru 

onorific pe viaţă al breslei păstorilor. Experienţa lui de 
păstor ne-ar putea ajuta să-i înţelegem dragostea pentru 
regiunile mai înalte, unde prefera să se retragă în mo¬ 
mentele importante din viaţa lui, sau obiceiul de a-şi 
alterna convivialitatea normală cu perioade de singurătate 
în care să se roage. 

Iată, aşadar, ce ştim despre naşterea şi copilăria lui Isus 
şi ce putem ghici despre viaţa lui între doisprezece şi trei¬ 
zeci de ani, când şi-a început preoţia şi şi-a făcut intrarea 
în strălucirea orbitoare a povestirilor din Evanghelii. 


II 

Botezul, ispita şi apostolii 





















Ţara în care şi-a început Isus preoţia era prosperă, 
dar instabilă şi nici pe departe liniştită, clocotind de 
zvonuri despre evenimente miraculoase care urmau să 
aibă loc. Masele se puteau aduna pe neaşteptate, gata să 
ia foc şi să explodeze, şi erau greu de ţinut în frâu. Câr- 
muitorii romani, precum şi regii-marionete şi marii preoţi 
cărora li se delega parţial puterea aveau ca principal obiec¬ 
tiv public menţinerea păcii. Erau mai ales circumspecţi 
cu privire la demagogii spirituali aparţinând tradiţiei 
ebraice a profeţilor. Existau probabil peste trei milioane 
de evrei, dintre care doar în Galileea mai mult de un 
milion, şi aproximativ zece la sută din locuitorii Im¬ 
periului Roman erau, intr-un fel sau altul, influenţaţi 
de învăţătura iudaică. Monoteismul iudaic, cu certitu¬ 
dinile lui doctrinare şi preceptele morale detaliate, se 
bucura de popularitate printre oamenii serioşi şi civilizaţi 
de pretutindeni. Partea proastă era că iudaismul, religie 
străveche de mai bine de o mie de ani, a cărei lege era 
probabil adaptată nevoilor unor oameni primitivi ai 
deşertului, nu avea sens într-o comunitate sofisticată, 
tot mai urbanizată şi mai comercială din secolul I d.Cr., 
şi constituia o imensă povară în viaţa de zi cu zi. Iuda¬ 
ismul nu fusese niciodată fundamental reformat, şi era 

administrat şi aplicat de preoţi şi cărturari care formau 
nişte elite închise, ale căror posturi erau adesea ereditare 
şi care se opuneau cu fanatism oricărei schimbări. Repre¬ 
zentanţii acestora erau de asemenea capabili să se alieze 
în mod cinic cu autorităţile romane pentru a-i împiedica 
pe reformatori să incite masele. 

Prin urmare, în timpul lui Isus, iudaismul era copt 
pentru reforme, aşa cum avea să fie creştinismul la înce¬ 
putul secolului XVI. întrebarea era: reforma trebuia în¬ 
făptuită în mod violent, laic, pentru a restaura regatul 
iudeilor aşa cum existase în timpul lui David şi al maca- 
beilor? Aceasta era opinia unora din sectele fundamen- 
taliste, ca esenienii şi zeloţii, opinie care a avut până la 
urmă câştig de cauză printre evreii din generaţia de după 
moartea lui Isus şi a dus la Marea Revoltă şi la distru¬ 
gerea Ierusalimului. Alternativa consta în revoluţia spi¬ 
rituală, înlocuirea legii nereformate a lui Moise cu un 
Nou Testament bazat pe iubire şi bună vecinătate, care 
să poată fi acceptat de toate păturile comunităţii şi de 
toate popoarele. 

Aceasta era calea pe care mergea vărul lui Isus, Ioan, 
fiul Elisabetei. Ioan avusese o viziune în anii tinereţii şi 
era conştient de misiunea specială pe care trebuia să o 
îndeplinească. Pentru a se pregăti în acest scop, trăise mulţi 
ani în deşert şi se obişnuise cu viaţa de acolo. „Şi Ioan 
era îmbrăcat în haină de păr de cămilă, avea cingătoare 
de piele împrejurul mijlocului şi mânca lăcuste şi miere 
sălbatică“ (Marcu 1,6). Toţi cei patru evanghclişti ştiau 
multe despre Ioan, îi recunoşteau importanţa în viaţa lui 
Isus şi au acordat în Evanghelii spaţiul cuvenit misiunii 
sale. E posibil să fi avut toţi o sursă comună de infor¬ 

maţii: Ioan însuşi, sau unul dintre cei mai apropiaţi 
ucenici ai săi (Marcu 1, 2-9 şi urm.; Matei 3, 1-13; 
Luca 3, 2-22; Ioan 1, 6-34). Ioan era foarte smerit. Ştia 
că nu este Cristosul despre care profeţii prevestiseră că 
va veni ca izbăvitor şi mântuitor. Repeta adesea cuvintele 
lui Isaia: „Eu sunt glasul celui ce strigă în pustie: «în¬ 
dreptaţi calea Domnului», precum a zis Isaia prooro- 
cul“ (Ioan 1, 23). El ştia că va veni Cristos: „Cel care 
vine după mine, Care înainte de mine a fost şi Căruia 
eu nu sunt vrednic să-I dezleg cureaua încălţămintei" 
(Ioan 1, 27). 

Ioan propovăduia că în vederea pregătirii pentru Cris¬ 
tos şi Noua Rânduială roţi trebuie să vină la el, pe malul 
Iordanului, ca să fie cufundaţi în apa lui. Acest act, căruia 
îi spunea botez, era necesar pentru ca oamenii să se spele 
de păcate şi de obiceiurile din trecut şi să devină astfel 
oameni noi. însă recunoştea că era mai degrabă un act 
simbolic şi că era nevoie de puterea dumnezeiască a lui 
Cristos însuşi pentru ca transformarea lăuntrică să se 
înfăptuiască. Ioan insista întotdeauna asupra acestui 
lucru şi nu pretindea că săvârşeşte el vreun miracol. To¬ 
tuşi, atrăgea enorm de multă lume, dar şi atenţia autori¬ 
tăţilor. Aflăm din Evanghelia după Ioan (1, 19-27): „au 
trimis la el iudeii din Ierusalim, preoţi şi leviţi, ca să-l 
întrebe: Cine eşti tu? Şi el a mărturisit şi n-a tăgăduit; şi 
a mărturisit: Nu sunt eu Cristosul. [...] Eu botez cu 
apă; dar în mijlocul vostru Se află Acela pe Care voi 
nu-L ştiţi." După care a exprimat acea imagine a smere¬ 
niei sale - „şi Căruia eu nu sunt vrednic să-I dezleg 
cureaua încălţămintei". 

Asemănarea descrierilor din diferitele Evanghelii şi 
redarea repetată a cuvintelor lui Ioan Botezătorul ne dove¬ 
desc limpede că avem de-a face cu relatările mai multor 
martori oculari. Evanghelia după Ioan este şi mai dra¬ 
matică în continuare: „A doua zi a văzut Ioan pe Isus 
venind către el şi a zis: Iată Mielul lui Dumnezeu, Cel 
ce ridică păcatul lumii" (Ioan 1, 29). Potrivit celor po¬ 
vestite lui Matei de martorul ocular, Ioan i-a spus lui 
Isus: „Eu am trebuinţă să fiu botezat de Tine, şi Tu vii 
la mine? Şi răspunzând, Isus a zis către el: Lasă acum, că 
aşa se cuvine nouă să împlinim toată dreptatea." Atunci, 
Ioan l-a botezat pe Isus, şi când a ieşit din apă „îndată 
cerurile s-au deschis şi Duhul lui Dumnezeu s-a văzut 
pogorându-se ca un porumbel şi venind peste El. Şi iată 
glas din ceruri zicând: Acesta este Fiul Meu cel iubit 
întru Care am binevoit" (Matei 3, 14-17). Potrivit lui 
Luca, un martor ocular a spus: „Şi S-a coborât Duhul Sfânt 
peste El, în chip trupesc, ca un porumbel" (Luca 3, 22). 
Indiferent dacă porumbelul era real sau figurat, toate 
cele patru relatări coincid în ceea ce este esenţial, şi anu¬ 
me că botezul lui Isus a fost un eveniment extraordinar, 
la care prezenţa lui Dumnezeu a fost vizuală şi auditivă 
şi la care a asistat o mulţime de oameni, bărbaţi şi femei. 

Am putea pune întrebarea: De ce avea nevoie Isus de 
botez? Nu era Fiul lui Dumnezeu deja pregătit, în toate 
privinţele, pentru misiunea lui? Aceasta era şi părerea lui 
Ioan. Dar Isus era ferm convins că trebuie să treacă prin 
ceremonia primenirii şi sublinia caracterul universal al 
tainei botezului - necesitatea ca fiecare fiinţă omenească 
să se spele de petele trecutului şi să fie nouă şi proaspătă 

şi curată. Acesta a fost începutul efectiv şi simbolic al 
misiunii lui neotestamentare, care avea să culmineze cu 
instituirea euharistiei cu pâine şi vin - trupul şi sângele 
lui Isus - de la Cina cea de Taină, înaintea jertfei lui 
trupeşti şi a Răstignirii. 

Botezul lui Isus a fost şi punctul culminant al misiu¬ 
nii lui Ioan. Capitolul 3 din Luca ne dă amănunte despre 
Ioan „propovăduind botezul pocăinţei, spre iertarea păca¬ 
telor" (Luca 3, 3). Cuvintele sale erau aspre şi mânioase 
şi prevesteau avertizările cele mai severe ale lui Isus. 
Când i-a recunoscut pe farisei şi saduchei printre cei care 
au venit să fie botezaţi, le-a strigat: „Pui de vipere, cine 
v-a arătat să fugiţi de mânia ce va să fie?" (Matei 3, 7) Ioan 
Botezătorul insista asupra faptului că atunci când va 
veni Cristos „va curăţa aria Sa şi va aduna grâul în jit¬ 
ii iţă, iar pleava o va arde cu foc nestins" (Matei 3, 12). 
Erau vorbe periculoase şi fără îndoială că au fost trans¬ 
mise autorităţilor religioase, ceea ce a dus la arestarea lui 
de către Irod Antipa, guvernatorul-marionetă al Romei 
în Galileea, care deja era înfuriat fiindcă Ioan criticase 
căsătoria lui incestuoasă cu Irodiada, soţia fratelui său. 
Nu degeaba era ea nepoata lui Irod cel Mare. Când Ioan 
se afla în temniţă, Irodiada a îndemnat-o pe fiica ei, 
Salomeea, să-l aţâţe pe Irod cu un dans lasciv la o 
petrecere. Antipa a fost atât de fermecat de ea, încât i-a 
promis, drept răsplată, orice va cere. Instruită de mama 
ei, Salomeea a cerut capul lui Ioan Botezătorul, şi tatăl 
ei vitreg i-a îndeplinit, fără tragere de inimă, dorinţa. Acest 
eveniment înfiorător i-a înfricoşat pe mulţi evrei pioşi 
care ascultaseră predicile lui Ioan. Iar pentru Isus a fost 

încă un semnal, alături de uciderea pruncilor şi a lui 
Zaharia, că misiunea lui era periculoasă; îi demonstra 
foarte limpede brutalitatea neînfrânată a lumii laice, ai 
cărei reprezentanţi erau oricând gata să-i nimicească pe 
cei pregătiţi să înfăptuiască lucrarea lui Dumnezeu, dar 
şi pe cei care, din întâmplare, se implicau în ea. Era încă 
un avertisment al morţii lui pe cruce. 

îndată după botez - parte integrantă a pregătirii pen¬ 
tru preoţia sa -, Isus a plecat în pustie. Toate cele trei 
Evanghelii sinoptice menţionează acest episod, afirmând 
că a plecat într-acolo la cererea Duhului Sfânt (Marcu 1, 
12—13; Matei 4, 1—11; Luca 4, 1—12). La Marcu, rela¬ 
tarea e mai superficială, dar Matei şi Luca descriu această 
experienţă în detaliu. Isus s-a dus în pustie — ţinutul pus¬ 
tiu la răsărit de Iordan - în primul rând ca să se roage. 
Era un om sociabil, şi Evangheliile dovedesc în repetate 
rânduri acest lucru. Dar se retrăgea adesea în rugăciune. 
Când petrecea cu semenii, era şi el om, în toată puterea 
cuvântului, dar când se ruga şi vorbea direct cu Dumne¬ 
zeu, Tatăl lui, era şi el, implicit, dumnezeiesc. Din această 
cauză, prefera întotdeauna să fie singur. Când se ruga, 
nu stătea în picioare, după obiceiul iudeilor. îngenunchea, 
arătând că era supus voinţei Tatălui. Pentru el, rugăciunea 
însemna despărţirea de semeni, înălţarea spre divinitate, 
act simbolizat prin altitudine. Alegea ca loc de rugăciune 
un deal sau un munte - cum s-a întâmplat şi în mo¬ 
mentele Schimbării la Faţă (vom vedea mai târziu) pe 
Muntele Măslinilor, în Grădina Ghetsimani înaintea 
Patimilor, şi pe muntele înalt unde şi-a făcut ultimele 
rugăciuni pe pământ înainte de a se înălţa la ceruri. 

Aşadar, în pustie, Isus căuta înălţimi pentru singu- 
i aia tea din timpul rugăciunii. A postit patruzeci de zile. 
Nu ştim cât de tare s-a abţinut de la mâncare şi băutură. 

I )ar Matei şi Luca insistă că era foarte slăbit şi înfometat. 
Apoi, când trupul îi era slăbit, i-a dat târcoale ispita, nu 
numai în gând, ci şi întrupată în Satana. Nu e singura 
ocazie când Isus a recunoscut că a fost ispitit. La fel s-a 
întâmplat şi în Ghetsimani. îngrozit de enormitatea 
suferinţei prin care avea să treacă, s-a rugat Tatălui să-l 
cruţe, pe urmă s-a supus. Dar, în pustie, nu în minte s-a 
dat lupta, ci cu Satana întrupat, prezenţă formidabil de 
puternică, pentru că l-a văzut şi l-a auzit. Faptul că Isus 
le-a povestit după aceea ucenicilor în amănunt ce s-a 
întâmplat ne arată cât de important a fost pentru el să-i 
înveţe că răul nu e doar obiectiv şi material, ci şi subiec¬ 
tiv şi personal; că Satana există şi că trebuie biruit cu 
forţa voinţei şi făcând clar deosebirea între bine şi rău. 
Isus a transformat propria Iui ispită într-o experienţă 
universală. 

în cazul lui Isus, era vorba de ispita de a-şi folosi pu¬ 
terea dumnezeiască în scopuri materiale pământeşti: mai 
întâi, să facă pâine din pietre; apoi să-şi salveze viaţa din 
primejdiile de moarte; în sfârşit, să stăpânească lumea. 
A treia ispită (şi aici mă refer la cele spuse de Matei) era 
cea mai gravă, pentru că avea amploare universală: se 
aplica nu numai la cei asemenea lui, înzestraţi cu forţe 
dumnezeieşti, ci la întreaga omenire, care, datorită inte¬ 
ligenţei şi sârguinţei, poate dobândi puteri uriaşe ce par 
a fi - cel puţin la suprafaţă - dumnezeieşti. Isus i-a spus 
celui care a fost sursa apostolică a lui Matei că Satana, 

ispitindu-1 a treia oară, „L-a dus pe un munte foarte înalt 
şi I-a arătat toate împărăţiile lumii şi slava lor. Şi I-a zis 
Lui: Acestea toate Ţi le voi da Ţie, dacă vei cădea înain¬ 
tea mea şi Te vei închina mie" (Matei 4, 8-9). 

„Muntele foarte înalt" este semnificativ - o imagine 
care apare întotdeauna când Isus e pe punctul de a înţe¬ 
lege adevăruri importante -, la fel ca pluralul „împărăţii". 
Ispita se referă nu numai Ia state şi imperii, ci şi la cu¬ 
noaştere - împărăţii ale minţii, ştiinţă -, la înţelegerea 
universului cu ajutorul fizicii şi matematicii, a corpului 
omenesc prin evoluţia darwiniană, prin biologie şi struc¬ 
tura cromozomială, şi la explozia pătrunderii oamenilor 
în toate secretele universului. Aceasta era cea mai insi¬ 
dioasă ispită: ca oamenii să obţină victorii imense ale 
intelectului acceptând să venereze succesul material şi să 
renunţe la lumea spiritului, să pună cunoaşterea înaintea 
bunătăţii, stăpânirea elementelor înaintea Creatorului. 

Isus a spus că nu exista decât un singur răspuns la 
această din urmă ispită: „Piei, satano, căci scris este: Dom¬ 
nului Dumnezeului tău să te închini şi Lui singur să-I 
slujeşti" (Matei 4, 11). A fi mândru de cunoaştere, de ca¬ 
pacitatea omului de a o dobândi - ignorându-1 pe Dum¬ 
nezeu - este o altă formă de idolatrie. Gonit, diavolul a 
plecat, lăsându-1 singur pe Isus, „şi iată îngerii, venind 
la El, îi slujeau" (Matei 4, 11). 

Astfel, Isus s-a întors din pustie neabătut din calea lui, 
iar ca om, mai înţelept şi mai experimentat. Era gata să-şi 
înceapă misiunea. Ce fel de om era? Nu ni se spune. 
Predecesorul lui, Ioan Botezătorul, este descris. Dar nici 
măcar o dată nu ni se dă, în cele patru Evanghelii, vreo 

indicaţie despre înfăţişarea lui Isus. Nici din epistolele 
canonice, nici din documentele primului secol d.Cr., nu 
aflăm cum arăta Isus. Abia spre mijlocul secolului al doi¬ 
lea, adică la mult timp după ce se pierduse şirul de 
mărturii orale, apare prima iconografie, dar sunt mai 
curând încercări de tipologie decât portrete adevărate. 
Atunci Isus apare cu chipul unui bărbat fără barbă, cu 
trăsături ideale. Există o sută patru exemple în catacombe, 
nouăzeci şi şapte în sarcofage, paisprezece în mozaicuri, 
patruzeci şi cinci pe obiecte din sticlă aurită, cincizeci în 
alte obiecte şi trei în manuscrise. Mai târziu, apare ca băr¬ 
bat în toată firea, cu barbă, dar tot idealizat: acesta este 
Isus-omul, care mai târziu e pictat şi sculptat de artişti în 
tradiţia occidentală. însă prima imagine a lui Isus cu 
barbă a apărut după mai multe secole de la moartea lui. 
în concluzie, nu există nici o dovadă sigură privitoare la 
înfăţişarea lui Isus. 

în schimb, ştim unele lucruri despre izbitoarea lui per¬ 
sonalitate vizuală, despre care s-au păstrat mărturii con¬ 
semnate ca atare în Evanghelii. Isus avea un simţ de 
observaţie foarte ascuţit. Este remarcabil de câte ori e 
descris „privind", „cercetând cu privirea", „privind de jur 
împrejur", „ridicându-şi ochii" (ultima apare de trei ori). 
Obiceiul său de a observa atent lucrurile punctează nara¬ 
ţiunea. „Privi de jur împrejur", înainte să vorbească. „Şi 
îşi ridică ochii asupra discipolilor şi spuse..." „Şi Dom¬ 
nul se întoarse şi îşi opri privirea asupra lui Petru." „îşi 
plimbă privirea peste ei toţi adânc întristat de răceala ini¬ 
milor lor." îl interesau enorm de mult detaliile. Vedea tot, 
nimic nu-i scăpa. Martorii oculari îi observau privirea 









46 VIAŢA LUI ISUS POVESTITĂ DE UN CREDINCIOS 

pătrunzătoare şi n-o puteau uita. Ochii lui, care înregis¬ 
trau absolut totul, erau aproape sigur primul lucru care 
te izbea la el. 

Privirea se îmbina cu atitudinea lui hotărâtă, şi asta 
îi uimea pe oameni. înfăţişarea lui şi felul în care vorbea 
nu erau ale unui comentator al Scripturilor, ci ale unui 
izvor de adevăruri. Matei spune limpede: „Că îi învăţa 
pe ei ca unul care are putere, iar nu cum îi învăţau cărtu¬ 
rarii lor“ (Matei 7, 29). A dat dovadă de autoritate chiar 
de la începutul preoţiei sale. N-a trebuit să o dobândească. 
Era înnăscută. în lumina celor ce-au urmat, o putem 
socoti drept dumnezeiască. Fiind Dumnezeu, nu trebuia 
să treacă prin textele Scripturilor şi prin comentarii: el 
însuşi era adevărul întrupat. în acelaşi timp însă, era in¬ 
contestabil şi om, aşa că cei care-1 observau au fost uluiţi 
de la bun început de aerul lui autoritar. Era om - şi 
trebuia să fie astfel - din patru motive. Mai întâi, ca să 
pună la încercare credinţa oamenilor. în al doilea rând, ca 
să comunice cu ei ca o fiinţă omenească. în al treilea 
rând, ca să sufere. Şi, în al patrulea rând, ca să fie o pildă 
pentru toate timpurile, ceea ce nu putea face decât în 
calitatea lui de om - „în felul lui Isus“. Şi, ca om, avea 
nevoie de ajutoare, de ucenici, de apostoli. 

Alegerea apostolilor este descrisă diferit de evanghelişti 
(Matei 4,18 şi urm.; Marcu 1,16 şi urm.; Luca 5, 3 şi 
urm.; Ioan 1, 38 şi urm.). Luca spune că după experienţa 
din pustie Isus a început să predice, singur, în Galileea, 
locul lui natal, unde erau peste o sută de sate şi orăşele, 
dintre care multe aveau sinagogi. în una din ele (potrivit 
lui Luca 4, 18 şi urm.), i s-a dat cartea lui Isaia, şi a citit 


BOTEZUL, ISPITA ŞI APOSTOLII 


47 


ilin ea: „Duhul Domnului este peste Mine, pentru care 
M-a uns să binevestesc săracilor; M-a trimis să vindec 
pe cei zdrobiţi cu inima; să propovăduiesc robilor dezro¬ 
birea şi celor orbi vederea; să slobozesc pe cei apăsaţi...“ 
Când a închis cartea şi i-a dat-o înapoi preotului, s-a 
aşezat, „iar ochii tuturor erau aţintiţi asupra Lui“. Şi, 
stând jos, a continuat să vorbească. „Şi se mirau de cuvin- 
i ele harului care ieşeau din gura Lui şi ziceau: Nu este, 
oare, Acesta fiul lui Iosif?" Dar Isus era hotărât să le 
spună lucruri pe care ei nu voiau să le audă. Le-a amintit 
proverbul „Doctore, vindecă-te pe tine însuţi!“ şi le-a atras 
atenţia „că nici un prooroc nu este bine primit în patria 
sa". Apoi i-a criticat pe Ilie şi pe Elisei şi le-a amintit celor 
ele faţă că puterea lor era limitată. Ascultătorii s-au simţit 
jigniţi. „Şi toţi, în sinagogă, auzind acestea, s-au umplut 
de mânie. Şi sculându-se, L-au scos afară din cetate şi L-au 
dus pe sprânceana muntelui, pe care era zidită cetatea lor, 
ca să-L arunce în prăpastie." Isus a fost nevoit să se folo¬ 
sească de puterile sale miraculoase. „Iar El, trecând prin 
mijlocul lor, S-a dus." 

Isus a plecat la Capernaum, la Marea Galileii, şi acolo 
şi-a ales primii ucenici, pescari vânjoşi, puternici şi des¬ 
curcăreţi, care să fie în preajma lui şi să-l apere când 
vorbele lui răneau vanitatea iudeilor ortodocşi. Con¬ 
form capitolului 5 din Luca, Isus le-a vorbit pescarilor 
de pe corabia lui Simon Petru, trasă lângă ţărm în timp ce 
Simon îşi spăla mrejele după o noapte de trudă zadarnică. 
Ca să-i mulţumească lui Simon, Isus a făcut o mică mi¬ 
nune. I-a spus: „Mână la adânc, şi lăsaţi în jos mrejele 
voastre, ca să pescuiţi." Cu toate că nu prinseseră nimic 

în locul acela, Simon a făcut cum i s-a spus şi „făcând ei 
aceasta, au prins mulţime mare de peşte, că li se rupeau 
mrejele". Şi-au chemat tovarăşii, pe Iacov şi Ioan, fiii 
lui Zevedeu, şi împreună cu ei au încărcat atâta peşte, 
încât corăbiile erau gata să se scufunde. Simon a căzut 
la picioarele lui Isus, spunând: „Ieşi de la mine, Doam¬ 
ne, că sunt om păcătos." Isus a răspuns: „Nu te teme; 
de acum înainte vei fi pescar de oameni." Luca adaugă: 
„Şi trăgând corăbiile la ţărm, au lăsat totul şi au mers 
după El." 

La Ioan, găsim o altă versiune despre alegerea uceni¬ 
cilor. E vorba de Andrei, fratele lui Simon. El şi un altul 
sunt descrişi ca fiind „ucenicii" lui Ioan Botezătorul. 
Când l-au auzit pe Ioan spunând despre Isus „Iată Mie¬ 
lul lui Dumnezeu", au mers după el şi l-au întrebat: 
„Rabi (care se tâlcuieşte: învăţătorule), unde locuieşti?" 
Şi el a zis: „Veniţi şi veţi vedea." Au mers şi au stat cu 
el, şi atunci Andrei s-a dus la Simon şi i-a spus: „...am 
găsit pe Mesia (care se tâlcuieşte: Cristos)." Atunci când 
Simon i-a fost prezentat lui Isus, acesta i-a dat numele 
de Petru, ceea ce înseamnă piatră, sau stâncă. Matei po¬ 
vesteşte, la rândul lui, că Isus le spune lui Simon şi Andrei: 
„Veniţi după Mine şi vă voi face pescari de oameni." 
Marcu foloseşte aceeaşi frază şi spune că, astfel însoţit 
de cei patru pescari voinici, Isus a mers la Capernaum şi 
„îndată, intrând sâmbăta în sinagogă, îi învăţa". Faptul 
că Andrei era un discipol al lui Ioan Botezătorul îmi dă 
de înţeles că micul grup de pescari care munceau îm¬ 
preună se afla deja în pragul unei renaşteri religioase. 

Andrei nu-1 însoţea însă tot timpul pe Ioan. Isus a insis¬ 
tat ca toţi din grup să fie permanent alături de el, şi ei 
i-au dat ascultare. Fiii lui Zevedeu, ne spune Marcu, au 
mers cu Isus: . .lăsând pe tatăl lor, Zevedeu, în corabie, 
cu lucrătorii, s-au dus după El." 

Isus era neînduplecat şi spunea că aleşii lui trebuie să 
pună misiunea înainte de toate. Aşa cum reiese dintr-un 
pasaj uluitor din Evanghelia după Matei (10, 34-38), Isus 
recunoştea că se va isca vrajbă în familii: „Şi duşmanii 
omului (vor fi) casnicii lui." Fiii împotriva taţilor, mamele 
împotriva fiicelor, soacrele împotriva nurorilor. Cu toate 
că a chemat doar bărbaţi în scopuri publice, faptul că 
menţionează femeile înseamnă că a recrutat şi femei 
care să sprijine misiunea în diverse moduri şi se aştepta 
ca şi ele să servească la fel de devotat cauza - ceea ce, 
intr-adevăr, au şi făcut. în acest pasaj delicat şi exprimat 
fără menajamente, Isus accentuează natura absolută a 
vocaţiei de a-1 sluji şi alegerile dureroase pe care le im¬ 
plică: „Cel ce iubeşte pe tată ori pe mamă mai mult 
decât pe Mine nu este vrednic de Mine; cel ce iubeşte 
pe fiu ori pe fiică mai mult decât pe Mine nu este vred¬ 
nic de Mine. Şi cel ce nu-şi ia crucea şi nu-Mi urmează 
Mie nu este vrednic de Mine." 

Este importantă referirea la cruce. Isus fusese la un 
pas de a fi pedepsit cu moartea de bigoţi, şi nu se îndoia 
o clipă că misiunea lui era periculoasă. începutul ei a 
coincis cu arestarea lui Ioan Botezătorul, dacă nu cumva 
a fost chiar grăbit de acel eveniment. Se prea poate ca 
Andrei să nu fi fost singurul discipol al lui Ioan dintre 
apostoli, şi e sigur că în scurt timp mulţi dintre adepţii 

lui Isus au fost recrutaţi în acelaşi fel. El şi-a aruncat larg 
năvodul şi, cu toate că nucleul apostolilor era format din 
pescari, a căutat anume bărbaţi din diverse alte meserii, 
inclusiv cele care îi înfierau şi îi îngrozeau pe evreii orto¬ 
docşi, de pildă perceptori sau vameşi. La nord de Marea 
Galileii trecea un drum de la Damasc spre Acra, pe coasta 
Mediteranei. La hotarul care despărţea teritoriul lui Filip 
Tetrarhul de cel al lui Irod Antipa, conducătorul ţinu¬ 
tului unde predica Isus, se afla o vamă unde se perce¬ 
peau taxe pentru mărfurile transportate pe acel drum. 
Isus a trecut pe acolo, l-a văzut pe Matei şezând înăun¬ 
tru numărând şi i-a spus: „Vino după Mine." Şi zicând 
aceste vorbe, privirea pătrunzătoare din ochii lui Isus a 
întâlnit-o pe a lui Matei. Acesta e subiectul uneia dintre 
cele mai vestite picturi ale lui Caravaggio, aflată acum în 
Capela Contarelli din Roma. Matei s-a supus instantaneu. 

Nu toţi pe care Isus i-a chemat au răspuns chemării. 
Unul dintre episoadele cele mai triste din Evanghelii apare 
în Marcu 10, 17-22. Pe ţărmul Iudeii, un bărbat a venit 
alergând, a căzut în genunchi la picioarele lui Isus şi a 
întrebat: „învăţătorule bun, ce să fac ca să moştenesc 
viaţa veşnică?" Isus i-a înşirat poruncile şi omul a răs¬ 
puns: „învăţătorule, acestea toate le-am păzit din tinere¬ 
ţile mele." Isus a simţit o undă de iubire pentru acest 
credincios cinstit şi s-a hotărât să-l cheme şi pe el, şi 
„privind la el cu dragoste i-a zis: .. .Mergi, vinde tot ce 
ai, dă săracilor şi vei avea comoară în cer; şi apoi, luând 
crucea, vino şi urmează Mie." Bărbatul a socotit însă că 
i se cere prea mult: „Dar el, întristându-se de cuvântul 
acesta, a plecat mâhnit, căci avea multe bogăţii." 



Cei doisprezece apostoli au fost de timpuriu rânduiţi 
în preoţia lui Isus şi toate cele trei Evanghelii sinoptice le 
dau numele (Luca 6, 13—16; Matei 10, 2—4; Marcu 3, 
14-19). Lista lui Luca este: Simon Petru şi fratele lui, 
Andrei, Iacov şi Ioan, fraţii, cărora Isus le zicea „Fiii tune- 
lului", datorită râvnei lor; Filip cel prevăzător; Varto- 
lomeu (notat în Ioan sub celălalt nume al său, Natanael); 
Matei, Simon cunoscut ca Zilotul; Iuda, frate de-al lui Iacov; 
şi Iuda Iscarioteanul. în lista lui Matei şi a lui Marcu, 
Simon Zilotul e dat ca Simon Cananeul şi Tadeu apare în 
loc de primul Iuda. Dar Tadeu şi acest Iuda poate că sunt 
aceeaşi persoană: în Palestina primului secol, mulţi bărbaţi 
aveau mai multe nume, adesea unul grecesc (ca Andrei 
sau Filip), precum şi un nume aramaic, iar unii erau numiţi 
cu numele tatălui lor, de pildă Natanael. Dacă ţinem cont 
de acest lucru, similitudinea listelor lor este remarcabilă. 
Cred că e foarte posibil ca primii creştini să fi ştiut numele 
apostolilor, în ordine, pe de rost. 

Cei doisprezece ocupau un loc deosebit. Aveau func¬ 
ţii speciale şi puterea să le îndeplinească. Marcu spune 
că Isus „i-a rânduit" lângă un loc înalt, după obiceiul 
lui, să înceapă preoţia creştină, sau „succesiunea apos¬ 
tolică", cum avea să se numească mai târziu, şi care 
continuă şi în ziua de azi, după două mii de ani: „Şi S-a 
suit pe munte şi a chemat la Sine pe câţi a voit, şi au 
venit la El [...] să-i trimită să propovăduiască" (Marcu 
3, 13-14). 

în felul acesta şi-a pregătit şi organizat Isus misiunea. 
Care era scopul ei? Cui îi era adresată? Şi ce metode s-au 
folosit? 































Apostolii erau uimiţi de felul în care erau identificaţi 
ţii de câte ştia Isus despre viaţa lor. In Evanghelia după 
loan se spune că asta l-a făcut pe Natanael să-l salute: 
„Tu eşti Fiul lui Dumnezeu [...], regele lui Israel" (loan 
1,49). Isus a răspuns că Natanael era prea uşor de impre¬ 
sionat: „Mai mari decât acestea vei vedea" (loan 1, 50). 
Este însă important de reţinut că Isus, deşi conştient că 
era înzestrat cu puteri supranaturale de tot felul, nu voia 
să şi le folosească în mod demonstrativ - aceasta fiind 
una dintre ispitele cărora le-a rezistat în pustie. Făcea 
minuni, dar fără tragere de inimă. 

loan ne spune că la trei zile după ce şi-a ales primii 
apostoli Isus a mers la o nuntă în oraşul Cana, nu departe 
de coasta Mării Galileii, locul de muncă al ucenicilor lui 
pescari. Aceştia l-au însoţit. Era o petrecere de familie. 
Un membru din numerosul clan al mamei sale se căsă¬ 
torea. Relatarea lui loan (2, 1-11) despre ceea ce el nu¬ 
meşte „începutul minunilor" este unul dintre episoadele 
cele mai fascinante din întregul Nou Testament, exacti¬ 
tatea şi multitudinea detaliilor dovedind autenticitatea 
povestirii. Şi, nu în ultimul rând, pune în lumină legă¬ 
tura intimă dintre Isus şi mama lui, puterea ei de a-i citi 
gândurile. 

Maria era neliniştită pentru că Isus adusese la nuntă 
atât de mulţi ucenici de-ai lui. Şi fie că se adunaseră prea 
mulţi oaspeţi neinvitaţi - deşi bine-veniţi fie din alte 
cauze pe care nu le cunoaştem - proasta organizare era 
un lucru la fel de obişnuit în secolul I d.Cr. ca şi în zilele 
noastre -, s-a terminat vinul. Preocupată de ruşinea ce 
avea să se abată asupra familiei ei, Maria se aştepta ca Isus 
să salveze situaţia şi i-a spus: „Nu mai au vin.“ Faptul că 
Maria credea că Isus va face o minune într-un scop pur 
social ne arată că era deja pe deplin conştientă de 
puterile lui. Dar pentru că s-a arătat prea sigură, a 
primit o replică tăioasă: „Ce ne priveşte pe mine şi pe 
tine, femeie? încă n-a venit ceasul Meu.“ Din ceea ce ştim 
despre el, ne este imposibil să credem că Isus ar fi putut 
fi necuviincios cu mama lui — de fapt, cu nimeni nu era 
astfel, şi în nici un caz cu mama lui. Cu siguranţă că 
nici Maria n-a interpretat răspunsul fiului ei în acest fel. 
Ca mamă, îi cunoştea instinctiv bunătatea şi devota¬ 
mentul, aşa că a considerat aparentul refuz de a o ajuta ca 
un semn sigur că urma să facă întocmai ce dorea ea. Prin 
urmare, le-a spus slujitorilor: „Faceţi orice vă va spune.“ 
Acum urmează al doilea detaliu grăitor. Isus a zărit 
şase vase de piatră, goale acum, dar conţinând „de obicei 
câte două sau trei vedre“. Le-a spus servitorilor să le umple 
până sus cu apă, şi după ce au fost umplute, le-a cerut: 
„Scoateţi acum şi aduceţi nunului. Iar ei i-au dus.“ Acum, 
iată al treilea detaliu verosimil. Maestrul de ceremonii 
(sau „nunul ), un gen de om care din fericire nu mai 
există în zilele noastre - cel puţin în Occident -, a soco¬ 
tit că e de datoria lui să se pronunţe asupra calităţii 

vinului. Şi a spus, adresându-se mirelui: „Orice om pune 
întâi vinul cel bun şi, când se ameţesc, pune pe cel mai 
•:iab. Dar tu ai ţinut vinul cel bun până acum.“ Oare ce 
icproşuri ar fi avut de făcut acel înfumurat dacă Maria şi 
Imis ar fi lăsat să se termine vinul? Dar aşa, Isus a oferit, 
după calculele mele, aproape o mie de sticle de vin de 
calitate superioară. S-a vorbit mult despre acel episod 
printre băutorii din nord-estul Galileii, şi bărbaţii au 
calificat cele întâmplate drept „triumf*. Putem considera 
detaliile privitoare la noua provizie de vin drept corecte, 
liindcă atunci când e vorba de alcool rareori se întâmplă 
ca bărbaţii să facă greşeli statistice. 

Dar Cana nu a fost prima minune. Se mai petrecuse 
una salvatoare, când Isus era cât pe ce să fie ucis de o gloată 
pioasă la sinagoga din deal, şi o alta, când i-a chemat pe 
Simon Petru şi pe tovarăşii lui şi le-a umplut cu peşte 
năvodul. însă toate aceste trei minuni au fost făcute fără 
t i-agere de inimă. A fost mai degrabă reacţia lui Isus la o 
anumită situaţie, nu manifestarea deliberată a puterilor 
lui supranaturale ca să impresioneze lumea. 

Intr-adevăr, cu toate că la vremea aceea minunile erau 
considerate unul dintre aspectele cele mai însemnate ale 
preoţiei lui Isus, şi la fel au fost privite tot timpul de 
atunci încoace, el nu punea mare preţ pe ele. La două¬ 
zeci de ani după moartea lui Isus, Sfântul Petru face 
distincţia între cultura ebraică şi cea greacă: „Fiindcă şi 
iudeii cer semne, iar elinii caută înţelepciune (I Corin- 
teni I, 22). în teologia iudaică, Dumnezeu a creat natura, 
ceea ce este în sine un miracol, sau un nesfârşit lanţ de 
miracole. Iar hotărârea pe care o ia uneori Dumnezeu 

de a întrerupe cursul normal al naturii e un alt fel de 
miracol, care punctează Vechiul Testament ca semn al 
puterii sale. Isus era permanent pregătit să demonstreze 
puterea lui Dumnezeu prin minuni dacă era necesar, 
dar a respins de multe ori rolul făcătorului de minuni 
ca simplu instrument omenesc al semnelor şi miracolelor. 
Luca spune că pentru Isus insistenţele gloatei dornice 
de „semne 11 erau tocmai semnul distinctiv al unei „gene¬ 
raţii rele“: . .cere semn, dar semn nu i se va da“ (Luca 
11, 29). Şi povestind despre Lazăr, cerşetorul, şi bogatul 
nemilos (Luca 16, 19-31), Isus spune limpede că în ochii 
lui Dumnezeu e de preferat ca oamenii să-şi arate cre¬ 
dinţa dând ascultare sfântului adevăr, primindu-1 şi ur- 
mându-1, decât să aştepte să fie convinşi prin semne şi 
minuni. Isus ii învăţa pe oameni că adevărul e uşor de 
priceput, că bunătatea are sens şi că învăţăturile lui şi 
poruncile lui Dumnezeu au un temei raţional. Astfel, Isus 
era mai aproape de gândirea greacă decât de cea iudaică. 
Opţiunea Sfântului Pavel de a transmite mesajul lui Isus 
în termenii culturii greceşti înfaptuia, aşadar, intenţia 
Domnului, iar măreaţa structură teologică a lui Toma 
d Aquino din secolul XIII, Summa theologica, înfăţişând 
creştinismul ca arhitectura morală a raţiunii, reprezintă 
culmea intelectuală a procesului început de Isus în Gali- 
leea cu douăsprezece secole mai devreme. 

Şi totuşi, Isus făcea minuni. Am numărat zeci de îm¬ 
prejurări amintite de evanghelişti în care au avut loc mi¬ 
nuni. In trei dintre ele a fost vorba de multiple vindecări 
ale bolnavilor şi exorcisme ale celor posedaţi de demoni. 
Celelalte se referă ori la persoane, ori la incidente când 

Isus a intervenit în cursul normal al naturii, potolind 
lurtuni sau făcând un smochin să se usuce. Evangheliştii 
vorbesc de minuni în mod diferit. Marcu, reflectând 
amintirile Sfântului Petru, care reacţiona întotdeauna 
dramatic la minuni, pomeneşte de optsprezece cazuri: 
scurta lui Evanghelie este de fapt o înşiruire a minunilor 
lui Isus. Textul lui Matei, mult mai lung, povesteşte 
despre douăzeci, dar acordă cel mai mult spaţiu spuselor 
lui Isus: în esenţă, Evanghelia după Matei este „Evan¬ 
ghelia învăţăturilor 11 . Şi Luca notează douăzeci de minuni, 
dar subliniază că ele ocupă un loc secundar în preoţia 
lui Isus. In Faptele Apostolilor, pe care tot el le-a scris, 
Luca încearcă să arate că oameni de rând, ca apostolii, 
puteau şi ei să facă minuni de vindecare întocmai ca 
Isus — nu trebuia să fii neapărat Fiul lui Dumnezeu, ci 
era posibil să dispui indirect de o astfel de putere, prin 
derivare sau delegare. Astfel, Luca spune în Faptele 
Apostolilor (9, 32-42) cum Petru, asemenea lui Isus [cf. 
Luca 5, 18-26), l-a vindecat pe paraliticul Enea şi a 
sculat-o pe uceniţa Tavita {cf. Luca 8, 49-56). Cât despre 
loan, el consemnează doar nouă minuni, dar acestea o 
includ pe prima, din Cana, şi pe cea mai semnificativă 
dintre toate, când Isus îl scoală din morţi pe Lazăr, deşi 
trupul lui începuse să putrezească (loan 11, 1-44), eve¬ 
niment care prefigurează propria lui înviere. Singura 
minune povestită de toţi evangheliştii este când Isus i-a 
hrănit pe cei cinci mii de oameni. 

De cele mai multe ori când Isus consimţea să facă mi¬ 
nuni, motivul era compasiunea. Inima ii sângera pentru 
bolnavi, infirmi, suferinzi, mai ales dacă erau bătrâni şi 

se chinuiseră din cauza bolilor ani în şir. Odată, pe când 
predica într-o sinagogă, Isus a observat o femeie într-o 
stare deplorabilă, „care avea de optsprezece ani un duh 
de neputinţă şi care era gârbovă, de nu putea să se ridice 
în sus nicidecum; Iar Isus, văzând-o, a chemat-o şi i-a 
zis; Femeie, eşti dezlegată de neputinţa ta. Şi Şi-a pus 
mâinile asupra ei, şi ea îndată s-a îndreptat şi slăvea pe 
Dumnezeu" (Luca 13, 11-13). Aici, Isus îşi dovedeşte 
simţul de observaţie: descoperă în mulţimea de credincioşi 
pe cineva într-o stare de sfârşeală groaznică şi acţionează 
rapid. In majoritatea cazurilor, când se afla într-o mare 
de oameni, veneau la el prieteni de-ai bolnavilor sau 
bolnavii înşişi ca să-l roage să-i ajute cumva. în apropiere 
de Decapole, un surdomut a fost adus de prieteni la Isus 
„şi L-au rugat ca să-Şi pună mâna peste el“. Isus, „luându-1 
[■ •] la o parte, Şi-a pus degetele în urechile lui, şi scui¬ 
pând, S-a atins de limba lui“. Apoi, Isus a suspinat şi a 
spus în aramaică: „Deschide-te!“ Şi urechile omului s-au 
deschis, „iar legătura limbii lui îndată s-a dezlegat, şi 
vorbea bine“. Acesta a fost tot un caz de compasiune, nu 
„un semn", iar Isus le-a cerut „să nu spună nimănui". Dar 
cu cât insista să i se mulţumească în tăcere, „cu atât mai 
mult ei îl vesteau" (Marcu 7, 32-36). 

Isus nu se bizuia prea mult pe oamenii a căror cre¬ 
dinţă era inspirată de minuni. îl impresionau mai tare cei 
care deja erau convinşi că putea face minuni. Matei 
(8, 5-13) şi Luca (7, 1-10) ne relatează emoţionanta 
poveste a ofiţerului roman, un centurion („sutaş"), care a 
venit la Isus la Capernaum şi l-a implorat: „Doamne, 
sluga mea zace în casă, slăbănog, cbinuindu-se cumplit." 

I ,ui Isus i se înmuia întotdeauna inima când era vorba 
de oameni care purtau de grijă slugilor sau rudelor, aşa că 
i-a spus centurionului că va veni de îndată să-l tămă- 
duiască pe slujitorul lui. Dar ofiţerul avea încredere de¬ 
plină chiar şi numai în vorbele lui Isus, şi i-a explicat: 
.eu sunt om sub stăpânirea altora şi am sub mine os¬ 
taşi şi-i spun acestuia: Du-te, şi se duce; şi celuilalt: Vino, 
şi vine; şi slugii mele: Fă aceasta, şi face." Şi i-a mai 
spus: „...nu sunt vrednic să intri sub acoperişul meu." 
Nu-i cerea decât o vorbă, un ordin, fiindcă ştia că va fi 
împlinit: „...ci numai zi cu cuvântul şi se va vindeca 
sluga mea." Aceasta era credinţa adevărată pe care o urmă¬ 
rea Isus. Aşa vorbea el mulţimilor: „Adevărat grăiesc 
vouă: la nimeni, în Israel, n-am găsit atâta credinţă." Şi 
Isus a folosit această ocazie ca să pună în vedere tuturor 
că mulţi dintre cei care se credeau aleşi se amăgeau şi că 
marea masă a mântuiţilor trebuia căutată la „răsărit şi la 
apus" - atrăgând astfel atenţia că misiunea lui nu-i viza 
doar pe evrei, ci cu precădere pe neevrei sau, mai presus 
de orice, omenirea în ansamblul ei. Matei şi Luca poves¬ 
tesc acest episod semnificativ în cuvinte aproape identice 
şi subliniază că ordonanţa centurionului s-a însănătoşit 
de îndată ce Isus a vorbit. 

Isus n-avea cum să-i împiedice pe oameni să vorbească 
despre această minune, care a stârnit, fără îndoială, ru¬ 
moare. De regulă însă, când mila îl determina să tămă- 
duiască pe cineva, căuta să nu se afle. în Betsaida, un 
orb a fost adus la el de prietenii săi, care „L-au rugat să 
se atingă de el". Isus „luând pe orb de mână , l-a despărţit 
de prieteni şi „l-a scos afară din sat . Când au rămas 

singuri, „punându-Şi mâinile peste el, l-a întrebat dacă 
vede ceva". Bărbatul a răspuns: „Zăresc oamenii; îi văd 
ca pe nişte copaci umblând." Isus a pus din nou mâna pe 
ochii bărbatului şi l-a întrebat ce vede. De astă dată „el 
a văzut bine“. Aşa că Isus l-a trimis acasă zicând: „Să nu 
intri în sat, nici să spui cuiva din sat“ (Marcu 8, 22-26). 
Este remarcabil faptul că, emoţionat de suferinţa şi de 
credinţa bolnavilor, Isus prefera să-i vindece departe de 
ochii mulţimii. Fiind la Nazaret, s-au luat după el doi 
orbi, care i-au spus: „Miluieşte-ne pe noi, Fiule al lui 
David.“ Isus a aşteptat până ce orbii, mergând după el, 
au intrat în casa lui. Acolo, fiind singuri, Isus a zis: „Cre¬ 
deţi că pot să fac Eu aceasta? Zis-au Lui: Da, Doamne! 
Atunci S-a atins de ochii lor, zicând: După credinţa 
voastră, fie vouă! Şi s-au deschis ochii lor. Iar Isus le-a 
poruncit cu asprime, zicând: Vedeţi, nimeni să nu ştie" 
(Matei 9, 27-30). 

Desigur, orbii, odată vindecaţi, n-au rezistat şi au spus 
tuturor ce li s-a întâmplat. însă Isus avea mereu grijă să 
explice că o simplă minune de vindecare a bolnavilor 
nu era decât o dovadă superficială a puterilor imense cu 
care îl învestise Dumnezeu. Mai devreme în aceeaşi zi, 
la Nazaret, „l-au adus un slăbănog zăcând pe pat". Isus 
i-a spus: „îndrăzneşte, fiule! Iertate sunt păcatele tale!" 
Nişte cărturari care erau acolo şi priveau şi-au zis: ,Acesta 
huleşte." Isus, ghicindu-Ie gândurile, a spus: „Pentru ce 
cugetaţi rele în inimile voastre? Căci ce este mai lesne a 
zice: Iertate sunt păcatele tale, sau a zice: Scoală-te şi um¬ 
blă? Dar ca să ştiţi că putere are Fiul Omului pe pământ 
a ierta păcatele, a zis slăbănogului: Scoală-te, ia-ţi patul 

şl mergi la casa ta." Şi Matei ne spune: „Şi, sculându-se, 
i, ,i dus la casa sa" (Matei 9, 2—7). Uneori, Isus căuta în 
mod intenţionat să aibă martori la o minune, dar atunci 
teopul era să scoată la iveală bigotismul criticilor săi 
ortodocşi. După ei, până şi o minune era un păcat dacă 
<■ i a săvârşită în timpul sabatului, fiindcă, potrivit prin- 
i ipiilor lor, minunea era şi ea o muncă, chiar dacă se 
întâmpla prin puterea lui Dumnezeu. La începutul capi¬ 
tolului 3 al Evangheliei sale, Marcu spune că Isus, in¬ 
trând în sinagogă, a găsit un om cu mana uscată. Fariseii 
priveau, aşteptând ca Isus să-l tămăduiască, pentru ca 
npoi să-l acuze că a încălcat sabatul. Isus i-a spus omu¬ 
lui: „Ridică-te în mijloc!" Apoi, i-a întrebat pe farisei: 
„Se cuvine, sâmbăta, a face bine sau a face rău, a mântui 
un suflet sau a-1 pierde?" Fariseii n-au vrut să răspundă. 
Isus, „privindu-i pe ei cu mânie şi întristându-Se de în- 
vârtoşarea inimii lor", a spus omului să întindă mâna, 
şi când omul a întins-o, „mâna lui s-a făcut sănătoasă . 
Fariseii au plecat să raporteze nu minunea, ci încălcarea 
sabatului şi purtarea provocatoare a lui Isus. Fariseii „au 
făcut îndată sfat cu irodianii împotriva Lui, ca să-L piardă 
(Marcu 3, 1-6). 

De fapt, Isus ştia de la început că, invocând puterea 
lui Dumnezeu în cazul minunilor, indiferent dacă reu¬ 
şeau sau nu, se expunea unui mare pericol într-o ţară 
predispusă la isterie religioasă, unde autorităţile, atât 
laice, cât şi bisericeşti, erau hotărâte să zdrobească tot ce 
nu puteau ţine sub control sau folosi în propriul interes. 
Marii preoţi, cărturarii, sectele organizate, ca fariseii, nu 
se lăsau convinşi de sfinţenia lui Isus datorită tămăduirilor. 

Suspectau şiretlicuri, înţelegeri secrete cu „bolnavii" sau, 
şi mai rău, făcături ale spiritelor necurate. Când Isus îi 
vindeca pe bolnavii mintal despre care se spunea că erau 
posedaţi de demoni, îl acuzau că lucra în cârdăşie cu Beel- 
zebul, căpetenia demonilor. 

Ostilitatea celor puternici nu era singurul risc căruia 
i se expunea Isus. Faptul că putea să-i vindece pe bol¬ 
navii cronic crea vâlvă printre cei care căutau o uşurare 
a suferinţei, dar şi îngrijorare printre prietenii şi rudele 
acestora. Când Isus a intrat în Capernaum „şi s-a auzit 
că este in casă , s-a şi adunat o mulţime de oameni, că 
nu mai era loc înăuntru. A venit un paralitic şi se vedea 
că era nstărit, fiindcă avea cu el „patru inşi care-1 pur¬ 
tau , dar n-au putut intra cu el în casă „din pricina mul¬ 
ţimii". Disperaţi şi tulburaţi, „au desfăcut acoperişul casei" 
unde era Isus „şi, prin spărtură, au lăsat în jos patul în 
care zăcea slăbănogul (Marcu 2, 1—4). Aceasta a fost 
ocazia când Isus i-a scandalizat pe evreii ortodocşi, iertân- 
du-i bolnavului păcatele, înainte de a-i spune să-şi ia 
patul şi să meargă. Fariseii s-au înfuriat - şi probabil că 
nici proprietarul casei n-a fost prea mulţumit. 

Un episod similar, dar şi mai impresionant, cu pri¬ 
vire la neplăcerile produse de minuni ne este povestit de 
Matei (8, 28-34). S-a petrecut în ţinutul din jurul Ga- 
darei, la răsărit de Marea Galileii. Matei, fiind de prin 
părţile locului, a putut chiar să identifice oraşul, Gher- 
ghesa, aşezat pe nişte stânci care dădeau spre apă. Acolo 
trăiau, printre morminte, doi bărbaţi posedaţi de demoni 
şi erau „foarte cumpliţi . „Demonizaţii" l-au recunoscut 
pe Isus şi l-au înfruntat. Demonii i-au spus lui Isus că 

tlacă-i goneşte din trupul bărbaţilor să-i lase să intre într-o 
iurmă de porci care păşteau în linişte prin apropiere. 
Isus s-a învoit. Demonii i-au părăsit pe cei doi bărbaţi. 
„Iar ei, ieşind, s-au dus în turma de porci. Şi iată, toată 
turma s-a aruncat de pe ţărm în mare şi a pierit în apă." 
Îngroziţi, „păzitorii au fugit şi, ducându-se în cetate, au 
spus toate cele întâmplate". Matei, care ştia foarte bine 
de acest incident, încheie astfel: „Şi iată toată cetatea a 
ieşit în întâmpinarea lui Isus şi, văzându-L, L-au rugat 
să treacă din hotarele lor." Era de aşteptat. Făcătorul de 
minuni n-avea viaţa uşoară. 

Şi într-adevăr, continuându-şi preoţia, Isus a căutat 
să nu mai facă minuni, cedând numai când era implorat 
cu atâta stăruinţă, încât nu putea să refuze. Marcu rela¬ 
tează două astfel de cazuri (5, 22-43). La nord-vest de 
Marea Galileii, ţinutul în care Isus era cel mai bine 
cunoscut, „unul din mai-marii sinagogilor , Iair, care l-a 
ajutat să predice acolo, „a căzut la picioarele Lui, şi L-a 
rugat mult". I-a spus că fiica lui de doisprezece ani „este 
pe moarte". L-a rugat pe Isus: „...pune mâinile peste 
ea, ca să scape şi să trăiască". Isus l-a însoţit, dar mulţi¬ 
mea „îl îmbulzea". O bătrână a folosit prilejul şi l-a rugat 
să-i vină în ajutor. Povestea ei era jalnică. Suferea de 
doisprezece ani de o „curgere de sânge", o formă acută a 
unei obişnuite afecţiuni postmenstruale. S-a supus 
eforturilor zadarnice a mulţi doctori şi toţi banii i se 
terminaseră pe tratamente, „dar nefolosind nimic, ci mai 
mult mergând înspre mai rău . Auzise de Isus, a intrat 
în mulţime şi, împinsă de trupurile oamenilor, a izbutit 
să-i atingă lui Isus veşmântul: „Căci îşi zicea: De mă voi 

atinge măcar de haina Lui, mă voi vindeca!" Şi chiar aşa 
a fost. „Şi îndată izvorul sângelui ei a încetat şi ea a sim¬ 
ţit în trup că s-a vindecat de boală." Dar şi Isus a simţit 
asta „cunoscând [...] în Sine puterea ieşită din El..." Şi 
întorcându-se către mulţime, a întrebat: „Cine s-a atins 
de hainele Mele?" Ucenicii au rămas uluiţi. Cum să 
poată cineva să răspundă în toată îmbulzeala aceea? Dar 
femeia a ştiut. „...înfricoşându-se şi tremurând", a 
căzut în genunchi în faţa lui Isus şi i-a spus adevărul. El 
a privit-o cu blândeţe şi, văzând-o bătrână şi tremurând 
toată, nu i s-a adresat formal cu „Femeie", ci a zis: „Fiică, 
credinţa ta te-a mântuit, mergi în pace şi fii sănătoasă 
de boala ta!" 

Intre timp, a venit cineva din familia lui Iair să spună 
că Isus nu mai trebuia să se ostenească, fiindcă fetiţa 
murise. Dar Isus a stăruit, a vrut neapărat să meargă acasă 
la Iair. Acolo a găsit „ o mulţime tulburată" (Matei 9, 23) 
de rude, servitori, cântăreţi pentru bocetele de înmor¬ 
mântare. Cerând să se facă tăcere, Isus a zis: „.. .copila n-a 
murit, ci doarme" (Matei 9, 24). Le-a spus tuturor să iasă 
din casă şi, însoţit numai de părinţii copilei, de Petru, 
Iacov şi Ion, s-a dus în odaia unde zăcea fata (Luca 8, 51). 
„Şi apucând pe copilă de mână, i-a grăit: Talita kumi", 
care în aramaică înseamnă: „Fiică, ţie zic, scoală-te!“ 
(Marcu 5, 41) Fata s-a ridicat şi a început să umble. 
Urmează aici acel amănunt care dă o autenticitate emo¬ 
ţionantă episodului. Isus iubea copiii şi îi înţelegea. Copi¬ 
lei nu i se dăduse nimic de mâncare cât timp zăcuse 
bolnavă de moarte şi doctorii se agitau în zadar pe lângă 
patul ei. Acum, fata se ţinea pe picioare şi Isus ştia că 

l rebuie să-i fie foame. Luca spune că Isus a cerut în pri¬ 
mul rând să i se dea ceva de mâncare. 

Şi, imediat după aceea, le-a poruncit celor prezenţi 
să nu spună nimic mai departe. Ca de obicei, ţinea foarte 
mult să nu se ştie că face minuni. Avea oroare să fie pri¬ 
vit ca vreun soi de vrăjitor sfânt. în nici una dintre cele 
patru Evanghelii nu găsim măcar un singur exemplu că 
Isus şi-ar fi folosit puterea de tămăduitor ca să atragă 
sprijinul mulţimilor - dimpotrivă. însă uneori oamenii 
aflau repede despre faptele sale, lucru nu doar periculos, 
ci şi supărător pentru un om profund, care voia să-şi 
transmită mesajul prin raţiune, nu prin „semne". Era 
limpede că, pe măsură ce preoţia lui îşi continua cursul, 
oficialităţile erau tot mai dornice să-l distrugă sau cel 
puţin să-l reducă la tăcere. Pentru cârmuitori, Isus era 
un marginal care le ameninţa autoritatea, iar faptul că 
avea şi puteri neobişnuite era încă un motiv pentru a 
vrea să-l elimine. Criza a devenit acută atunci când s-a 
dovedit că Isus putea schimba mersul lucrurilor, ceea ce 
este subliniat cu deosebită claritate în Evanghelia după 
loan, singura unde se relatează scularea din morţi a lui 
Lazăr, prietenul lui Isus (loan 11, 1-56). 

Ni se povesteşte că lui Isus îi era foarte drag Lazăr, 
deşi nu ştim de ce, deoarece Lazăr nu vorbeşte niciodată 
în Evanghelii şi nici nu există vreo descriere mai suges¬ 
tivă, aşa cum avem în legătură cu surorile lui, Marta şi 
Maria. Locuiau în oraşul Betania, în partea de răsărit a 
Muntelui Măslinilor, la est de Ierusalim. Isus avea şi alţi 
prieteni acolo în afară de Lazăr şi surorile lui şi era adesea 

găzduit la ei când vizita Ierusalimul. Dar lumea de prin 
părţile locului îl privea ca pe un personaj suspect, „cu- 
noscut“ de oficialii Templului, care instigaseră odată mul¬ 
ţimea să arunce cu pietre în el ca să-l alunge din oraş. 
Ioan povesteşte că Isus, spre sfârşitul preoţiei, trecuse 
hotarul în Samaria, împreună cu ucenicii. Au venit la ei 
soli de la Marta şi Maria să le spună că Lazăr era bolnav. 
Isus a aşteptat două zile, după care a dat de ştire că va trece 
în Iudeea, ca să meargă în Betania. A explicat astfel: 
,Această boală nu este spre moarte, ci pentru slava lui 
Dumnezeu, ca, prin ea, Fiul lui Dumnezeu să Se slă¬ 
vească." Dar după ce a zăbovit două zile, din motive rămase 
pentru noi un mister, a anunţat că Lazăr era mort. „Şi 
Mă bucur pentru voi, ca să credeţi că n-am fost acolo. 
Dar să mergem la el.“ Şi ucenicii au zis: „învăţătorule, 
acum căutau iudeii să Te ucidă cu pietre, şi iarăşi Te 
duci acolo?" Toma, cunoscut drept Didymus (Geamă¬ 
nul), era sigur că Isus se îndrepta spre propria-i moarte 
şi le-a spus celorlalţi: „Să mergem şi noi şi să murim 
cu El.“ 

Când au ajuns, Isus l-a găsit pe Lazăr nu numai mort, 
ci şi îngropat deja de patru zile. Oraşul era plin de evrei 
veniţi din Ierusalim ca să le aducă mângâiere surorilor, 
Marta şi Maria, pentru că Lazăr era foarte preţuit şi res¬ 
pectat. Maria stătea în casă şi plângea. Dar Marta a ieşit 
în întâmpinarea lui Isus şi iată conversaţia care a urmat: 

MARTA: Doamne, dacă ai fi fost aici, fratele meu n-ar fi 
murit. Dar şi acum ştiu că oricâte vei cere de la Dumnezeu, 
Dumnezeu îţi va da. 

I ISUS: Fratele tău va învia. 

MARTA: Ştiu că va învia la înviere, în ziua cea de apoi. 

ISUS: Eu sunt învierea şi viaţa; cel ce crede în Mine, chiar 
dacă va muri, va trăi. Şi oricine trăieşte şi crede în Mine 
nu va muri în veac. Crezi tu aceasta? 

MARTA: Da, Doamne. Eu am crezut că Tu eşti Cristosul, 
Fiul lui Dumnezeu, Care a venit în lume. 

Pe urmă, Marta a intrat în casă şi i-a spus „în taină" 
Măriei: „învăţătorul este aici şi te cheamă." Maria a aler¬ 
gat de îndată la Isus, care aştepta în afara oraşului. Iudeii 
din casă s-au luat după ea, socotind „că a plecat la mor¬ 
mânt, ca să plângă acolo". Maria, văzându-1 pe Isus, a 
îngenuncheat la picioarele lui şi a zis: „Doamne, dacă ai 
li fost aici, fratele meu n-ar fi murit." Şi Maria a plâns, 
şi au plâns şi iudeii care o însoţiseră. Isus „a suspinat cu 
duhul şi S-a tulburat întru Sine". Şi a spus: „Unde l-aţi 
pus?" Şi ei au răspuns: „Doamne, vino şi vezi." Şi Ioan 
adaugă: „Şi a lăcrimat Isus." Iudeii au spus: „Iată cât de 
mult îl iubea." Dar alţii au spus: „Nu putea, oare, Acesta 
care a deschis ochii orbului să facă aşa ca şi acesta să nu 
moară?" Şi din nou a suspinat Isus, până au ajuns la mor¬ 
mânt, o peşteră închisă cu o piatră. Isus a spus: „Ridi¬ 
caţi piatra." Marta, mereu ageră şi cu simţ practic, l-a 
prevenit: „Doamne, deja miroase, că este a patra zi." Isus 
i-a amintit că dacă va crede va vedea slava lui Dumne¬ 
zeu. Apoi piatra a fost dată la o parte şi Isus şi-a ridicat 
ochii spre cer, spunând: „Părinte, Iţi mulţumesc că M-ai 
ascultat." Şi cu voce tare a spus: „Lazăre, vino afară!" Şi 
Lazăr aşa a făcut, „fiind legat la picioare şi la mâini cu 

fâşii de pânză şi faţa lui era înfăşurată cu mahramă“. 
Isus a zis: „Dezlegaţi-1 şi lăsaţi-1 să meargă." 

Aceasta a fost de departe cea mai mare minune în¬ 
făptuită de Isus. N-a fost chip s-o ocolească şi n-a putut 
fi tăinuită, aşa cum dorea el de regulă. Mulţi iudei pioşi 
au fost martori, şi unii dintre ei s-au convertit pe loc, 
fiind acum siguri că Isus era Fiul lui Dumnezeu. Dar 
alţii s-au întors la Ierusalim şi s-au plâns fariseilor şi mai 
marilor din Templu că se petreceau unele lucruri dia¬ 
voleşti şi curând aveau să izbucnească revolte. Marii 
preoţi au convocat sinedriul. S-au întrebat unii pe alţii: 
„Ce facem, pentru că Omul Acesta face multe minuni? 
Dacă-L lăsăm aşa toţi vor crede în El, şi vor veni roma¬ 
nii şi ne vor lua ţara şi neamul.“ 

Marele preot din acel an. Caiafa, s-a arătat dispreţuitor: 
„Voi nu ştiţi nimic." A spus că era „mai de folos să moară 
un om pentru popor, decât să piară tot neamul" şi că 
Isus era omul indicat. „Deci, din ziua aceea, s-au hotă¬ 
rât ca să-L ucidă." Relatarea lui Ioan dovedeşte limpede 
efectul dublu al minunilor - doar Isus avea o atitudine 
ambiguă faţă de ele. Minunile îi convingeau pe oameni 
că Isus era o persoană deosebită, dar în acelaşi timp ele 
atrăgeau ostilitatea autorităţilor iudaice. In ciuda ade¬ 
vărului minunilor - tocmai fiindcă credeau pe deplin 
sau pe jumătate în ele -, preoţii, cărturarii, fariseii şi alţi 
iudei ortodocşi practicanţi au decis că Isus era un pericol 
atât pentru ei personal, cât şi pentru comunitatea iudaică. 
Minunile şi evidentul lor adevăr şi succes au fost motivul 

care i-a convins să-l omoare pe Isus. Ele au atras atenţia 
asupra pericolului real — învăţăturile lui Isus, care pro¬ 
miteau răsturnarea tuturor valorilor tradiţionale, străvechi, 
exclusiviste şi ierarhice. Lucrul de care se temeau cel mai 
tare era ceea ce vedeau că plutea in aer: o nouă morală. 
Asupra ei ne vom opri acum. 








IV 

Ce a propovăduit Isus şi de ce 





















în cei trei ani ai preoţiei sale, Isus a propovăduit mai 
ales în sud-estul Galileii şi în Ierusalim. La început s-a 
concentrat asupra oraşului Capernaum, de pe coasta Mării 
(. ialileii, dar a vizitat de asemenea Ierusalimul şi Samaria. 
Pe la mijlocul acestei perioade, a făcut mai întâi un tur 
al Galileii, a vizitat Nazaretul şi alte oraşe. Au urmat 
deplasări spre coastele răsăritene ale Mării Galileii şi un 
al doilea tur prin satele din Galileea. O a treia călătorie 
în Galileea a inclus şi vizite în afara graniţelor ei, la Tir, 
Sidon, Decapole, Cezareea şi Filipi. In ultimii ani ai preo¬ 
ţiei, a fost în Pereea, în unele părţi din Iudeea, din nou 
în Galileea, şi a sfârşit cu intrarea triumfală în Ierusa- 
1 i m, care a dus la arestarea lui şi la Răstignire. 

Preoţia s-a desfăşurat fără întreruperi. Isus predica şi 
în timpul călătoriilor, la margine de drum. Nu avem 
nici o dovadă că ar fi ţinut predici formale. Nu erau nici 
pe departe nişte predici obişnuite, repetitive. într-adevăr, 
nici n-ar trebui să folosim cuvântul „predici" în legătură 
cu el. „învăţături" este mai exact. îi învăţa pe oameni 
după cum îl îndemna Sfântul Duh, adesea ca o reacţie la 
ce vedea sau auzea, alteori ca răspuns la o întrebare. Vor¬ 
bea fie în sinagogi, când se bucura de bunăvoinţa celor 

care le aveau în grijă, fie afară, în aer liber. Aşadar, Isus 
nu era împovărat de un program anume stabilit. Era tot 
timpul preocupat de munca lui de învăţător, dar ne lasă 
impresia că avea timp să stea şi de vorbă, cu toate că nici 
atunci subiectele nu erau lipsite de importanţă. Nu 
dădea niciodată semne de grabă. In orice caz, fiind şi 
Dumnezeu, şi om, se afla oarecum în afara spaţiului şi 
a timpului. Putea să ţină timpul în loc şi să anuleze con¬ 
strângerile spaţiale. Dovedea aceasta mai ales în momen¬ 
tele de rugăciune - şi se ruga adesea -, când dorea să se 
simtă în afara timpului, şi dincolo de spaţiu, sus pe un 
deal sau pe un munte. Dar când nu se ruga, continua să 
predice, chiar în timpul meselor, fiindcă era sociabil şi-i 
plăcea să le vorbească oamenilor când erau destinşi, când 
se bucurau de mâncare şi de tovărăşia semenilor. După 
calculele mele, în cei trei ani de preoţie, Isus trebuie să 
fi predicat de aproximativ patru sute de ori în faţa mulţi¬ 
milor ce se adunau să-l asculte şi de zeci şi zeci de ori în 
alte ocazii informate. îşi petrecea puţinele zile de odihnă 
la pescuit, pe imensul lac în jurul căruia îşi răspândea 
învăţătura. Ucenicii, fiind de meserie, pescuiau, în timp 
ce Isus se odihnea la pupă şi uneori dormea. 

Ce-i învăţa Isus pe oameni? N-avea nici sistem, nici 
titlu, nici cod. Doamne fereşte! Singura modalitate de a 
înţelege învăţăturile lui Isus este să citeşti şi să reciteşti 
Evangheliile, până când esenţa lor îţi împânzeşte mintea, 
în Orientul Apropiat antic, cu multe secole înainte de 
naşterea lui Isus, când comunităţile omeneşti abia ieşeau 
din sălbăticie, veneraţia religioasă şi credinţa au avut un 


CE A PROPOVĂDUIT ISUS ŞI DE CE 

ml civilizator prin intermediul unor minuţioase coduri 
ile legi menite să întreţină ordinea, deoarece nu existau 
parlamente civile şi organe constituţionale care să înde¬ 
plinească această funcţie. Codurile religioase erau com¬ 
pletate de serii întregi de comentarii compuse de preoţi, 
cărturari şi jurişti. Acest proces a fost foarte intens mai 
ales la evrei, ale căror legi religioase au rădăcini care ajung 
până la Moise, ba chiar până la Avraam. în timpul lui 
Isus, tradiţia religioasă iudaică avea deja o vechime de 
două mii de ani şi înregistrase de-a lungul timpului o 
elaborare progresivă a detaliilor privind îndatoririle legale. 
Cu timpul, Dumnezeu devenise o figură foarte distantă 
şi înspăimântătoare, dar legea rămăsese o realitate apă¬ 
sătoare, mereu prezentă. 

Isus a fost un revoluţionar care a transformat întregul 
sistem religios iudaic în ceva total diferit. Nu mai era un 
sistem penal cu legi şi sancţiuni - probleme de care se 
puteau ocupa în continuare Cezar şi soldaţii lui ci a 
devenit o religie a iubirii şi o aventură spirituală. Nu se 
poate spune că Isus repudia categoric legea, dar a extras 
doar codul moral, ignorând restul. în loc să vorbească 
de lege, vorbea de împărăţia lui Dumnezeu sau de împă¬ 
răţia Cerurilor. Un suflet credincios nu era cel ce respecta 
legea; era sufletul care, transformându-se spiritual, „intra 
în împărăţie. Dumnezeu nu era un Iahve distant, înfri¬ 
coşător; era „Tatăl". 

învăţăturile lui Isus porneau de la ideea că toată specia 
umană, toţi oamenii erau „copiii lui Dumnezeu . Folo¬ 
sea termenul „Tată" sau, cel mai adesea, „Părinte Sfânt . 

Conform Evangheliei după Luca (11, 2-4), când un uce¬ 
nic îl întreba cum să se roage, Isus îl învăţa cuvintele 
rugăciunii Tatăl nostru , sau Rugăciunea domnească , o 
adresare minunat de succintă şi de intimă către Dum¬ 
nezeu, văzut mai degrabă ca Tatăl unei familii unite 
decât ca o zeitate invizibilă dintr-un vârf de munte. Mai 
târziu, în ajunul Patimilor, în grădina Ghetsimani, Isus 
s-a rugat direct lui Dumnezeu într-o versiune mai lungă, 
transcendentă, a Rugăciunii domneşti, redată în între¬ 
gime in capitolul 17 din Ioan. Isus îi învăţa mereu pe 
oameni că lumea în care trăiau, deşi creată de Dumnezeu, 
bună şi frumoasă în multe privinţe, şi de care trebuiau 
să se bucure şi să se folosească în mod chibzuit, era cu 
totul alta decât împărăţia lui Dumnezeu. Era străină, şi 
fiinţele omeneşti nu se puteau simţi pe deplin în lar¬ 
gul lor în lumea de aici. Ca şi cum le-ar fi lipsit ceva 
esenţial vieţii. 

> i 

Oamenii trebuiau „întregiţi 11 . Dar acest proces nu 
putea fi realizat prin respectarea unui număr infinit de 
legi sau făcând fapte bune, oricât de meritorii ar fi fost 
ele. Totul atârna de milostenia lui Dumnezeu, al cărei 
simbol şi instrument era fiul lui - prin jertfa sa. Viata 
pe pământ trebuia folosită pentru autotransformare, 
adică fiecare suflet omenesc avea datoria să devină cât 
mai asemănător lui Dumnezeu, lucru înlesnit de însăşi 
existenţa fiului făcut om, care putea fi imitat. 

Esenţa învăţăturilor lui Isus este, aşadar, căutarea acestei 
„întregiri ‘. Nu lumea în care trăim e importantă, ea fiind 
doar un simplu episod în timp şi spaţiu, ci oamenii din 

n castă lume; timpul pe care-1 petrecem în ea este limitat, 
p ţelul fiecăruia este să plece de aici şi „să fie una cu 
I lumnezeu. Privitor la această plecare, Isus se ruga lui 
I himnezeu pentru ucenicii lui credincioşi. „Şi Eu nu mai 
mint în lume, iar ei în lume sunt şi Eu vin la Tine. Părinte 
Minte, păzeşte-i în numele Tău, in care Mi i-ai dat, ca 
i,i fie una precum suntem şi Noi“ (Ioan 17, 11)- 

în ochii lui Isus, credincioşii sunt străini în lume: 
..pentru că [ei] nu sunt din lume, precum Eu nu sunt 
din lume.“ Este o frază atât de însemnată, încât o mai 
spune o dată (Ioan 17, 14, 16). Apoi adaugă (17, 20-26): 

Dar nu numai pentru aceştia Mă rog, ci şi pentru cei ce vor 
crede în Mine. [...] Ca toţi să fie una, după cum Tu, Pă¬ 
rinte, întru Mine şi Eu întru Tine, aşa şi aceştia în Noi să fie 
una [...]. Şi slava pe care Tu Mi-ai dat-o, le-am dat-o lor, ca 
să fie una, precum Noi una suntem: Eu întru ei şi Tu întru 
Mine, ca ei să fie desăvârşiţi întru unime [...]. Părinte 
drepte, lumea pe Tine nu te-a cunoscut, dar EuTe-am cunos¬ 
cut, şi aceştia au cunoscut că Tu M-ai trimis. Şi le-am făcut 
cunoscut numele Tău şi-l voi face cunoscut, ca iubirea cu 
care M-ai iubit Tu să fie în ei şi Eu în ei. 

Isus a spus această rugăciune splendidă şi intimă în¬ 
genunchind. Moise îi învăţase pe evrei să se roage în 
picioare, cu voce tare şi cu braţele întinse, ca şi cum ar 
li contemplat o zeitate neîndurătoare aflată la o distanţă 
liimalaiană. Isus a adoptat poziţia unui copil care înge¬ 
nunchează lângă poala sau coapsa unui părinte: rugă¬ 
ciunea trebuia să fie tăcută, tainică, personală. Felul acesta 
tle a se ruga era caracteristic învăţăturii lui Isus, care avea 
să răstoarne toate credinţele anterioare. Isus a schimbat 

lumea şi a pus în ordine ceea ce era greşit şi fals. Cânţi 
îi învăţa pe ucenici, sau pe oameni, în general, cum dl I 
se poarte, le vorbea de o răsturnare atât de ameţitoare .1 I 
valorilor, încât probabil că toţi încremeneau A transmis III 
o serie de precepte, cunoscute drept Fericirile, care fac 
parte din Predica de pe Munte (Matei 5, 3-12) şi Pre- I 
dica de pe Câmpie (Luca 6, 20-23). Acestea trebuie văzute I 
alături de alte sfaturi date de Isus în Evanghelii, ca 
îndreptar pentru viaţă şi problemele ei materiale. Lumea 1 
era pe dos, şi sărăcia, smerenia erau înlocuite cu înfu¬ 
murarea, ambiţiile, ierarhiile şi goana după putere, bani 
şi plăceri. 

Nu trebuie să uităm că ţara în care propovăduia Isus 
era un loc al contrastelor, adesea înrudite cu barbaria. 
Domnia lui Irod cel Mare, îndelungată şi înfloritoare 
din punct de vedere economic, a însemnat prosperitate 
pentru foarte mulţi şi enorme bogăţii pentru o mână de 
oameni. S-a pus capăt pirateriei, comerţul a luat amploare 
şi noua stabilitate a Imperiului Roman le-a dat negus¬ 
torilor posibilitatea să facă rapid avere, iar agricultorilor 
chibzuiţi să trăiască în belşug ani la rând. Dar, după cum 
spunea Isus, „Că pe săraci totdeauna îi aveţi cu voi" 
(Ioan 12, 8), bunăstarea atrăsese nenumăraţi imigranţi 
din nord şi est, şi aceştia formau enclave de sărăcie peste 
tot. Evreu se îngrijeau de săracii lor - în această privinţă 
erau mai scrupuloşi decât orice alt popor -, dar ţara era 
împânzită de cerşetori, infirmi, leproşi şi nebuni. Binefa¬ 
cerile, ca atare, erau însă motiv de mândrie. Isus punea 
mereu accentul nu pe gestul în sine, oricât de lăudabil 


,11 li fost el, ci pe sentimentul care-i dădea naştere. Vedea 
1 â acela care reuşea în viaţă şi devenea filantrop putea 
loarte bine să fie un monstru plin de aroganţă, după cum 
sărăcia ducea la josnicie, violenţă şi cruzime. Isus era în 
căutarea celor „săraci cu duhul“ - termen nou pe care l-a 
adăugat limbajului omenesc şi care îi desemna pe oamenii 
aflaţi mai presus de bunurile materiale şi care nu făceau 

aprecieri în funcţie de avuţii. 

Aşadar, prima din Fericirile pomenite de Isus în capi¬ 
tolul 5 al Evangheliei după Matei este: „Fericiţi cei săraci 
cu duhul, că a lor este împărăţia cerurilor." Cei ce plâng 
se vor mângâia, cei blânzi vor moşteni pământul, cei ce 
flămânzesc şi însetează de dreptate se vor sătura, cei milos¬ 
tivi se vor milui, cei curaţi cu inima vor vedea slava, făcă¬ 
torii de pace fiii lui Dumnezeu se vor chema, iar cei 
prigoniţi pentru că fac dreptate vor merge direct la Dum¬ 
nezeu. Luca repetă miezul acestor învăţături, dar adaugă 
o serie de avertismente adresate celor care au ambiţia să 
facă bine în lume (6, 24-26). Mulţi dintre ei vor fi 
prosperi, dar numai în lumea asta, nu în cea de apoi. 
„Dar vai vouă, bogaţilor, că vă luaţi pe pământ mângâ¬ 
ierea voastră. Vai vouă celor ce sunteţi sătui acum, că veţi 
flămânzi. Vai vouă celor ce astăzi râdeţi, că veţi plânge 
şi vă veţi tângui." Isus le spune să se îngrijoreze mai ales 
„când toţi oamenii vă vor vorbi de bine", înţelegând prin 
aceasta că atunci există ceva fundamental fals in ceea ce 
fac, spun sau gândesc. 

Erau nişte învăţături dure, greu de urmat şi cu totul 
noi. Nu exista ceva asemănător în Vechiul Testament, 

nici în toată literatura înţelepciunii pioase a Orientului 
Apropiat. Dar, potrivit lui Luca, Isus continuă cu pre¬ 
cepte şi mai dificile (Luca 6, 27—29): „Iubiţi pe vrăjmaşii 
voştri, faceţi bine celor ce vă urăsc pe voi; Binecuvântaţi 
pe cei ce vă blestemă, rugaţi-vă pentru cei ce vă fac 
necazuri. Celui ce te loveşte peste obraz, întoarce-i şi pe 
celălalt; pe cel ce-ţi ia haina, nu-1 împiedica să-ţi ia şi 
cămaşa. Şi, mai presus de orice, le spune Isus, căutaţi 
să nu-i criticaţi pe alţii: „Nu judecaţi şi nu veţi fi jude¬ 
caţi; nu osândiţi şi nu veţi fi osândiţi; iertaţi şi veţi fi ier¬ 
taţi" (Luca 6, 37). 

Isus insistă asupra faptului că nu aparenţele contează, 
ci sentimentele nerostite. Există în Evanghelia după Matei 
(5, 21-48; 6, 1-34) pasaje importante în care Isus pune 
accentul pe faptul că dacă sentimentelor urâte li se per¬ 
mite să ia proporţii ele pot duce la păcate majore. Isus 
spunea că dintotdeauna fusese limpede că e rău să ucizi. 
„Eu însă vă spun vouă: Că oricine se mânie pe fratele 
său vrednic e şi el păcătos; „iar cine va zice: nebunule, 
vrednic va fi de gheena focului . Aşadar, pune capăt certu¬ 
rilor „...şi impacă-te cu fratele tău", şi „împacă-te cu 
pârâşul tău degrabă, până eşti cu el pe cale." Desigur, 
toată lumea ştia că adulterul era lucru rău. „Eu însă vă 
spun vouă: Că oricine se uită la femeie, poftind-o, a şi 
săvârşit adulter cu ea in inima lui.' Nu era bine să juri, 
şi Isus dădea exemple de care oamenii să se ferească. Lim¬ 
bajul trebuia să fie simplu şi direct: „.. .cuvântul vostru să 
fie: Ceea ce este da, da; şi ceea ce este nu, nu; iar ce e 
mai mult decât acestea, de la cel rău este." Vechiul precept 

„Să iubeşti pe aproapele tău şi să urăşti pe vrăjmaşul 
tău" era greşit. „Iubiţi pe vrăjmaşii voştri, binecuvân¬ 
taţi pe cei ce vă blestemă, faceţi bine celor ce vă urăsc şi 
rugaţi-vă pentru cei ce vă vatămă şi vă prigonesc... Ii 
implora pe cei care-1 ascultau să facă aceste lucruri. 

.ca să fiţi fiii Tatălui vostru Celui din ceruri, că El 

face să răsară soarele şi peste cei răi, şi peste cei buni şi 
uimite ploaie peste cei drepţi şi peste cei nedrepţi." Şi 
spunea mai departe: „Fiţi, dar, voi desăvârşiţi, precum 
Tatăl vostru Cel ceresc desăvârşit este." Pomenile trebu¬ 
iau făcute în taină, nu public: „să nu ştie stânga ta ce 
face dreapta ta..." Nu face paradă rugându-te pe stradă, 
„ci intră în cămara ta şi, închizând uşa, roagă-te Tatălui 
tău". Şi când posteşti, nu te arăta cu faţa tristă, ci poar- 
tă-te normal - lă-ţi jertfele, ca şi rugăciunile, în taină. 

Vremelnicia şi zădărnicia lumii, puse în contrast cu 
trăinicia şi veşnicia cerului, erau una dintre temele la 
care Isus revenea tot timpul. „Nu vă adunaţi comori pe 
pământ, unde molia şi rugina le strică şi unde furii le 
sapă şi le fură. Ci adunaţi-vă comori în cer. [...] Căci unde 
este comoara ta, acolo va fi şi inima ta. Nu trebuia fă¬ 
cut caz de mâncare, sau băutură, sau haine: „...au nu 
este sufletul mai mult decât hrana şi trupul decât îm¬ 
brăcămintea?" Tatăl ştie nevoile fiecăruia şi-i dă cele de 
trebuinţă. „Căutaţi mai întâi împărăţia lui Dumnezeu 
şi dreptatea Lui şi toate acestea se vor adăuga vouă. Nu vă 
îngrijiţi de ziua de mâine. [...] Ajunge zilei răutatea ei. 

Multe dintre preceptele lui Isus, consemnate de Matei 
şi Luca, au devenit maxime pe care le ştim din copilărie, 

dar la vremea aceea erau izbitor de noi. Puneau oamenii 
pe gânduri, îi uimeau, stârneau adesea furie, teamă, în¬ 
doială şi entuziasm. Când Isus propovăduia pe câmpuri, 
îi făcea pe oameni să discute şi să cugete. Marcu ne poves¬ 
teşte că atunci când Isus era întrebat „care poruncă este 
intaia dintre toate , el cita din Deuteronomul: „Să iubeşti 
pe Domnul Dumnezeul tău din toată inima ta, din tot 
sufletul tău, din tot cugetul tău şi din toată puterea ta.“ Şi 
adăuga un îndemn din Leviticul: „Să iubeşti pe aproapele 
tău ca pe tine însuţi. Isus a fost cel care a pus laolaltă 
aceste două porunci din Vechiul Testament şi le-a făcut 
centrul vieţii bune: „Mai mare decât acestea nu este altă 
poruncă. Cărturarul care-i pusese întrebarea a observat 
noutatea şi, manifestându-şi admiraţia faţă de răspunsul 
lui Isus, a comentat că „este mai mult decât toate arderile 
de tot şi decât toate jertfele 11 . La care Isus a zis: „Nu eşti 
departe de împărăţia lui Dumnezeu. 11 (Marcu 12, 28-34). 
Căci nu toţi cărturarii erau orbi şi nesăbuiţi, şi Isus îi 
recunoştea mereu pe cei înţelepţi. 

Când Isus a fost întrebat: „Şi cine este aproapele meu? 11 
(Luca 10, 29), răspunsul lui a fost: oricine. Isus a trans¬ 
format compasiunea pe care fiecare din noi o simte din 
când în când pentru o anumită persoană într-o imensă 
şi atotcuprinzătoare evanghelie a iubirii. Isus propovăduia 
iubirea faţă de toţi oamenii. Cuvântul grec este philcmthropia , 
„filantropia , care de atunci încoace a fost prost folosit, 
s-a uzat şi s-a banalizat. Pe vremea lui Isus, acest cuvânt 
nu era un concept. Atunci, ideea de a iubi întreaga 
omenire nu-i trecea nimănui prin cap, nici grecilor, nici 

barbarilor, nici evreilor, nici neevreilor. Pentru fiecare, 
compasiunea — iubirea — era selectivă. Grecii erau învăţaţi 
nil9 urască pe barbari, după cum şi evreii erau învăţaţi 
sa-i urască pe neevrei şi pe samariteni. Romanii dispre- 
ţuiau popoarele pe care le cucereau. Toţi oamenii liberi 
ii urau pe sclavi şi se temeau de ei. Pentru Aristotel, poate 
cel mai sofisticat şi luminat om al timpului său, sclavii 
mi erau decât nişte „maşini animate 11 . Climatul inte¬ 
lectual, social şi rasial de pe timpul lui Isus era de o osti¬ 
litate implacabilă faţă de mesajul lui de iubire universală. 
Isus s-a născut într-o societate în care evreii pioşi pro- 
povăduiau că neevreii - cei fără lege - erau blestemaţi, 
în timp ce el încerca să le arate oamenilor că, dimpotrivă, 
compasiunea era, literalmente, nemărginită. Altminteri, 
era falsă. Bunăvoinţa nu avea nici un sens dacă nu era 
u niversală. Avem aici de-a face cu o poruncă la fel de im¬ 
portantă ca oricare alta din Decalog, sau la fel de impor¬ 
tantă ca toate la un loc. Dumnezeu era pilda. El îi iubea 
pe toţi oamenii. Iar cei care făceau distincţii sau excepţii 
pornind de la naţionalitate, rasă, religie, opinii, vârstă, sex, 
profesie, păcate din trecut nu mergeau pe drumul care 
ducea în împărăţia lui Dumnezeu. Dimpotrivă, aceia 
aveau să găsească porţile împărăţiei închise. 

Unul dintre motivele principale pentru care creşti¬ 
nismul s-a răspândit mai târziu în lumea întreagă a fost 
că Isus însuşi era universalist. „Iar Eu [...] îi voi trage pe 
toţi la Mine" spune Isus în Ioan 12, 32. Şi subliniază: 
„...Dumnezeu aşa a iubit lumea [...], ca oricine crede 
în El să nu piară, ci să aibă viaţă veşnică, 11 Dumnezeu 

l-a trimis pe pământ nu ca să condamne lumea, sau o 
parte a lumii, „ci ca să se mântuiască, prin El, lumea“ 
(Ioan 3, 16—17). Nu există nici restricţii, nici calificări 
în această misiune universală. Când le-a dat apostolilor 
ultimele instrucţiuni privitoare la munca de misionari 
pe care o aveau în faţă, Isus n-a trasat nici un fel de limite 
geografice, sociale, naţionale sau rasiale. Le-a spus: „Mer¬ 
geţi în toată lumea“ şi „învăţaţi toate neamurile 1 ' (Mar- 
cu 16, 15; Matei 28, 19). 

Universalismul lui Isus s-a vădit de la Incarnare şi 
până la Răstignire. Mama lui era evreică din naştere, 
dar tatăl lui era Dumnezeu, care se afla deasupra tuturor 
distincţiilor individuale. Isus nu avea nici casă, nici tară, 
nici rasă, nici caracteristici tribale sau regionale. Aparţinea 
împărăţiei aflate dincolo de spaţiu şi timp. Dar era unit 
cu toţi oamenii prin iubire. El era filantropia - iubirea 
de oameni - încarnată, şi moartea lui pe cruce a fost supre¬ 
mul act filantropic al vieţii lui pe pământ: „Mai mare 
dragoste decât aceasta nimeni nu are, ca sufletul lui să 
şi-l pună pentru prietenii săi" (Ioan 15, 13). Dar pentru 
el, prieteni erau toţi oamenii, fără excepţie. învăţăturile 
lui Isus nu excludeau pe nimeni. Mesajul său a fost cel mai 
cuprinzător din toate. Nimeni înainte de el şi nimeni după 
el nu şi-a deschis braţele către întreaga omenire cu atâta 
încredere, căldură şi naturaleţe. 


V 

Poezie şi pilde, 
întrebări şi tăcere 























învăţăturile lui Isus aveau o forţă de atracţie incon- 

> j > 

lestabilă. In cei trei ani de preoţie, aproape oriunde mer¬ 
gea, strângea în jurul său mulţimi de oameni. Nu pentru 
că mesajul pe care-1 transmitea ar fi fost popular, deşi în 
mare parte era astfel, însă pe alocuri era şi foarte riguros, 
presupunea o înaltă ţinută morală şi multe sacrificii. Cu 
mate acestea, învăţăturile lui îi fermecau pe ascultători. 
Toţi cei prezenţi le puteau auzi, chiar şi atunci când vor¬ 
bea mulţimii în aer liber. Vocea îi era clară şi avea rezo¬ 
nanţă. Era o plăcere să-l asculte, nimeni nu se simţea istovit. 
Adevărul e că Isus nu era nici orator, nici predicator, ci 
mai degrabă poet. Gândea, judeca şi vorbea ca un poet - 
cu imagini, străfulgerări şi metafore inspirate de natură, 
învăţându-i pe oamenii care-1 ascultau, Isus reuşea să le 
transmită imaginile, să-i facă să le vizualizeze. Era poet 
al virtuţii, bard al dreptăţii, menestrel al iubirii divine. 
Vorbirea lui era o rapsodie, iar în predici, discursul lui era 
plin de palinodii şi poeme. 

Este minunat că naşterea lui Isus e încadrată de cele 
trei poeme reproduse de Luca în Evanghelia lui. Acestea 
sunt Magnificau sau imnul de închinăciune, compus spon¬ 
tan de mama lui Isus (Luca 1, 46-55); Benedictus , sau 

cântecul de binecuvântare al verişoarei Elisabeta (1, 68-79); 
şi Nune dimittis, rămasul-bun spiritual al lui Simon, 
bătrân slujitor al Templului (2, 29—32). Toate trei au fost 
puse pe muzică de nenumărate ori şi sunt recitate în 
limbile lumii civilizate. Poezia lui Isus era o poezie a lim¬ 
bajului, nu doar simple rime. Uneori, într-adevăr, era 
ritmică. Astfel, Fericirile, aşa cum apar la Matei 5, 3-12, 
conţin un paralelism sintetic (după cum este el numit 
de cei care studiază astăzi genul liric), prin care se înţe¬ 
lege că al doilea rând al fiecărui verset completează sensul 
primului rând. Şi in Matei 11, 28—30 găsim un ritm 
marcat, în imnul dedicat de Isus muncii, pe care mi-am 
luat libertatea să-l aşez în versuri. 

Veniţi la Mine toţi cei osteniţi 
şi împovăraţi 

şi Eu vă voi odihni pe voi. 

Luaţi jugul Meu asupra voastră 
şi învăţaţi-vă de la Mine, 
că sunt blând şi smerit cu inima 
şi veţi găsi odihnă sufletelor voastre. 

Căci jugul Meu e bun 
şi povara Mea este uşoară. 

Cuvintele lui Isus oscilează uneori între proză şi poe¬ 
zie, ca în pasajul ce urmează (Matei 8, 20); 


Vulpile au vizuini 
şi păsările cerului cuiburi; 

Fiul Omului însă nu are unde 
să-Şi plece capul. 


în 


loan 21, 18, este un pasaj despre bătrâni: 

Dacă erai mai tânăr, 

te încingeai singur 

şi umblai unde voiai; 

dar când vei îmbătrâni, 

vei întinde mâinile tale 

şi altul te va încinge 

şi te va duce unde nu voieşti. 

Chiar şi acolo unde ritmul lipseşte şi exprimarea e 
prozaică, limbajul lui Isus nu e nicicând departe de poe¬ 
zie, datorită bogăţiei de metafore şi comparaţii inspirate 
de natura din jur. învăţăturile lui abundă in imagini, 
adesea memorabile, care au intrat, de altfel, în repertoriul 
scriitorilor din lumea întreagă. Obiectele prind viaţă, 
animalelor li se atribuie însuşiri şi sentimente omeneşti, 
natura e plină de activităţi morale cu sens, iar oamenii 
capătă demnitate, profunzime sau patos, datorită strălu¬ 
citoarelor figuri de stil imaginate de Isus. Auzim de 
„apă vie“ (loan 4, 10) şi „orb pe orb să călăuzească 11 (Luca 
6, 39). Isus doreşte să adune copiii Ierusalimului „cum 
adună pasărea puii săi sub aripi... 11 (Luca 13, 34). In 
Marcu 4, 27, avem minunata imagine a agricultorului 
care ar trebui să semene „noaptea şi ziua“ şi (atunci) 
„sămânţa răsare şi creşte, cum nu ştie el“. Lui Isus îi plac 
tare mult pomii singuratici, izolaţi, măslinul, smochinul, 
viţa-de-vie, şi îi foloseşte cu tandreţe. Vorbeşte de vara 
târzie şi de „holdele albe pentru seceriş 11 . îi sunt dragi 
rădăcinile, ramurile şi frunzele şi vede în toate figuri de 
oameni. E remarcabil cât de multe din frazele pe care le 
foloseşte pentru a zugrăvi o imagine au intrat în fondul 
stilistic al literaturii: „Vântul suflă unde voieşte şi tu auzi 

glasul lui, dar nu ştii de unde vine, nici încotro se duce“ 
(loan 3, 8). Şi în Matei 11, 7, întreabă: „Ce-aţi ieşit să 
vedeţi în pustie? Au trestie clătinată de vânt?“ Când Isus 
spune „lasă morţii să-şi îngroape morţii lor" (Matei 
8, 22), ne ia prin surprindere. Şi din nou tresărim când 
spune (în Matei 10, 34): „Nu socotiţi că am venit să 
aduc pace pe pământ; n-am venit să aduc pace, ci sabie.“ 
Ii plac imaginile cu foc: „Foc am venit să arunc pe pământ 
şi cât aş vrea să fie acum aprins!" (Luca 12, 49) .orice 
jertfă va fi sărată cu sare , spune Isus în Marcu 9, 49. 
Imaginile în care apare sarea se numără şi ele printre cele 
preferate. „Bună este sarea, dar dacă şi sarea se va strica, 
c ce va fi dreasă? (Luca 14, 34) Isus Ie spune uceni¬ 
cilor: „Voi sunteţi sarea pământului" (Matei 5, 13). Şi 
auzim despre sarea aruncată pe grămada de băligar. Ne 
vorbeşte neîncetat despre frumuseţile naturii, despre cum 
Dumnezeu aşterne veşmânt pe iarba câmpului: „iarba 
câmpului [...] Dumnezeu astfel o îmbracă" (Matei 6, 
30), cu crini atat de dumnezeiesc de minunaţi „că nici 
Solomon, în toată mărirea lui, nu s-a îmbrăcat ca unul 
dintre aceştia" (Matei 6, 29; Luca 12, 27). Luca are un 
pasaj fascinant în care un grădinar e cuprins de milă 
pentru un smochin şi se roagă de stăpânul pomului să 
nu-1 doboare din pricină că n-a dat fructe timp de trei 
ani. „Doamne, lasă-1 şi anul acesta, până ce îl voi săpa 
împrejur şi voi pune gunoi. Poate va face rod în viitor; 
iar de nu, îl vei tăia" (Luca 13, 7-9). 

Lui Isus ii place metafora cupei pe care i-a înmânat-o 
Dumnezeu şi pe care trebuie s-o bea; foloseşte această 

imagine de trei ori (Matei 20, 22; Luca 22, 20, 42, loan 
18, 11). După cum am mai amintit, Isus evocă tot tim¬ 
pul oile şi păstorii, mai mult decât orice altă imagine 
rurală — oile adunate şi ocrotite in ţarc, păzite de lupi, 
diferenţa între păstorul permanent al turmei şi simbriaş, 
în sensul că păstorul îşi cunoaşte oile, iar oile îl ştiu şi ele, 
îi recunosc glasul; cum se petrec lucrurile cu oile rătă¬ 
cite, cu cele pierdute, devotamentul păstorului care-şi 
lasă turma în căutarea oii rătăcite şi imensa bucurie când 
o regăseşte. Isus spune: „Eu sunt păstorul cel bun şi cu¬ 
nosc pe ale Mele şi ale Mele Mă cunosc pe Mine" (loan 
10, 14; Matei 18, 12, 9, 36, 26, 31; Luca 15, 4). Şi mai 
spune: „Lumină a lumii sunt" (loan 9, 5). Lumina şi 
contrastul lumină-întuneric reprezintă imaginea cea mai 
iubită a lui Isus, pe care o foloseşte cu forţă şi pasiune. 
Vine, spune el, să facă „până este ziuă, lucrările Celui ce 
M-a trimis pe Mine; că vine noaptea, când nimeni nu 
poate să lucreze" (loan 9, 4). Evanghelia după loan este 
toată, începând cu primele paragrafe uluitoare, un poem 
epic în proză dedicat luminii. „Lumina este cunoaştere, 
cunoaşterea adevărului lui Dumnezeu, „Lumina cea ade¬ 
vărată care luminează pe tot omul, care vine in lume 
(loan 1,9). învăţăturile lui Isus sunt pline de contrastele 
dintre lumina adevărului şi întunericul ignoranţei, al 
Satanei, al răului. Isus voia întotdeauna să redea vederea 
orbilor, fiindcă un astfel de act ilustra şi simboliza esenţa 
misiunii lui, căci „a vedea însemna „a cunoaşte — a 
recunoaşte adevărul şi a-1 urma. 

Evanghelia după loan ne arată de asemenea foarte lim¬ 
pede că învăţăturile lui Isus sunt o înlănţuire organică 

între cuvânt, lumină şi viaţă. Isus a venit în lume pentru 
a rosti cuvântul: „Cel ce ascultă cuvântul Meu [...] s-a 
mutat de la moarte la viaţă (Ioan 5, 24). Isus a subli¬ 
niat întotdeauna că moartea fizică de care vorbim noi 
nu este decât „o adormire“. Adevăratea moarte este păca¬ 
tul, în schimb „viaţa" este împărăţia viitoare, în afara 
timpului, veşnică. Fraza-cheie o găsim în prologul Evan¬ 
gheliei după Ioan, sub forma unei vaste metafore: „Intru 
El era viaţă şi viaţa era lumina oamenilor" (Ioan 1,4). 
E o imagine poetică, dar, în acelaşi timp, şi filozofică. Ne 
demonstrează că Isus, ca moralist, consideră că oamenii, 
în ciuda tuturor păcatelor şi slăbiciunilor, au o înclinaţie 
naturală spre adevăr, ceea ce e dezvăluit prin cuvânt, 
prin Logos; adică Isus. Cuvântul adevărului îi atrage pe 
copiii lui Dumnezeu către lumină, aşa cum magnetul 
atrage metalele, în timp ce pietrele rămân nemişcate. A 
iubi lumina înseamnă a iubi adevărul. Este o problemă 
filozofică profundă, pe care, în mod straniu, şi oamenii 
simpli, needucaţi, o pricep instinctiv, fiind susţinută de 
o imagine poetică. 

Lumină şi întuneric: Evangheliile sunt scena unde, 
prin vorbele lui Isus, are loc dramatizarea misiunii sale, 
desfăşurată intr-un clarobscur pregnant, unde aurora 
difuză creşte, se transformă treptat într-o explozie de 
mmină intensă, iar norii de furtună se adună, sunt stră¬ 
punşi de fulgere şi apoi se risipesc, aşa cum o beznă de-a 
dreptul satanică face până la urmă loc unei lumini atât 
de intense şi atotpătrunzătoare, încât este cu adevărat 
cerească. Preoţia lui Isus este permanent şi insistent mar¬ 

cată de contrastul lumină—întuneric, iar în viaţa lui tra¬ 
gică, reală contrastul culminează cu amurgul care învă¬ 
luie Cina cea de Taină, apusul Agoniei din grădina 
Chetsimani, întunericul Răstignirii şi, în fine, zorii celei 
de a treia zile care anunţă lumina orbitoare a învierii. 
Privită metaforic, viaţa lui Isus este o încarnare a luminii 
care creşte, se răspândeşte, este primită, se stinge şi apoi 
se reaprinde într-o eternă incandescenţă. 

Aceasta este poezia învăţăturilor lui Isus. Dar Isus 
era şi povestitor, şi cel mai mult ii plăcea să povestească 
în pilde. Pildele sunt atât de importante în Noul 
Testament, iar Isus este atât de îndeaproape asociat cu 
ele, încât se crede adesea că el le-a inventat. De fapt, 
există pilde şi în alte texte antice ale Orientului Apro¬ 
piat, unele în Vechiul Testament. Atât rabinii dinaintea 
lui Isus, cât şi cei care i-au urmat au folosit pildele, însă 
în cazul lor ele aveau menirea de a explica textele difi¬ 
cile: erau o metodă de lucru a eternei şi plictisitoarei 
ştiinţe numite „comentariu". în schimb, pildele lui Isus 
caută în primul rând să stimuleze gândirea, adică să-i 
încurajeze pe oameni să gândească singuri, să dezlege 
misterele religioase — misterul este un secret revelat de 
Dumnezeu, care n-ar fi fost cunoscut dacă n-ar fi fost 
revelat. Cu ajutorul limbajului obişnuit al pildelor se 
pot explica mai uşor lucruri supranaturale. Isus mărturisea 
uneori de ce recurgea la pilde. Marcu sugerează că Isus 
făcea o deosebire între ucenicii educaţi din punct de 
vedere spiritual şi ceilalţi credincioşi: „Iar fără pildă nu 
le grăia; şi ucenicilor Săi le lămurea toate, deosebi" 

(Marcu 4, 34). Când se adresa aleşilor Săi, zicea: „Vouă 
vă e dat să cunoaşteţi taina împărăţiei lui Dumnezeu, 
dar pentru cei de afară totul se face în pilde“ (Marcu 4, 
11). Episodul acesta, unde cunoaşterea este văzută ca o 
comoară, conţine şi dificilul verset 25: „Căci celui ce are 
i se va da; dar de la cel ce nu are, şi ce are i se va lua“ 
(Marcu 4, 25). Pare a fi o afirmaţie absurdă, ceva ne¬ 
drept, dacă ne referim la bunurile materiale. Dar Isus 
vorbeşte despre judecată, înţelegere. Cei care îşi dezvoltă 
capacitatea de înţelegere vor înţelege tot mai multe, pe 
când cei fără înţelegere trebuie mai întâi să fie deposedaţi 
de proasta cunoaştere a lucrurilor ca s-o poată lua de la 
început. 

Este de reţinut faptul că învăţăturile lui Isus, ceea ce 
numim creştinism, sunt mult mai simple decât iudais¬ 
mul - iudaismul are un număr infinit de rânduieli care 
trebuie neapărat respectate, fiecare învăluită într-un 
cocon de comentarii - şi, în acelaşi timp, mai complexe, 
deoarece ele implică o schimbare a felului de a privi 
lucrurile. Prin urmare, punerea în practică a învăţăturilor 
lui Isus nu poate fi reglementată prin legi: e necesar un 
imbold interior. Isus îşi dădea seama de această 
dimensiune dificilă a credinţei pe care o propovăduia el, 
şi pildele erau menite să devină forţa motrice a acestui 
imbold. Intr-adevăr, ele sunt extrem de emoţionante - 
acesta le este şi scopul. Isus era un om cât se poate de 
raţional, dar şi foarte sensibil, trezind emoţii şi reacţio¬ 
nând la ele. Pilda era o metodă specială tocmai pentru a 
stârni şi a orienta emoţiile. 

Evanghelia după Ioan nu pomeneşte de pilde, deşi 
conţine câteva: viţa-de-vie din capitolul 1 5 şi cea despre 
I’ăstorul cel Bun din capitolul 10. La Marcu, există patru 
pilde, restul sunt scurte comparaţii. Majoritatea pildelor 
apar la Matei şi Luca. Matei are opt: despre împărăţia 
lui Dumnezeu sau a Cerurilor in capitolul 13 şi altele în 
capitolul 18 (oaia rătăcită şi sluga nemilostivă); în capi¬ 
tolul 20 (lucrătorii viei); în capitolul 21 (cei doi fii şi 
vierii); în capitolul 22 (ospăţul cel mare) şi in capitolul 
25 (cele zece fecioare şi talan ţii). Luca are cele mai multe 
pilde; toate se află în capitolele 10-20, grupate după 
subiect: încredere, nelinişte şi socoteala din urmă; ospeţe, 
pierderi; averi bine şi rău folosite; şi rugăciune. E greu 
de avansat o cifră exactă: intre şaizeci şi şaizeci şi cinci, 
conform uneia din definiţii, dar o alta, mai strictă, reduce 
numărul la patruzeci. Matei şi Luca dau adesea versiuni 
puţin diferite ale aceleiaşi pilde. Şapte apar în toate cele 
trei Evanghelii sinoptice: peticul nou la haina veche, 
vinul nou în burdufuri vechi, semănătorul şi diferitele 
feluri de pământ, făclia pusă sub obroc, grăuntele de 
muştar şi vierii. Dar asta nu înseamnă că ele sunt cele 
mai importante pilde. într-adevăr, cele două capodopere 
ale genului sunt samariteanul milostiv şi fiul risipitor, 
care apar numai la Luca (10, 30-37, 15, 11—32), ca şi 
cutremurămarea poveste a lui Lazăr cerşetorul şi bogatul 
cel rău (16, 19-31). Pilda lucrătorilor viei e povestită 
doar în Evanghelia după Matei, unde găsim şi povestea 
sinistră a slugii nemilostive şi frumoasa poveste despre 
cele zece fecioare. 

Convenţia cerea ca pilda să fie întotdeauna povestită 
ca şi cum ar fi fost vorba despre ceva adevărat (indiferent 
cât de neverosimil părea), iar auditoriul s-o accepte ca 
atare. Acest consens e deosebit de important în cazul 
Bunului Samaritean. Faptul că pe drumul spre Ierihon 
drumeţul „a căzut intre tâlhari 11 care l-au jefuit, l-au bă¬ 
tut zdravăn şi l-au dezbrăcat era plauzibil: calea ce por¬ 
nea din Ierusalim spre răsărit era vestită pentru asemenea 
crime, şi încă mai era astfel în urmă cu mai bine de 
cincizeci de ani, când am călătorit prima dată pe acolo. 
La fel de plauzibil era că un levit şi un preot „au trecut 
pe alături . Ascultătorii lui Isus erau încântaţi şi foarte 
dispuşi să creadă că in general clericii erau ipocriţi şi 
nemiloşi. Dar trebuiau să creadă şi ce le spunea Isus despre 
mila şi generozitatea negustorului samaritean - care nu 
numai că s-a ocupat pe loc de bietul om, dar a şi plătit 
pentru el la un han, unde să locuiască şi să fie îngrijit 
până când se întrema. Evreii îi urau pe samariteni — şi 
nu în ultimul rând locuitorii din Galileea, pe care Samaria 
îi separa de Iudeea - cu o înverşunare iraţională, greu de 
înţeles pentru noi. Era vorba de o furie cvasireligioasâ, 
un soi de rasism local care ajungea la manifestări de o 
mare cruzime. Isus a povestit această întâmplare ca răs¬ 
puns la întrebarea: „Şi cine este aproapele meu?“ A po¬ 
vestit-o atât de bine şi de convingător, încât Bunul 
Samaritean a ramas in istorie, in literatură, în artele plastice 
şi dramatice drept aproapele ideal al omului aflat la necaz. 
Isus a ilustrat astfel principiul universalist, poate cel mai 
de seamă element al mesajului său social: suntem cu 

totii vecini şi frăţia noastră umană e bazată pe bunăvoinţă 
şi compasiune, nu pe apartenenţa tribală, rasă, culoare 
sau naţionalitate. Pilda lui Isus urmărea să-i şocheze pe 
ascultătorii evrei şi să-i facă să accepte acest adevăr. Şi 
de şocat, i-a şocat, deoarece, povestită cu mult talent, ea 
le-a părut verosimilă şi au crezut-o. E o poveste care 
înnobilează, spusă cu nobleţe, şi de peste două milenii 
oameni de pretutindeni, pentru care termenul nu are 
un alt înţeles decât cel din pilda lui Isus, caută să fie ca 
„Bunul Samaritean". 

Povestea mai are şi un alt talc: aidoma altor două¬ 
sprezece pilde, e vorba acolo de bani. Palestina primului 
secol avea o economie bazată pe bani; nu se vorbeşte nimic 
de economia de troc. în plus, de vreme ce Ierusalimul 
era loc de pelerinaj pentru un număr imens de evrei de 
pe întreg cuprinsul Imperiului Roman, se aflau in circu¬ 
laţie monede de tot felul: din aramă, diverse aliaje, argint 
şi chiar aur. Pelerinii aveau nevoie de „schimbătorii de 
bani“ din Templu ca să poată cumpăra porumbei şi miei 
pentru ofrande. Protestul lui Isus viza faptul că schim¬ 
bătorii de bani violau spaţiul din imediata vecinătate a 
Templului. Atitudinea lui faţă de bani, negoţ şi bogăţii 
era necruţătoare. întreaga lui afecţiune era rezervată săra¬ 
cilor, după cum dovedesc şi multe dintre pildele sale. N-a 
făcut niciodată greşeala să creadă că sărăcia ii determină 
pe oameni să fie virtuoşi, dar era perfect conştient că 
bogăţia oferea infinite ocazii de corupţie. Pilda despre 
cerşetorul Lazăr şi bogatul cel rău, povestită atat de viu 
în Evanghelia după Luca (16, 19-31), ne arată că averea 

poate pune stăpânire pe viaţa unui om necumpătat şi vani¬ 
tos „care se îmbrăca in porfiră şi in vison, veselindu-se în 
toate zilele în chip strălucit". Lazăr în schimb era bol¬ 
nav - . .câinii venind, lingeau bubele lui“ - şi zăcea la 

poarta bogatului aşteptând firimiturile care cădeau de la 
masa acestuia. Isus le spunea oamenilor că „s-a întărit 
prăpastie mare“ între bogaţi şi săraci în lume, şi bogaţii 
care nu fac nimic să schimbe starea lucrurilor vor des¬ 
coperi că prăpastia există şi in viaţa de apoi, unde săracii 
vor fi „mângâiaţi şi bogaţii „chinuiţi". Luca povesteşte 
în capitolul 15, 8—9 despre femeia care avea zece drahme 
de argint, a pierdut una, a aprins lumina şi a măturat bine 
casa până şi-a găsit bănuţul. Pe urmă şi-a chemat prie¬ 
tenele şi vecinele şi a zis: „Bucuraţi-vă cu mine." Isus n-o 
învinuieşte de zgârcenie - ne dă de înţeles că femeia era 
săracă şi pentru ea moneda pierdută însemna foarte 
mu h —, ci face ca moneda pierdută şi regăsită să repre¬ 
zinte „bucurie îngerilor lui Dumnezeu pentru un păcătos 
care se pocăieşte . în general, opinia lui Isus despre avere 
e că totul depinde de ceea ce faci cu ea. Ca filozof al 
filantropiei universale, proces prin care instinctul compa¬ 
siunii se generalizează şi devine folositor întregii omeniri, 
Isus încuraja cu înflăcărare pe bogaţi să le dea săracilor o 
parte generoasă din averea lor. Dar nu era atât de nesăbuit 
încât să-şi închipuie că sărăcia ar putea fi stârpită în 
timpul vieţii lui cu ajutorul reformelor, şi cu atât mai 
puţin prin acte de caritate. Isus ştia că „pe săraci totdea¬ 
una îi aveţi cu voi ‘, când a lăsat o femeie să-l ungă cu 
pomadă scumpă (Matei 26). Dar insista că era bine ca 

toţi să exercite filantropia, chiar dacă aveau posibilităţi 
reduse: una dintre cele mai emoţionante imagini din între¬ 
gul Nou Testament este cea a văduvei sărace care stă¬ 
ruia să dea şi ea de pomană în Templu şi „a aruncat (în 
cutie) doi bani, adică un codrant" (Marcu 12, 42). Erau 
banii ei de cheltuială pe o zi. 

Povestind pilda Bunului Samaritean, Isus descrie un 
caz în care banii încurajează virtutea. Negustorul era om 
muncitor şi plin de înţelepciune. Afacerile îi mergeau 
bine şi folosea profiturile pentru a-şi întreţine familia, 
dar şi pentru a-i ajuta pe alţii. Şi unui om mai puţin 
prosper i-ar fi putut fi milă de călătorul snopit în bătaie, 
ar fi putut şi el să facă ceva pentru el. Samariteanul câş¬ 
tigase şi economisise suficient ca să-l ajute pe bietul om 
să se însănătoşească total, şi chiar aşa a făcut. Erau bani 
câştigaţi cinstit şi judicios cheltuiţi. 

Multe pilde au ca temă ceva pierdut şi apoi găsit, una 
din imaginile preferate ale lui Isus, o variantă a metaforei 
lumină-întuneric. Imediat după povestea femeii care 
şi-a găsit banul de argint, Luca ne-o spune pe cea despre 
fiul risipitor, poate cea mai luminoasă dintre toate pil¬ 
dele lui Isus. Ridică multe probleme, motiv pentru care 
a fost comentată şi ilustrată de artiştii plastici mai des 
decât oricare alta. Fiul mai tânăr al unui om bogat îşi 
cere partea de avere, o primeşte, o risipeşte „trăind în 
desfrânări" „într-o ţară depărtată". Dă o foamete peste 
acea ţară şi fiul începe „să ducă lipsă". Se face porcar. 
„Şi dorea să-şi sature pântecele din roşcovele pe care le 
mâncau porcii." Se pocăieşte, înţelege că a păcătuit faţă 

de Dumnezeu şi faţă de tatăl lui şi decide să se întoarcă 
acasă cu capul plecat şi să-i spună tatălui: „Nu mai sunt 
vrednic să mă numesc fiul tău. Fă-mă ca pe unul din 
argaţii tăi. Dar tatăl, văzându-1 „încă departe fiind el“, 
îşi întâmpină fiul cu braţele deschise şi înjunghie viţelul 
îngrăşat în vederea unei sărbători de mulţumire. Fiul 
cel mare şi ascultător, mâniat, protestează în numele 
dreptăţii. Dar tatăl îi spune: „Fiule, tu totdeauna eşti cu 
mine şi toate ale mele ale tale sunt. Trebuia însă să ne 
veselim şi să ne bucurăm, căci fratele tău acesta mort era 
şi a înviat, pierdut era şi s-a aflat.“ 

Primul tâlc al pildei este, aşadar, pocăinţa păcătosului 
pentru păcatele săvârşite şi bucuria pe care o produce 
astfel celor drepţi. Căinţa unui păcătos, subliniază Isus, 
produce mai multă veselie în cer decât bunătatea multor 
oameni vrednici de laudă. Poate că e ceva nedrept — şi 
aşa i s-a părut şi fiului celui mare. Dar cerul nu e atât 
pentru dreptate, cât pentru milă. Nimeni n-ar putea fi 
mântuit într-o lume a justiţiei stricte, dar infinita milos¬ 
tenie a lui Dumnezeu face ca până şi celor mai păcătoşi 
dintre păcătoşi să li se ofere prilejul de a-şi recunoaşte 
păcatele şi de a se strădui să-şi trăiască altfel viaţa. Poves¬ 
tea aceasta e totuşi atât de plină de viaţă şi cei trei bărbaţi 
sunt descrişi atât de clar din numai câteva trăsături iscusite 
de condei, încât naraţiunea provoacă nesfârşite comentarii. 
Oare nu face tatăl o nebunie? Nu e cel puţin nesocotit? în 
primul rând, nu e o nebunie să-i dea fiului uşuratic partea 
de moştenire? Se înţelege că o va risipi. Şi nu e nesocotit 
când nu-i spune fiului celui bun, care munceşte din greu pe 

câmp, că fratele risipitor s-a întors şi că în cinstea lui se 
pregăteşte un ospăţ? Dar tatăl îşi vede de planul lui şi băiatul 
cel mare nu află despre toate acestea decât când vine de la 
muncă, obosit şi năduşit, şi aude „cântece şi jocuri“. Nici 
nu e de mirare că „s-a mâniat şi nu voia să intre". Putem 
bănui că fiul risipitor fusese dintotdeauna preferatul tată¬ 
lui - şi ne punem atunci întrebarea: ce se va întâmpla? 
Oare tatăl va continua să fie nesocotit? Oare fiul cel bun, 
exasperat, îşi va cere până la urmă partea care i se cuvine 
pentru o gospodărie a lui? Ne mai poate mira absenţa mamei. 
E moartă? Marginalizată într-o asemenea măsură, încât exis¬ 
tenţa ei e lipsită de importanţă? Sau existau două mame? 
Povestea abundă în presupuneri: semn sigur că e bună. 

Dar multe pilde ridică întrebări fără răspuns. Lui Isus 
îi plăceau petrecerile şi, cu toate că îl condamna pe boga¬ 
tul care în fiecare noapte chefuia pe cinste - ştiind totuşi 
că la poarta lui zace un om flămând -, nu condamna 
niciodată ospitalitatea generoasă. Numeroase pilde erau 
spuse în jurul unei mese pline de oameni, şi Isus folosea 
deseori ospeţele ca să le dea oamenilor câte o lecţie. 
Capitolul 14 din Luca cuprinde două din ele. în prima 
vorbeşte convingător despre faptul că îngâmfarea e 
pedepsită, iar modestia, răsplătită. Dacă la un ospăţ te 
grăbeşti să ocupi nejustificat locul cel mai de seamă, vei 
fi admonestat, iar dacă te aşezi smerit în locul cel mai 
neînsemnat, poate ţi se va spune: „Prietene, mută-te mai 
sus." „Căci, oricine se înalţă pe sine se va smeri, iar cel 
ce se smereşte pe sine se va înălţa" (Luca 14, 10-11). 

Aici, lucrurile sunt spuse simplu şi direct. Dar cum 
interpretăm pilda imediat următoare (14, 16-24): „Un 
om oarecare a făcut cină mare şi a chemat pe mulţi." 
insă cei poftiţi s-au scuzat. Omul „oarecare" nu era atât 
de popular pe cât credea el. Aşadar, mâncarea fiind cum¬ 
părată, şi-a trimis sluga „în pieţele şi uliţele cetăţii", ca 
să-i invite la cină „pe săraci, şi pe neputincioşi, şi pe orbi, 
şi pe şchiopi". Rămânând totuşi loc liber, omul i-a 
cerut slugii: „Ieşi la drumuri şi la garduri şi sileşte să 
intre, ca să mi se umple casa." Ospăţul este de fapt ima¬ 
ginea împărăţiei Cerurilor, numai că detaliile povestirii 
complică interpretarea. Sfântul Augustin a folosit şi el 
fraza „sileşte să intre pentru a justifica convertirea silită 
a ereticilor. Mâniat, stăpânul casei spune: „Nici unul din 
bărbaţii aceia care au fost chemaţi nu va gusta din cina 
mea." Dar de ce presupune el că invitaţii s-au răzgândit 
şi ac- m doresc să vină? Poate din cauză că se simţeau 
ofensaţi că săracii stau pe locurile destinate iniţial lor? 
Cititori I are impresia că a fost omis ceva. Tot aşa, poves¬ 
tea slugii nemilostive care, după ce este iertată de stăpân 
pentru nişte datorii, îl aruncă în temniţă pe un ajutor 
de-al său, pentru datorii asemănătoare. Pilda ilustrează 
principiul: „Ce ţie nu-ţi place altuia nu-i face." Dar 
întorsătura din textul lui Matei (18, 23-35) e crudă, şi 
. aria stăpânului care revine, îl pedepseşte pe datornic şi-l 
dă „pe mâna chinuitorilor" este necruţătoare. în pilda 
despre vieri (Luca 20, 9-20), purtarea lor faţă de pro¬ 
prietar este atât de netrebnică — îi bat mai întâi slugile 
şi apoi ii ucid fiul moştenitor —, încât povestea nu mai e 

verosimilă şi interesul păleşte. Stăpânul ii distruge pe 
cultivatori şi dă via altora. Morala este aceeaşi ca şi cea din 
pilda cu ospăţul, dar Isus spune ascultătorilor: „Piatra pe 
care n-au luat-o în seamă ziditorii, aceasta a ajuns în 
capul unghiului? Oricine va cădea pe această piatră va fi 
sfărâmat, iar pe cine va cădea ea îl va zdrobi. Luca 
spune: „Iar cărturarii şi arhiereii..." erau siguri că Isus 
„spusese pilda aceasta pentru ei" şi „căutau să pună mâna 
pe El, în ceasul acela". De aici tragem concluzia că pilda 
nu avea o aplicaţie generală, ci se referea la un anumit 
grup de oameni răi. 

Dar ce putem spune despre iconomul necredincios 
din Luca 16, 1-8? Ameninţat câ-şi va pierde slujba după 
ce a risipit avuţiile stăpânului său, iconomul se foloseşte 
de poziţia lui şi le face favoruri debitorilor, spunându-şi: 
„ca să mă primească în casele lor, când voi h scos din 
iconomie". Nu are de ales: „Să sap, nu pot; să cerşesc, 
mi-e ruşine." Dar stăpânul îl laudă, „căci a lucrat înţe- 
lepţeşte. Căci fiii veacului acestuia sunt mai înţelepţi în 
neamul lor decât fiii luminii . Felul in care Isus explică 
mecanismul moralei din această pildă — cel puţin aşa 
cum ne-o redă Luca, deşi s-ar putea să fi omis ceva esen¬ 
ţial — nu este limpede, dar concluzia finală e foarte clară 
şi înţeleaptă: „Nici o slugă nu poate să slujească la doi 
stăpâni. Fiindcă sau pe unul îl va urî şi pe celălalt îl va 
iubi, sau de unul se va ţine şi pe celălalt îl va dispreţui. 
Nu puteţi să slujiţi lui Dumnezeu şi lui mamona" (Luca 
16, 13). Isus ne dă de înţeles că înfierează lăcomia, fiindcă 
Luca adaugă în versetul 14: „Toate acestea le auzeau şi 

fariseii, care erau iubitori de argint şi-L luau în bătaie de 
joc. Isus subliniază deosebirea clară între „cei ce vă faceţi 
pe voi drepţi înaintea oamenilor" şi Dumnezeu „care 
cunoaşte inimile voastre". Concluzia lui Isus este răsu¬ 
nătoare. „...ceea ce la oameni este înalt, urâciune este 
înaintea lui Dumnezeu" (Luca 16, 15). 

Iată un caz unde morala este admirabilă, deşi în rest 
povestea rămâne misterioasă. Pilda despre cele zece fe¬ 
cioare, cinci fără minte şi cinci înţelepte, şi despre can¬ 
delele lor e încântătoare şi plină de viaţă (Matei 25, 1-13). 
Dar fecioarele înţelepte sunt rele şi nu împart untde¬ 
lemnul lor cu fecioarele fără minte; iar mirele, întârziat, 
e nedrept şi nu le mai deschide uşa. Şi totuşi, morala e 
potrivită: „Drept aceea, privegheaţi, că nu ştiţi ziua, nici 
ceasul când vine Fiul Omului." Pilda imediat următoare, 
cea a talanţilor (Matei 25, 14—40), se aseamănă cu cea 
a iconomului necredincios din Luca. Se opreşte asupra 
problemelor economice, a deşertăciunii lumeşti, aprobă 
împrumuturile cu dobândă ridicată şi citează înţelep¬ 
ciunea unui stăpân care secera „de unde n-a semănat" şi 
aduna „de unde n-a împrăştiat . Aici se află şi vestitul 
verset 29: „Căci tot celui ce are i se va da şi-i va prisosi, 
iar de la cel ce n-are şi ce are i se va lua." Spre deosebire 
de Marcu 4, 25, Isus se referă nu la cunoştinţe, ci la avuţie. 
Isus adaugă: „Iar pe sluga netrebnică aruncaţi-o întru 
întunericul cel mai din afară. Acolo va fi plângerea şi 
scrâşnirea dinţilor." 

I resupunem că aceasta e înţelepciunea lumii de pe 
pământ, fiindcă, imediat după aceea, Isus îi deosebeşte 

pe cei care nu se preocupă de cele lumeşti de cei care 
urmăresc bunurile materiale: „Şi va pune oile de-a dieapta 
Sa, iar caprele de-a stânga (Matei 25, 33). Ll spune 
oilor: „Veniţi, binecuvântaţii Tatălui Meu, moşteniţi 
împărăţia cea pregătită vouă de la întemeierea lumii" 
(25, 34). Isus explică în continuare că aceia care în lu¬ 
mea asta dau de mâncare celor flămânzi şi de băut celor 
însetaţi, care-i găzduiesc pe cei fără adăpost, care-i îm¬ 
bracă pe cei fără haine şi care se duc să-i vadă pe bolnavi 
şi pe cei aflaţi în temniţă vor fi răsplătiţi. Concluzia im¬ 
presionantă este: „...întrucât aţi făcut unuia dintr-aceşti 
fraţi ai Mei, prea mici, Mie Mi-aţi făcut" (25, 40). 

în general, pildele reprezintă o imensă dihotomie de 
contraste exprimate prin povestiri şi imagini. întuneric 
şi lumină, lumea de aici şi lumea de dincolo, paradă de 
ochii lumii şi bunătate autentică, oi şi capre, înţelepciune 
materială şi simplitate spirituală, bogaţi în averi şi săraci 
în spirit, viclenie şi naivitate. Există multe indicii că de 
câte ori Isus spunea câte o istorie ascultătorii îi cereau 
încă una şi încă una. Prin urmare, pentru ca tâlcul pil¬ 
delor să ne apară clar şi consecvent, trebuie să le privim 
atât grupate tematic, cât şi în totalitatea lor. Uneori Isus 
era subtil şi misterios, chiar obscur cu privire la detalii, 
dar distincţia între bine şi rău reiese mereu înainte de 
sfârşitul povestirii. Apoi, ascultătorii aveau întotdeauna 
timp să discute între ei, să argumenteze. Chiar asta era şi 
intenţia. Isus avea nu numai talentul de a transmite 
învăţături, ci şi priceperea de a-i încuraja pe oameni să 
se înveţe unii pe alţii, să discute în mod serios ce înseam¬ 
nă să duci o viaţă bună şi să dezbată această chestiune 
cu onestitate. 

Ajungem astfel la două dintre trăsăturile caracteristice 
ale lui Isus, relevate cu forţă de limbajul Evangheliilor. 
Prima este aceea de a pune întrebări. E posibil ca Isus să 
fi căpătat acest obicei studiind textele sacre. Vechiul 
Testament e plin de întrebări. Dumnezeu pune adesea 
întrebări, de cele mai multe ori stranii. întrebarea este 
forma stilistică pe care o întâlnim în Cartea lui Iov, folo¬ 
sită de Iahve pentru a transmite cantităţi enorme de 
informaţie şi pentru a-şi delimita puterea. în capitolul 
38 din Iov, Dumnezeu formulează patruzeci şi opt de 
întrebări, de la „Cine este cel ce pune pronia sub obroc, 
prin cuvinte fără înţelepciune?” (38, 2), până la „Unde 
erai tu când am întemeiat pământul?” (38, 4). Şi Isus 
folosea întrebarea ca unul din mijloacele de a transmite 
învăţături. Vorbea cu multă autoritate, cu deosebit talent, 
însă urmărea, pe cât posibil, să extragă cunoştinţe şi 
păreri de la ascultătorii înşişi, in primul rând de la ucenici. 
„Cine zic oamenii că sunt?” (Marcu 8, 27) este o între¬ 
bare tipică a lui Isus. De altfel, Marcu ni-1 prezintă pe 
Isus punând necontenit întrebări, Astfel, înainte de a le 
da de mâncare celor cinci mii de oameni, Isus întreabă: 
„Câte pâini aveţi? (Marcu 6, 38) în acelaşi episod, Isus 
îl întreabă pe Filip: „De unde vom cumpăra pâine, ca să 
mănânce aceştia? (loan 6, 5) învăţându-i, Isus căuta să-i 
includă pe oameni, să-i atragă pe toţi cei prezenţi în 
discuţie, să elucideze laolaltă adevărul, să perceapă corect 
realitatea. în Marcu, Isus introduce pilda grăuntelui de 
muştar cu o dublă întrebare tăioasă: „Cum vom asemăna 
împărăţia lui Dumnezeu, sau în ce pildă o vom închi- 

pui?” (4, 30) La începutul preoţiei sale, imediat după botez, 
văzându-i pe Andrei şi pe un altul mergând după El, 
Isus întreabă: „Ce căutaţi?” (Ioan 1, 38) întrebările adre¬ 
sate celor mai apropiaţi Lui sunt adesea profunde, aspre, 
chiar imploratoare. Când mulţi dintre ei consideră că 
doctrina lui despre pâinea vieţii e prea dificilă — „Greu 
este cuvântul acesta! Cine poate să-l asculte? — şi dau să 
plece, Isus întreabă: „Vă sminteşte aceasta? Dacă veţi 
vedea pe Fiul Omului, suindu-Se acolo unde era mai 
înainte?” Când „mulţi dintre ucenicii Săi s-au dus înapoi 
şi nu mai umblau cu El”, Isus le-a zis celor Doisprezece. 
„Nu vreţi şi voi să vă duceţi? (Ioan 6, 60—67) (Imediat 
după aceea, referindu-se la Iuda Iscarioteanul, întreabă: 
„Oare, nu v-am ales Eu pe voi, cei doisprezece? Şi unul 
dintre voi este diavol!” [Ioan 6, 70].) Isus pune şi între¬ 
bări ca aceasta: „De atâta vreme sunt cu voi şi nu M-ai 
cunoscut...?” (Ioan 14, 9) Şi, în cele din urmă: „Mă 
iubiţi?” După înviere, o întreabă pe Maria Magdalena: 
„Femeie, de ce plângi? Pe cine cauţi?” (Ioan 20, 15) Toate 
aceste întrebări — şi s-au păstrat încă multe alte exem¬ 
ple — au în comun faptul că Isus cunoaşte răspunsurile 
înainte de a enunţa întrebările. Funcţia lor este de a în¬ 
tinde o mână, de a suscita interesul, de a manifesta afec¬ 
ţiunea faţă de cei ce-1 ascultă. Ele sunt un fel de îmbrăţişare, 
chiar atunci când critică. 

La fel de caracteristice sunt tăcerile lui Isus, folosite 
şi ele în diverse scopuri. Ca învăţător, îndrumător, Isus 
considera că prima lui datorie în viaţă era să le vorbească 
oamenilor, însă folosea deopotrivă întrebările şi tăcerea 

pentru a-şi transmite mesajul. întrebările erau de cele mal 
multe ori afirmaţii, transmiteau o informaţie. Tăceri Ic 
lui erau şi ele o formă de comunicare mută, a cărei 
pondere o depăşea adesea pe cea a cuvintelor. Există un 
pasaj în Sartor Resartus a lui Thomas Carlyle care se |j 
potriveşte misiunii lui Isus: „Vorba aparţine Timpului, 
Tăcerea ţine de Veşnicie. [...] Gândirea nu lucrează ' 
decât în Tăcere; şi nici Virtutea nu se manifestă decât în 
Taină.“* Până la vârsta de treizeci de ani, Isus a fost 
tăcut, sau nu i s-au consemnat spusele şi nici nu avem 
mărturii că ar fi dorit să fie altminteri. A păstrat, practic, 
tăcerea în timpul ispitelor, până la sfârşit. A tăcut şi în 
timpul botezului. A tăcut şi când a preschimbat apa în 
vin la Cana. Şi de obicei era tăcut când făcea minuni; 
vorbea doar când îi îndemna pe infirmi să meargă şi pe 
morţi să se ridice. Şi poruncea să se păstreze tăcere de¬ 
spre cele întâmplate. în general, nu vorbea despre puterile 
sale - numai dacă era necesar - sau despre caracterul 
său divin, pentru că era important să stabilească natura 
sa de om. Când i se spune „Tu eşti Cristosul, Fiul lui 
Dumnezeu Celui viu“ (Matei 16, 16), Isus le porunceşte 
ucenicilor să nu le vorbească altora despre asta. Rămânea 
de obicei tăcut dacă i se puneau întrebări directe. Pre¬ 
fera să răspundă gândului, nu cuvintelor. Isus exprimă 
tăcerea ruşinii când îi este adusă femeia adulteră: nu 
ruşine pentru păcatele ei, ci ruşine pentru păcatele celor 

* Thomas Carlyle, Filosofici vestimentaţiei. Sartor Resartus, trad. 
de Mihai Avădanei, Institutul European, Iaşi, 1998, p. 204. 
(N. red.) 

, , irc V or s-o ucidă cu pietre. Preferă să le scrie ruşinea in 
pmf decât să o vorbească. în acest episod, unul dintre 
4C î e ma i vii şi mai tulburătoare din întregul Nou Testa¬ 
ment, Isus spune doar două propoziţii: „Femeie, unde 
-.unt pârâşii tăi? Nu te-a osândit nici unul?“ şi „Nu te 
osândesc nici Eu. Mergi; de acum să nu mai păcătuieşti 
(loan 8, 10-11). Isus tace şi în faţa ororilor: de pilda la 
moartea lui loan Botezătorul. în faţa lui Caiafa, e plin 
,le indignare, dar nu scoate o vorbă. Şi lui Irod Antipa 
ii arată dispreţul tăcând. îndură suferinţa fizică în tăcere, 
copleşit de propria-i durere şi de mila faţă de cei care-1 
atacă şi-l batjocoresc. Tăcerea lui pe cruce e la fel de 
zguduitoare ca şi puţinele vorbe, ultimele şapte, pe care 

le rosteşte. _ 

Isus, învăţătorul, este elocvent, dar succint. Rareori 

foloseşte două cuvinte dacă unul e de ajuns. îşi transmite 
cu intensitate gândurile în învăţături şi pilde remarcabile 
prin economia de cuvinte. Şi totuşi ele nu lasă impresia 
că sunt greu accesibile sau prea concise. 

Exprimarea este, fără excepţie, destinsă. La nevoie, 
detaliile îi sunt mereu la îndemână. Dar şi tăcerile sunt 
o parte esenţială a preoţiei. Vorbirea lui era argint, dar 
tăcerile i le cântărim în aur. 





VI 

întâlniri: bărbaţi, femei, 
copii, vârstnici 




































Cu toate că vorbea permanent mulţimii adunate în 
sinagogi, sub cerul liber sau înghesuite în case particulare, 
lsus se adresa mereu fiecărui individ în parte. Era darul, 
dar şi filozofia lui. Fiecare fiinţă omenească era o enti¬ 
tate unică, nepreţuită, pe care Dumnezeu o iubea ca per¬ 
soană aparte, astfel că lsus spune: „Ci şi perii capului 
vostru, toţi sunt număraţi" (Luca 12, 7). Iubirea lui lsus 
pentru oameni, ca indivizi, era într-un fel trăsătura lui 
cea mai frapantă. Le vorbea neobosit, încercând să le 
pătrundă cele mai ascunse gânduri. Iar ei se simţeau atraşi 
de el şi erau gata să-şi divulge secretele. Viaţa lui a con¬ 
stat într-o serie de întâlniri publice, marcate ocazional 
de întrevederi care se transformau în evenimente semnifi¬ 
cative. lsus încuraja acele întrevederi şi le preţuia. îşi amin¬ 
tea fiecare cuvânt rostit şi le relata ucenicilor despre cele 
discutate. Vorbele lui le-au parvenit astfel evangheliştilor, 
iar ei ni le-au transmis nouă. în cele mai multe cazuri, 
lsus era singur cu omul respectiv, chiar dacă în jur for¬ 
foteau mulţimi gălăgioase care se înghesuiau şi se împingeau. 
Episoadele acestea, oricât de scurte, formează miezul uman 
al Noului Testament şi sunt prilej de încântare pentru 






116 VIAŢA LUI ISUS POVESTITĂ DE UN CREDINCIOS 

cititor. Nu există nimic de acest gen în întreaga litera¬ 
tură a lumii antice, sacră sau laică. 

întâlnirea lui Isus cu Andrei, imediat după botez, pre¬ 
vesteşte ce avea să fie. Andrei se apropie de Isus (cu un 
însoţitor al cărui nume rămâne necunoscut). Exista ceva 
in înfăţişarea lui Isus, in ţinuta sa, în insistenţa privirii, 
care atrăgea lumea. Oamenii îl simţeau deschis, intuiau 
că-i va primi ca pe nişte prieteni, că va sta de vorbă cu 
fiecare. Şi, mtr-adevăr, Isus îi întâmpina cu vădită prie¬ 
tenie şi grabnică solicitudine - caracteristica lui cea mai 
izbii oare, evidentă de la bun început. Se purta la fel cu 
toţi, dar îl făcea pe fiecare să se simtă ales şi preţuit. Şi 
nu erau lucruri învăţate. îi izvorau din inimă - nu încape 
nici un fel de îndoială. Ioan ne spune în 1, 37-42 că, 
atunci când Andrei şi tovarăşul lui mergeau în urma lui 
Isus, El s-a întors zicând: „Ce căutaţi? 1 ' Andrei a spus: 
„Rabi, unde locuieşti? , la care Isus a răspuns: „Veniţi şi 
veţi vedea." Ei „(a)u mers deci şi au văzut unde locuia; 
şi au rămas la El în ziua aceea. Era ca la ceasul al zecelea". 
Nu reiese clar că ora la care s-au întâlnit Isus şi Andrei 
este relevantă, şi totuşi aşa ar părea. Prietenia lor s-a în- 
firipat imediat, şi a doua zi Andrei i l-a prezentat lui Isus 
pe fratele lui, Simon. Atunci s-a produs între ei, instan¬ 
taneu, o legătură, şi Isus i-a dat lui Simon un alt nume, sau 
o poreclă, Chifa (sau Petru), adică tare ca piatra. Şi fra¬ 
ţilor Ioan şi Iacov le-a dat porecla: „fiii tunetului" (Mar¬ 
co 3, 7). Lui Isus ii plăceau astfel de nume, care erau 
o chezăşie a prieteniei sau a intimităţii. Ele pecetluiau 
tovărăşia dintre el şi ucenici m imensa lor sarcină de a 

schimba lumea şi de a asigura triumful valorilor spiri¬ 
tuale asupra celor materiale. E straniu când ne gândim 
<:â această întâlnire întâmplătoare cu Andrei, deloc pla¬ 
nificată, a marcat începutul unui drum lung, care avea 
să se termine, atât pentru Andrei şi fratele lui, cat şi pentru 
Isus, cu moartea pe cruce: Simon Petru a fost răstignit 
cu capul în jos, la cererea sa, ca să nu se compare cu 
stăpânul lui ceresc în momentele demne ale morţii. An¬ 
drei, martirizat la Patras, în Ahaia, n-a fost bătu . în cuie. 
Ca să i se prelungească suferinţa, a fost legat de o cruce 
a cărei formă specială a devenit simbolul Scoţiei. 

O altă întâlnire remarcabilă are loc la graniţa cu Siria, 
când Isus îi cere lui Matei, vameşul zelos, să-l urmeze. 
Matei, funcţionar cu putere, dar detestat, d urmează de 
îndată pe Isus. Prietenia lor se leagă imediat şi este pe 
cât de tăcută — nu e consemnat nici un schimb de cu¬ 
vinte -, pe atât de puternică. Isus pătrunde astfel în cen¬ 
trul unei alte lumi, fiindcă Matei, desigur invitat, vine 
cu mulţi colegi de-ai săi la un ospăţ spontan in casa unde 
stătea Isus. Succesul este enorm şi atrage atenţia, dar şi 
vocile critice ale iudeilor ortodocşi, ale fariseilor, care-i 
întreabă pe ucenici: „Pentru ce mănâncă Învăţătorul 
vostru cu vameşii şi cu păcătoşii? (Matei 9, 11) La care 
Isus răspunde: „Compasiune voiesc, iar nu jertfa, că n-s a 
venit să chem pe drepţi, ci pe păcătoşi Ia pocăinţă." 

Această chemare urmata de un ospăţ ilustra obiceiu 
lui Isus, izvorât din firea lui, in parte retrasă, in parte socia¬ 
bilă, de a împleti întâlnirile personale cu cele publice. îi 
plăcea să propovăduiască la orele mesei şi este descris de 


























118 


VIAŢA LUI ISUS POVESTITĂ DE UN CREDINCIOS 


ÎNTÂLNIRI: BĂRBAŢI, FEMEI, COPII, VÂRSTNICI 


119 


foarte multe ori frangand painea sau bând din cana cu 
vin. Cina cea de Taină a fost apogeul sublim al acestor 
ospeţe sfinte. Cu excepţia momentelor când făcea mi¬ 
nuni, Isus era mereu un om deschis. îi plăcea să mănânce. 
Vinul trecea de la unul la altul. Se vorbea tot timpul. 
Dar respecta nevoia celorlalţi de singurătate, chiar de dis¬ 
creţie. Una dintre întâlnirile cele mai frapante este cea 
dintre Isus şi Nicodim, fariseu şi îndrumător spiritual, 
care deţinea un post înalt în ierarhia iudeilor (Ioan 3,1- 
21). Acesta a venit noaptea la Isus, ca nu cumva să-şi 
compromită situaţia, şi Isus nu l-a respins, cu toate că-i 
ghicise laşitatea. Dimpotrivă, l-a primit cu bunăvoinţă 
şi i-a explicat, în cuvinte memorabile, o mare parte din 
miezul mesajului Său. „De nu se va naşte cineva de sus, 
nu va putea să vadă împărăţia lui Dumnezeu.* 1 Şi Nico¬ 
dim a întrebat: „Cum poate omul să se nască, fiind 
bătrân.'' Oare, poate să intre a doua oară în pântecele 
mamei sale şi să se nască? Isus a răspuns printr-un apel 
la credinţă: „Căci Dumnezeu aşa a iubit lumea, încât pe 
Fiul Său Cel Unul-Născut L-a dat ca oricine crede în El 
să nu piară, ci să aibă viaţă veşnică. Şi i-a mai spus Iui 
Nicodim că „n-a trimis Dumnezeu pe Fiul Său în lume 
ca să judece lumea, ci ca să se mântuiască, prin El, 
lumea . Dar Isus i-a dat de înţeles lui Nicodim că, mai 
devreme sau mai târziu, trebuie să se arate, nu trebuie 
să ocolească lumina: „Că oricine face rele urăşte Lumina 
şi nu vine la Lumină, pentru ca faptele lui să nu se 
vădească. Isus îl îndeamnă pe Nicodim să vină „la 
Lumină, ca să se arate faptele lui . în cele din urmă, 


Nicodim a ascultat de sfatul primit, fiindcă, atunci când 
trupul lui Isus a fost dat jos de pe cruce, a venit „aducând 
ca la o sută de litre de amestec de smirnă şi aloe“. Şi cu 
acesta a fost uns Isus, şi trupul i-a fost înfăşurat „in giulgiu 
cu miresme**, şi pus in „mormânt nou, in care nu mai 
fusese nimeni îngropat**. Presupunem că era mormântul 
pe care Nicodim şi-l pregătise Iui însuşi (Ioan 19, 39-42), 
dar poate că era al lui Iosif din Arimateea, care a asistat şi 
el la înmormântare şi a rostogolit piatra la gura mor¬ 
mântului. Şi el era unul dintre demnitarii iudei, membru 
al sinedriului, organul de conducere al comunităţii, şi, in 
acelaşi timp, discipol secret al lui Isus. 

Prietenia cu Nicodim şi Iosif ilustrează cât de largă 
era sfera adepţilor lui Isus, cuprinzandu-i pe toţi care se 
simţeau atraşi de el, indiferent de poziţia lor socială. Un 
alt exemplu este cel al prieteniei cu care îl întâmpină 
Isus pe un „slujitor regesc** de la curtea lui Irod Antipa, 
care vine la el cu rugămintea de a-i salva de la moarte 
fiul bolnav (Ioan 4, 46-53). La început îl imploră pe 
Isus să vină personal, dar acceptă apoi că un singur cuvânt 
al lui Isus va produce miracolul vindecării. Isus îl asi¬ 
gură că e de-ajuns credinţa, şi se dovedeşte că aşa este. 
Acest incident impresionant, povestit de Ioan cu multă 
tandreţe, oglindeşte felul în care Isus însuşi i-a transmis 
cele întâmplate apostolului şi evanghelistului, căci nimeni 
altcineva nu mai auzise acel schimb de cuvinte. La extrema 
cealaltă, avem exemplul patetic al bătrânului infirm care 
de treizeci şi opt de ani aştepta în preajma scăldătorii 
din Vitezda (Ioan 5, 1-15). Acolo erau în apă cinci 

pridvoare. Scăldătoarea avea un izvor mineral intermi 
tent şi, când apele „erau tulburate" (se credea că de un 
înger), şansa tămăduirii creştea, drept care bolnavii se 
luau la întrecere ca să intre primii după o astfel de „tulbu- 
tare a apei. Bătrânul nu avea slujitori care să-l tragă 
repede până la scăldătoare, aşa că an de an privise cum 
ceilalţi se vindecau, în timp ce el tot bolnav rămânea. 
Isus l' a văzut acolo şi se pare că auzise că era cam pungaş, 
dar tot U-a făcut milă de el. I-a spus: „Voieşti să te faci 
sănătos?" Şi infirmul i-a răspuns: „Doamne, nu am om, 
care să mă arunce în scăldătoare, când se tulbură apa; că, 
până când vin eu, altul se coboară înaintea mea.“ Isus a 
zis: „Scoală-te, ia-ţi patul tău şi umblă." Omul s-a făcut 
îndată bine. După un timp, Isus a dat peste el în Templu 
şi, recunoscându-1, i-a spus: „Iată că te-ai făcut sănătos. 
De acum să nu mai păcătuieşd, ca să nu-ţi fie ceva mai 
rău." Bărbatul le povestea tuturor cu înflăcărare despre 
vindecarea sa, dar asta a trezit mânia iudeilor ortodocşi, 
fiindcă miracolul se petrecuse în timpul Sabatului. Unii 
interpretează pasajul respectiv ca o dovadă de nerecu- 
noştinţă: fostul infirm l-a trădat pe Isus vorbind în faţa 
demnitarilor iudei. O asemenea interpretare e, desigur, 
greşită. Timp de aproape patruzeci de ani, bolnavul nu 
putuse să se mişte, şi dintr-odată era eliberat de boală şi 
activ. Bineînţeles că mergea peste tot şi îşi spunea povestea 
oricui voia să-l asculte. 

Există o întâlnire asemănătoare în Ioan 9, 1-38, când 
Isus vindecă un orb din naştere. Era un om sărac, fără im¬ 
portanţă, şi când a încercat să le spună oamenilor că i 

s-a întâmplat o minune toţi au început să-l atace. Nu s-a 
întâmplat în Sabat? Şi cum a fost? Cine a făcut minu¬ 
nea? Nu cumva un păcătos care încalcă Sabatul? Iudeu 
ortodocşi spuneau: „Dă slavă lui Dumnezeu. Noi ştim 
că Omul Acesta (Isus) e păcătos." în momentul acela, 
exasperat, tânărul a strigat: „Dacă este păcătos, nu ştiu. 
Un lucru ştiu: că fiind orb, acum văd." Au început să se 
certe cu el, invocându-1 pe Moise şi multe altele, până 
când tânărul, insistând asupra singurului lucru care-1 
interesa - vederea -, a spus că a da vederea unuia născut 
orb n-a mai fost făcut de nimeni de când e lumea: „De 
n-ar fi Acesta de la Dumnezeu n-ar putea să facă nimic. 

Şi ei îi strigară: „în păcate te-ai născut tot, şi tu ne înveţi 
pe noi?" Apoi „l-au dat afară". Când a auzit Isus despre 
asta, l-a căutat pe tânăr şi l-a întrebat despre credinţa 
Iui. Tânărul a răspuns: „Cred, Doamne. Ioan încheie. 
„Şi s-a închinat Lui." Iată încă o scurtă întâlnire emo¬ 
ţionantă, unde vederea oferă o metaforă perfectă pentru 

y 

cunoaşterea adevărului. 

întâlnirile lui Isus cu femeile sunt deosebit de semni¬ 
ficative. în Orientul Apropiat antic, femeile erau aproape 
invizibile. Poziţia lor socială era foarte neînsemnată, sau 
chiar inexistentă, cu excepţia celor care erau soţii de dem¬ 
nitari, dar şi atunci situaţia lor era precară. Puteau fi 
îndepărtate - „lepădate" era un alt termen folosit în docu¬ 
mente - după bunul-plac al soţilor. Dacă erau sărace şi 
bătrâne, n-aveau nici o valoare. Dar nu şi pentru Isus. 
Ochii lui pătrunzători le căutau în mulţimea ce se aduna 
în jurul lui. Aşa a zărit-o şi pe văduva bătrână care a 

dăruit cei doi bănuţi la colecta din Templu. A lăudat-o, 
socotind gestul ei o dovadă că şi cei mai săraci pot fi 
mărinimoşi. Filantropia nu era doar privilegiul facil al 
bogaţilor, ci o virtute deosebită a nevoiaşilor şi smeriţilor. 
N-avem de unde şti dacă văduva, renunţând la banii 
pentru subzistenţa zilnică, a rămas fără mâncare până a 
doua zi. A intrat însă definitiv în literatura despre actele 
de binefacere, după cum la fel de sigur este că a intrat 
în împărăţia Cerurilor. Isus putea să intuiască bunătatea 
cuiva, chiar Iară dovezi palpabile. Şi-a dat seama de asta 
când bătrâna bolnavă i-a atins veşmântul, sperând că 
astfel se va vindeca. A simţit credinţa ei. Nevoia spiri¬ 
tuală a femeii a pulsat în el şi, ca răspuns, puterea fiinţei 
lui s-a pogorât asupra ei. Aşadar, Isus a putut s-o identi¬ 
fice, a lăudat-o, iar ea a căzut în genunchi şi i-a recunoscut 
divinitatea. Femeia a fost vindecată, dar mai important 
este faptul că a intrat în repertoriul spiritual al credin¬ 
cioşilor smeriţi, a căror credinţă în bunătate se ridică 
deasupra insignifianţei lor. 

Dar unele întâlniri ale lui Isus cu femeile sunt mai 
complicate. Una dintre cele mai fascinante este cea de la 
fântâna cetăţii Sihar din Samaria, cu o femeie din partea 
locului venită să ia apă (Ioan 4, 4-42). Fântâna fusese 
săpată de patriarhul lacov şi se afla în afara oraşului. 
Isus şi ucenicii lui trebuiau să traverseze Samaria ori de 
câte ori mergeau din Galileea în Iudeea sau invers. Evrei- 
io li se ordonase să nu aibă de-a face cu samaritenii, 
despre care se zicea că sunt blestemaţi: deşi evrei la ori¬ 
gine, ei aveau altar şi datini religioase proprii. Dar acestea 

erau exact genul de dogme religioase pe care Isus le con¬ 
sidera dure şi iraţionale. Obosit, Isus s-a oprit lângă fân¬ 
tână, iar ucenicii au mers în cetate să cumpere de mâncare. 
Când a văzut-o pe femeie, a privit prin ea, şi in ea, după 
obiceiul şi harul lui. I-a cerut puţină apă de băut şi au 
început să vorbească. Femeia a văzut că bărbatul era iu¬ 
deu şi s-a mirat că voia să intre în vorbă cu ea. Dar a fost 
bucuroasă sâ-i răspundă şi Isus a fascinat-o imediat când 
i-a explicat deosebirea dintre apa fântânii, care curând te 
lasă iar însetat, şi apa spirituală a adevărului, care este 
eternă. Şi femeia a spus: „Doamne, dă-mi această apă ca 
să nu mai însetez, nici să mai vin aici să scot. Iar el, pro¬ 
babil zâmbind în sinea lui, fiindcă ştia totul despre ea, a 
zis: „Mergi şi cheamă pe bărbatul tău şi vino aici. Dar 
femeia a răspuns: „N-am bărbat.“ Era exact răspunsul pe 
care-1 aştepta Isus. Şi i-a zis: „Bine ai zis că nu ai bărbat. 
Căci cinci bărbaţi ai avut şi cel pe care îl ai acum nu-ţi este 
bărbat. Aceasta adevărat ai spus.“ Femeia a rămas uluita. 
Dar nu era sfioasă - Isus şi-a dat seama de asta de la bun 
început - şi a avut destulă stăpânire de sine ca să spună: 
„Doamne, văd că Tu eşti prooroc.“ Replica femeii i-a dat 
lui Isus prilejul sâ-i explice că, oricât s-ar deosebi iudeii 
ortodocşi de samariteni, nici unii, nici alţii n-aveau nimic 
în comun cu cei pe care el îi numea „adevăraţi închinători , 
care „se vor închina Tatălui în duh şi în adevăr . Pentru că, 
a continuat Isus, „Duh este Dumnezeu şi cei ce I se 
închină trebuie să i se închine în duh şi în adevăr . Pro¬ 
blema altarelor rivale era irelevantă. Femeia i-a răspuns 
repede: „Ştim că va veni Mesia care se cheamă Cristos; 

când va veni, Acela ne va vesti nouă toate.“ Isus tocmai 
începuse sa-i explice „Eu sunt, Cel ce vorbesc cu tine", 
când ucenicii s-au întors cu mâncarea cumpărată din cetate 
şi l-au întrerupt. Ucenicii s-au mirat că Isus stătea de vorbă 
cu femeia, dar n-au vrut să-i spună. L-au îndemnat, în 
schimb, să mănânce, dar el a refuzat: „Eu am de mâncat 
o mâncare pe care voi nu o ştiţi." Ceea ce voia să spună 
era ca întâlnirea cu acea femeie era hrană pentru cuget: 
cum sa facă „voia Celui ce M-a trimis pe Mine“ (aşa s-a 

exprimat), ca să-i includă şi pe străini, ca samaritenii, care 
erau dornici să înveţe. 

între timp, femeia şi-a lăsat găleata, a alergat înapoi în 
cetate şi le-a spus în gura mare oamenilor: „Veniţi de 
vedeţi un om care mi-a spus toate câte am făcut.’ Nu 
cumva acesta este Cristosul?" Şi ei, desigur, au venit, şi 
pentru ca Isus î-a fascinat, l-au convins să mai rămână 
doua zile cu ei şi au crezut în învăţătura Lui. Pe femeie 
au trecut-o în planul doi: „Credem nu numai pentru 
cuvântul tau, căci noi înşine am auzit şi ştim că Acesta 
este cu adevărat Cristosul, Mântuitorul lumii." Poate că 
nu avea reputaţie bună şi nu se bucura de popularitate 
printre nevestele bărbaţilor de acolo. Ca şi în cazul altor 
pasaje din Noul Testament, am fi dorit să ni se spună 
mai multe. Cum se explică aranjamentele ei matrimo¬ 
niale, sau lipsa acestora? Oare ce altceva i-a mai spus 
Isus, de a făcut-o să exclame „mi-a spus toate câte am 
făcut ? E straniu că ştim atât de multe, pentru că femeia 
n-a vorbit cu evanghelistul Ioan. Isus i-a relatat probabil 
punctele esenţiale ale conversaţiei avute cu femeia şi Ioan 

Ic-a reprodus. Poate că Isus a omis multe detalii. Aşadar, 
spre regretul nostru, femeia aceasta fascinanta intra in 
umbra povestirilor nepovestite, însă putem spera ca a 
fost mântuită şi ea, după cum, fără îndoiala, merita. 

Femeia exotică din Luca 7, 31-48 este la fel de fasci¬ 
nantă. Faptul că Isus era sociabil, că-i plăceau ospeţele, 
cinele alături de tot felul de oameni de rând a dat naş¬ 
tere la comentariile şi dezaprobarea evlavioşilor. Isus le 
răspundea, înfrunta instituţia religioasă pe care o defi¬ 
nea metaforic „oamenii acestui neam": „Sunt asemenea 
copiilor care şed în piaţă şi strigă unii către alţii, zicând: 
V-am cântat din fluier şi n-aţi jucat; v-am cântat de jale 
şi n-aţi plâns." El spunea că Ioan Botezătorul nu mânca 
pâine, nici nu bea vin, dar evlavioşii protestau: „Are demon! 
Isus le-a spus: „A venit şi Fiul Omului, mâncând şi bând, 
şi ziceţi: Iată un om mâncăcios şi băutor de vin, prieten 
al vameşilor şi al păcătoşilor!" Şi a continuat cu aceste 
vorbe misterioase: „Dar înţelepciunea a fost găsită dreapta 
de către toţi fiii ei." Cu toate acestea, unul din farisei, 
pe nume Simon, l-a poftit la cină şi Isus a acceptat, iar 
vestea acelui ospăţ s-a răspândit repede. Luca ne poves¬ 
teşte: „Şi iată era în cetate o femeie păcătoasa şi, afland 
că şade la masă, în casa fariseului, a adus un alabastru 
cu mir. Şi, stând la spate, lângă picioarele Lui, plângând 
a început să ude cu lacrimi picioarele Lui, şi cu parul 
capului ei le ştergea. Şi săruta picioarele Lui şi le ungea 

cu mir." 

Este o scenă extraordinară, deoarece, în Orientul Apro¬ 
piat antic, să speli picioarele unui bărbat era un gest de 

rara smerenie, simbol de supremă supunere şi cucernicii 
Isus avea să facă şi el acest gest faţă de ucenicii lui cu punn 
timp înainte să fie răstignit, gest din pricina căruia Petru 
s-a simţit foarte stingherit. Şi în cazul de care e vorb; 
mai sus trebuie să fi fost un moment stânjenitor, căci er, 
foarte greu să speli picioarele unui bărbat cu lacrimi şi 
să le ştergi cu propriul păr, chiar dacă lacrimile şiroiah 
şi părul era foarte lung. Mai mult, femeia era frumoasă 
şi avea o reputaţie proastă. Fariseul Simon era teribil de 
ofensat. Cum intrase femeia? Şi oare Isus o cunoştea? El 
„a zis in sine: Acesta, de-ar fi prooroc, ar şti cine e şi ct 
fel e femeia care se atinge de El, că este păcătoasă 11 . 

Isus i-a atit gândurile şi i-a spus: „Simone, am să-ţi 
spun ceva.“ Simon a răspuns: „învăţătorule, spune.“ Şi, 
după cum îi era obiceiul, Isus i-a pus o întrebare: „Un 
camătar avea doi datornici. Unul era dator cu cinci sute 
de dinari, iar celălalt cu cincizeci. Dar, neavând ei cu ce 
sa plătească, i-a iertat pe amândoi. Deci, care dintre ei 
îl va iubi mai mult?" Simon a zis: „Socotesc că acela căruia 
i-a iertat mai mult.“ Exact, a spus Isus. Apoi l-a dojenit: 
nu pe un ton supărat, ci cumpătat, alegându-şi cu grijă 
cuvintele: „Vezi pe femeia aceasta? Am intrat în casa ta 
şi apă pe picioare nu Mi-ai dat; ea însă, cu lacrimi, Mi-a 
udat picioarele şi le-a şters cu părul ei. Sărutare nu Mi-ai 
dat; ea însă, de când am intrat, n-a încetat să-Mi sărute 
picioarele. Cu untdelemn capul Meu nu l-ai uns; ea însă 
cu mir Mi-a uns picioarele. “ 

Şi a mai adăugat, apăsat: „Iertate sunt păcatele ei cele 
multe, căci mult a iubit. Iar cui se iartă puţin, puţin 

iubeşte. 11 Iar femeii i-a spus: „Iertate îţi sunt păcatele. 11 
Nu mai ştim apoi nimic despre acea femeie, care — în 
locrnai ca femeia samariteană, cea care avusese mulţi băr¬ 
baţi - dispare în negura istoriei, dar nu fără binecuvântarea 
Li Isus: „Credinţa ta te-a mântuit; mergi în pace. 11 Lec¬ 
ţia aceasta nu s-a lipit de Simon şi de prietenii lui. N-au 
găsit altceva de spus decât: „Cine este Acesta care iartă 
şi păcatele? 11 Dar femeia pocăită, mântuită prin credinţă, 
sublimă prin smerenie, dăinuie ca una dintre figurile 
cele mai emoţionante ale literaturii antice. Şi, ca de multe 
ori în Noul Testament, povestirea realistă a lui Luca are 

ecoul răsunător al adevărului. 

Acest episod este un exemplu al influenţei extraor¬ 
dinare pe care o avea Isus asupra femeilor. Nu numai ca 
reuşea să le trezească credinţa şi evlavia, dar li se adresa 
cu o tandreţe nuanţată de poezia gesturilor şi uneori a 
limbajului. Matei o descrie în capitolul 1?. 22-28 pe 
femeia păgână cananeană, care voia ca Isus să-i vindece 
fiica bolnavă, şi Isus a repezit-o - se pare că era foarte 
insistentă, supărătoare şi, desigur, foarte gălăgioasă. Isus 
i-a răspuns că datoria lui în părţile Tirului şi Sidonului 
era să găsească „oile cele pierdute ale casei lui Israel . A 
mai spus: „Nu este bine să iei pâinea copiilor şi s-o arunci 
câinilor. 11 Fără pic de sfială în faţa replicii categorice a 
lui Isus, femeia a avut inspiraţia să spună: „Da, Doamne, 
dar şi câinii mănâncă din farâmiturile care cad de la masa 
stăpânilor lor.“ Pe Isus l-a mişcat instantaneu răspunsul 
strălucit al femeii şi a cedat: „O, femeie, mare este cre¬ 
dinţa ta; fie ţie după cum voieşti. 11 „Şi s-a tămăduit fiica 
ei în ceasul acela. “ 

Isus impunea prin bunătate, răbdare şi stăpânire de 
Slne ‘ Avca multă intuiţie. Respingea orice fel de Jegalism 
sau logică greoaie, preferând străfulgerările spiritului, 
imaginile poetice spontane, care dădeau strălucire lin,.” 
bajului şi îi transformau spusele în şiraguri de giuvaiere 
sclipitoare. Acestea nu erau nişte caracteristici masculine. 
Isus se baza mai mult pe emoţii decât pe raţiune ca să 
pună in lumină o idee - o trăsătură feminină la care 
emeile nu se aşteptau din partea propovăduitorului 
unei doctrine. Şi, de fapt, Isus nu era un propovăduitor, 
nu ţinea predici, şi asta le atrăgea pe femei. Isus le învăţa: 
explica lucruri greu de înţeles într-un mod interesant şi 
limpede, folosind imagini din viaţa şi munca de zi cu zi. 

ta moralist, dar alegea calea poetică şi se bucura văzând 
ca femeile erau captivate şi fericite. Le iubea mult pe cele 
doua surori ale lui Lazăr din Betania, Marta şi Maria, şi 
e clar ca petrecea multe ore preţioase în tovărăşia lor, în 
rarele ocazii, când se mai odihnea. Ştia prea bine cât de 
autentice erau virtuţile Martei şi cât de neclintită îi era 
credinţa - n-a făcut ea o mărturie de credinţă în termeni 
ce egalau forţa splendidei confesiuni a Sfântului Petru? 
(Ioan 11, 27) Şi îl bucura când Maria stătea la picioarele 
lui şi asculta, şi nu voia ca plăcerea şi învăţătura ei să fie 
întrerupte de corvezile gospodăreşti. Recunoştea deschis: 
„Mana partea bună şi-a ales...“ (Luca 10, 42) Şi când Iuda 
Iscarioteanul a vrut să-i ia Măriei vasul de alabastru cu 
mir de nard, cu care i-a uns picioarele, Isus a zis: „Las-o“, 
„iar casa s-a umplut de mirosul mirului“ (Ioan 12, 2-8). 



Unul dintre motivele pentru care Maria asculta atât 


de concentrata era că religia pe care o descria Isus se deo¬ 


sebea foarte mult de iudaismul mozaic. Femeile îşi aveau 

şi ele locul exact în centru, alături de bărbaţi, Împărtă¬ 
şind aceleaşi Îndatori şi mângâieri. Mama Lui, Mana, 
era o parte indispensabilă a întrupării lui - misiunea lui 
nu ar fi fost posibilă fără ea. Sfânta Familie căreia îi 
aparţineau el, Maria şi tatăl lui adoptiv, Iosif, era pentru 
Isus imaginea ideală a unităţii societăţii. Pentru protejarea 
familiei, Isus a modificat un punct important al legii mo¬ 
zaice: a aşezat căsătoria la un nivel de sfinţenie cu mult 
mai înalt şi a făcut-o indisolubilă (Matei 19, 5-6). Cei 
căsătoriţi erau „amândoi un trup“. „Deci, ce a împreunat 
Dumnezeu omul să nu despartă." Cu această condamnare 
categorică a divorţului, Isus nu urmărea doar să consoli¬ 
deze căsătoria, ci şi să asigure protecţia femeilor. Poziţia 
legală inferioară pe care o aveau ele în Orientul Apropiat 
antic era foarte înrăutăţită de uşurinţa cu care bărbaţii- 
şi numai bărbaţii - puteau obţine divorţul. Situaţia era relativ 
aceeaşi pretutindeni. Codul penal din Babilon stabilea 
că dacă un soţ îi spunea soţiei „Nu eşti soţia mea avea 
de plătit o jumătate de mină şi apoi era liber. Dar o femeie 
care-şi repudia soţul trebuia înecată în râu. Legea iudaică 
era mai puţin tiranică, dar şcoala lui HilleL declara ca 
dacă soţia nu-i pregăteşte soţului ei cina cum se cuvine 
este un motiv suficient de divorţ. Alte sisteme, de pildă 
cele din Grecia, Persia şi Roma, nu erau foarte diferite; 
femeia era tratată şi acolo ca o specie inferioara, asupra 
căreia bărbatul avea drept de proprietate. Chiar şi astazi, 

* Vestit învăţat al iudaismului antic (110 î.Cr.-lO d.Cr.) 
care, potrivit unor surse rabinice, ar fi trăit de 3 ori câte 40 de 
ani, ca Moise. ( N,t.) 

divorţul are consecinţe mai serioase pentru femeie dec J 
pentru barbat. Susţinând căsătoria, Isus a fost primii) 
învăţător din istorie care şi-a manifestat dorinţa de a £ 
pune pe femei pe picior de egalitate cu bărbaţii. 

Este adevărat că Isus şi-a ales doar bărbaţi drept apos¬ 
toli, însă nici nu se putea altfel, având în vedere condiţiile 
sociale din acele vremuri. Apostolii trebuiau să pornească 
în misiuni independente, adesea singuri, şi să-i îndrume 
pe discipoli, membri ai organizaţiei înfiinţate de Isus cu 
scopul de a-i răspândi Evanghelia. Mai mult, avea nevoie 
de bărbaţi care să-l apere de isteria mulţimilor şi de ame¬ 
ninţările fizice ale duşmanilor - cu toate că până la urmă 
nu s-au dovedit eficienţi. Una dintre lecţiile pe care le 
avem de învăţat din viaţa lui Isus este că deseori femeile 
au dat dovadă de mai mult curaj fizic decât bărbaţii. 
Isus le cerea apostolilor să se dedice permanent misiunii 
lui. Luca spune: „Au lăsat totul şi au mers după El“ 
(Luca 5, 11). Petru declară cu hotărâre: „Iată, noi am 
lasat toate şi Ţi-am urmat“ (Marcu 10, 28). Adevărul e 
ca nu toate femeile aveau posibilitatea să facă aceste lu¬ 
cruri, deşi, e drept, unele izbuteau cumva. Isus n-a făcut 
din celibat o virtute, deşi există un pasaj în Matei unde, 
contrar învăţăturii iudaice tradiţionale, se arată că celi¬ 
batul era legal (19, 10-12). Era o chemare specială: „Cine 
poate înţelege să înţeleagă. “ Isus sublinia mereu că dra¬ 
gostea pentru Dumnezeu avea întâietate faţă de orice altă 
legătură de familie - tată, mamă, frate, soră. Şi aceasta 
era valabil deopotrivă pentru bărbaţi şi femei. Noţiunea de 
călugări şi călugăriţe celibatare nu este incompatibilă cu 

nimic din cele spuse de Isus în Evanghelie. Nici preoţia 
xclusiv bărbătească. Dar la fel de adevărat este că învă¬ 
ţătura lui Isus nu exclude femeile de la preoţie. 

în esenţă, Isus îi învăţa pe oameni că prietenia cu 
I himnezeu însemna să faci parte dintr-o familie cerească 
aflată deasupra oricăror legături umane, deşi nu le exclu¬ 
dea neapărat. Luca aminteşte de o femeie care i-a strigat 
lui Isus din mulţime: „Fericit este pântecele care le-a 
purtat şi fericiţi sunt sânii pe care i-ai supt!“ Isus a încu¬ 
viinţat, dar a scos în evidenţă importanţa unei valori 
superioare: „Aşa este, dar fericiţi sunt cei ce ascultă cu¬ 
vântul lui Dumnezeu şi-l păzesc" (11, 27-29). în Evan¬ 
ghelia după Matei, există un pasaj din care aflăm că 
pentru misiunea lui pe pământ Isus a creat o familie 
apostolică care în mod inevitabil era pe primul loc în 
atenţia şi inima lui. în timp ce îi învăţa pe oameni, 
însoţitorii lui i-au spus că mama lui şi alţi membri ai 
familiei, poate veri, aşteptau să-i vorbească. Isus a răspuns, 
aşa cum îi era obiceiul, cu o întrebare: „Cine e mama Mea 
şi cine sunt fraţii Mei?" Răspunsul l-a dat tot el, arătând 
cu un gest spre ucenici: „Iată mama Mea şi fraţii Mei. 
Că oricine va face voia Tatălui Meu Celui din ceruri, 
acela îmi este frate şi soră şi mamă" (12, 46- 50). De cele 
mai multe ori, Isus îl numeşte pe Dumnezeu „Tată , iar 
lui însuşi îşi spune „Fiu". Oamenii erau în primul şi în 
primul rând „copiii Domnului", ceea ce indica o relaţie 
eternă, în afara timpului. Căsătoria, copiii, iubirea între 
membrii familiei erau toate foarte importante în termeni 

lumeşti. Aparţineau totuşi lumii de aici. în cele din 
urmă, cel mai mult conta să fii în familia lui Dumnezeu. 

In familia lui Isus de pe pământ, pe care a făcut-o şi 
a instruit-o cu grijă, femeile erau la fel de numeroase - 
deşi poate nu la fel de proeminente - ca bărbaţii. Mama 
lui şi alte femei, membre ale familiei ei, se aflau adesea 
în preajma lui, iar ea, Fecioara Maria, i-a stat alături la 
sfârşit, lângă cruce. Luca ne vorbeşte de un grup de femei 
depravate pe care Isus le-a scăpat de „demoni" - adică 
de desfrânare - şi le-a recrutat apoi în anturajul lui (8, 2). 
Cea mai importantă dintre ele a fost Maria Magdalena, 
şi Luca subliniază păcătoşenia vieţii din trecut a Magda- 
lenei. „din care ieşiseră şapte demoni". Pe urmă erau 
Marta şi Maria, surorile lui Lazăr. Luca ne spune însă şi 
de unele femei înstărite, printre care Ioana, nevasta lui 
Huza, un iconom al lui Irod Antipa, şi Suzana. Doar pe 
acestea două le numeşte, dar spune că erau „multe altele". 
Ele „slujeau din avutul lor" (8, 3). Călătoriile lui Isus 
necesitau sprijin financiar şi servicii practice, care erau 
îndeobşte asigurate de femei. Primul eşalon, apostolii, era 
format exclusiv din bărbaţi. Dar următorul grup, care se 
îngrijea de locuinţe, mese şi cheltuieli de călătorie, era for¬ 
mat din femei, de obicei cu mari posibilităţi. Isus izbutea, 
prin felul lui de a fi, dar şi prin atracţia exercitată de 
învăţăturile lui, să inspire femei inteligente, educate, cul¬ 
tivate şi sensibile, care descopereau în cuvintele lui o religie 
infinit mai emoţionantă şi mai satisfăcătoare decât orice 
puteau găsi la sinagogă sau în Templu. Isus nu atrăgea 
numai evreice sau samaritene înstărite. Soţia Iui Pilat, 


I guvernatorul Iudeii, era şi ea fascinată de Isus. îi era, 
desigur, imposibil să-l urmeze, dar îl visa noaptea şi a încer¬ 
cat să-l convingă pe Pilat să-l salveze: „Nimic să nu-i faci 
Dreptului aceluia, că mult am suferit azi, in vis, pentru 
pi" (Matei 27, 19). Mai erau şi alte femei cu stare, pe 
care poziţia socială le împiedica să se implice în activi¬ 
tatea misionară, dar o sprijineau venind la Isus şi la uce¬ 
nici ca să contribuie cu bani, când aceştia treceau pe 
1 Uf lângă casele lor. Văduvele puteau lucra cu el tot timpul. 

Aceste femei le prefigurau pe doamnele romane care, la 
începutul creştinismului, se adunau în catacombe şi în 
primele biserici şi cărora li se datorează, in bună mă 
sură, răspândirea şi succesul noii religii. învăţătura lui Isus 
era una cu care o femeie se putea identifica perfect, şi cu 
cât îi era mai înalt rangul şi gândea mai independent, 
cu atât mai puternică era legătura cu Isus. Prostituatele, 
a căror ocupaţie era prin ea însăşi o formă de emancipare, 
se simţeau şi ele irezistibil atrase de îndată ce se lepădau 
de traiul înjositor pe care-1 duseseră. 

Reiese clar din Evanghelii că lui Isus îi plăcea com¬ 
pania femeilor, se simţea în largul lui cu ele, ştia cum să 
le vorbească şi cum să reacţioneze în prezenţa lor. Dar 
îi plăceau şi copiii. Era una dintre caracteristicile sale 
cele mai vizibile şi mai pregnante. Vedea în copii inocenţa 
autentică, încă neîntinată de ispitele materiale ale lumii 
păcătoase, care deformau instinctul de puritate şi iubire. 
Iubea copiii de toate vârstele. Tinerele mame îi simţeau 
afecţiunea pentru pruncii lor şi-l lăsau să-i mângâie. Marcu 
are un pasaj extraordinar care ne arată ce bine se simţea 

Isus CU cei foarte tineri, ceea ce - după câte ştiu eu - îl fâcc 
unic in literatura lumii antice: „Şi aduceau la El copii, 
ca să-Şi pună mâinile peste ei“, dar ucenicilor, oameni 
ai timpurilor acelea, nu le plăcea asta şi le mustrau pe 
femei. „Iar Isus, văzând, S-a mâhnit şi le-a zis: Lăsaţi copiii 
să vină la Mine şi nu-i opriţi, căci a unora ca aceştia este 
împărăţia lui Dumnezeu." El îi compara adesea pe copii 
cu neprihăniţii, iar faptul că ucenicii încercau să-l lip 
sească de compania lor i-a inspirat următoarea concluzie: 
„Adevărat zic vouă: Cine nu va primi împărăţia lui 
Dumnezeu ca un copil nu va intra în ea.“ Şi, ca să subli¬ 
nieze cele zise, „luându-i in braţe, i-a binecuvântat, pu- 
nându-Şi mâinile peste ei (10, 13—16). Matei relatează 
acelaşi episod în 19, 13-14 şi adaugă: „.. .a unora ca aceşda 
este împărăţia cerurilor." 

Isus a reluat de multe ori ideea că o doză de inocenţă 
copilărească le era necesară şi adulţilor astfel încât sufle¬ 
tul să le fie pregătit pentru mântuire. Avea legătură cu 
imaginea lui de făptura „renăscută" şi cu preţuirea lui 
faţă de smerenie. Dar Isus iubea copiii nu numai ca ima¬ 
gine metaforică, ci ca pe nişte fiinţe reale. îl fascina orice 
aspect al felului in care un prunc vine pe lume, creşte şi 
ajunge un copil încântător. Vorbea mereu despre copii în 
învăţăturile sale. Avea un simţ de observaţie foarte 
dezvoltat. Vedea cum afecţiunea pentru copil o face pe 
mamă să uite durerile facerii (Ioan 16, 21), cum tatăl îşi 
dezmiardă copilul in pat (Luca 11,7) şi cum părinţii 
ascultă ce spun copiii şi le îndeplinesc dorinţele, dar 
numai când nu sunt rele (Matei 7, 9; Luca 11,11-13). 

îl interesau pornirile copiilor în timpul jocului (Matei 
11, 16), sau suferinţele lor (Matei 18, 25). Faptul că un 
discipol îşi părăsea de bunăvoie copiii de dragul lui şi al 
lui Dumnezeu era pentru Isus proba supremă a loialităţii 
(Luca 14, 26,18, 29; Matei 19, 29). Considera că iubirea 
dintre soţi şi iubirea amândurora pentru copii sunt 
indisolubil legate, ilustrând felul în care iubirea umană 
poate imita şi prevesti iubirea ce reprezintă principiul de 
bază al împărăţiei lui Dumnezeu. 

Cu toate că lui Isus nu-i plăcea să facă minuni in pu¬ 
blic, nu refuza niciodată rugămintea unui părinte de a- 
însănătoşi copilul bolnav. Este demn de subliniat că, pro¬ 
porţional vorbind, beneficiarii unui număr foarte însemnat 
de vindecări au fost copii. Copilaşul „slujitorului regesc 
din Capernaum (Ioan 4, 49); nefericitul băiat singur la 
părinţi şi posedat de demoni, pe care Isus l-a vindecat 
coborând de pe munte (Matei 17, 18); fiica lui Iair (Marcu 
5, 23), pe care Isus a salvat-o de la moarte; „fiica" femeii 
cananeene (Marcu 7, 30); şi unicul fiu al văduvei din Nain 
(Luca 7, 11-18) sunt doar câteva din cazurile când Isus 
s-a grăbit să dea ajutor unui părinte îndurerat. Viaţa 
n-avea mare preţ în Palestina primului secol. Copiii mu¬ 
reau peste tot în jurul lui din pricina sărăciei, a lipsei de 
îngrijire şi a bolilor. Dar când i se punea în faţă un copil 
care era chinuit de o grea suferinţă, intra imediat în ac¬ 
ţiune. Propovăduia nu numai „Păstoreşte oile Mele", ci şi 
„Paşte mieluşeii Mei" (Ioan 21, L , 16) 

Mai mult, Isus era mereu pregătit să le reamintească 
oamenilor, chiar şi ucenicilor instruiţi, că nu trebuie ignoraţi 

copai, fiindcă în anumite privinţe aceştia erau modele 
demne de urmat. Când ucenicii au început controversa 
deplasată pentru a stabili care dintre ei era cel dintâi - 
incident consemnat în toate Evangheliile sinoptice: Matei 
ÎS, 1-4; Marcu 9, 33-37; Luca 9, 46-48 Isus a chemat 
un copil şi l-a aşezat în mijlocul lor, al tuturor, zicând: 
„De nu va veţi întoarce şi nu veţi fi precum pruncii, nu 
veţi intra în împărăţia cerurilor.“ Isus îi învăţa mereu - 
aceasta fiind şi credinţa lui profundă - că aveau multe 
de aflat studiindu-i pe copii. Matei îşi aminteşte bucuria 
de care a fost cuprins Isus când, în ultimele lui zile pe 
pământ, copiii din Templu l-au întâmpinat cu osanale 
şi cum î-a mustrat pe arhiereii care protestaseră împotriva 
acestei primiri, socotind-o necuviincioasă: „Au niciodată 
n-aţi citit că din gura copiilor şi a celor ce sug Ţi-ai pre¬ 
gătit lauda? (21,16) Este de asemenea remarcabil că 
Isus a rezervat cele mai severe avertismente celor care se 
purtau rău cu copiii sau îi duceau pe căi greşite. Matei 
îl citeaza pe Isus: „Vedeţi să nu dispreţuiţi pe vreunul 
din aceştia mici (18, 10), iar „cine va sminti pe unul 
dintr-aceştia mici care cred în Mine, mai bine i-ar fi lui 
să i se atârne de gât o piatră de moară şi să fie afundat 
în adâncul mării** (18, 6). 

Dacă femeile şi copiii aveau un loc aparte în inima lui 
Isus şi în concepţiile lui despre inocenţă şi virtute, cum 
îi privea pe vârstnici? Aproape inevitabil, multe vinde¬ 
cări - şi din toate doar câteva sunt descrise mai în amă¬ 
nunt - au fost în beneficiul bătrânilor. Infirmul neajutorat 
care aşteptase timp de aproape patruzeci de ani lângă 
scăldătoarea din Vitezda era desigur bătrân. La fel şi femeia 

, are avea o „curgere de sânge“ şi care ani de-a rândul îşi 
cheltuise toţi banii pe la doctori fără să se vindece. Isus 
ii observa pe bătrânii virtuoşi, ca văduva care şi-a dat 
ultimii doi bănuţi la colectă. Avea însă grijă să nu-i laude 
numai pe vârstnici. Iudeii ortodocşi făceau deja acest 
lucru, şi Isus nu era impresionat. în sinagogi şi la 1 em- 
plu, statutul de „conducător 11 se căpăta în funcţie de 
vechime, şi vârsta era importantă la orice nivel al ierar¬ 
hiei sacerdotale. în iudaism, preţuirea publică a unei per¬ 
soane era determinată de vârsta acesteia şi concretizata 
prin atribuirea termenului de „bătrân*. Matei are un 
pasaj important, în care Isus spune că vameşii şi desfrâ¬ 
natele vor merge în cer înaintea „bătrânilor**. La vremea 
când s-a născut Isus, bătrâni sfinţi ca Simion şi Zahana 
se aflau tot timpul la Templu, dar spre sfârşitul preoţiei 
lui Isus nu mai existau bătrâni cuvioşi prin preajmă. Iosif 
Caiafa, marele preot, deţinuse ani de zile acel post şi 
trebuie să fi avut în jur de şaizeci de ani. Socrul şi prede¬ 
cesorul lui, Anna, care conducea încă din culise, era şi 
mai în vârstă. Mulţi dintre iudeii ortodocşi care-1 ascultau 
pe Isus urmărind să-i găsească vină şi să le spună a P 01 
celorlalţi vorbele lui blasfematoare erau bătrâni; unu 
aveau un rang înalt. Instituţia împotriva căreia Isus pro¬ 
testa adesea era condusă în bună parte de bătrâni. Astfel, 
când Isus spunea că pentru a intra în împărăţia lui 
Dumnezeu trebuie să „renaşti** şi să devii „un om nou , 
vorbele aveau un înţeles dublu. Faptul că foloseşte adesea 
imaginea copilului ca simbol al mântuiţilor şi că pe cei 
binecuvântaţi îi numeşte la fel de frecvent „copii ai 
Domnului** este deosebit de important, fiindcă, în general, 

Noul Testament creează impresia limpede că vârsta ti 
buie într-un fel anulată sau modificată în căutarea In 
Dumnezeu. 

Această impresie iese puternic în evidenţă în Schim - 1 
barea la Fată, unul dintre cele mai remarcabile evenimente o 


din Evanghelii. Cu câteva zile înainte de a se schimba la 
faţă, Isus îi întrebase pe ucenici ce spuneau oamenii 
despre preoţia lui. Petru a răspuns: „Tu eşti Cristosul 
Fiul lui Dumnezeu Celui viu.“ Isus l-a făcut atunci pe 
Petru efectiv reprezentantul şi înlocuitorul Lui şi l-a de 
clarat binecuvântat: „...nu trup şi sânge ţi-au descoperit 
ţie aceasta, ci Tatăl Meu, Cel din ceruri. Şi Eu îţi zic ţie, 
că tu eşti Petru şi pe această piatră voi zidi Biserica Mea 
şi porţile iadului nu o vor birui“ (Matei 16, 15-20). 
După şase zile, i-a luat pe Petru, Iacov şi Ioan şi „i-a dus 
într-un munte înalt, de o parte. Şi S-a schimbat la faţă, 
înaintea lor, şi a strălucit faţa Lui ca soarele, iar veşmin¬ 
tele Lui s-au făcut albe ca lumina“ (Matei 17, 1-2). 
Atât Marcu (9, 2-8), cât şi Luca (9, 28-36) consemnează 
această iradiere spectaculoasă a feţei şi trupului lui Isus. 
Toţi trei descriu o epifanie divină. Matei o prezintă astfel: 
„un nor luminos i-a umbrit pe ei, şi iată glas din nor 
zicând: Acesta este Fiul Meu Cel iubit, în Care am bine¬ 
voit; pe Acesta ascultaţi-L“ (17, 5). 

Schimbarea la Faţă a fost interpretată în fel şi chip, 
dar înţelesul ei reiese foarte clar. Isus era om, dar nu 
numai om. Era şi Dumnezeu, Fiu al Tatălui. Trăia dincolo 
de timp şi spaţiu, dar şi pe pământ. Preoţia lui avea loc 
nu numai în lumea aceasta, ci şi în lumea care avea să 

Isus nu urmărea să schimbe lumea. Scopul lui era 
să-i pregătească pe oamenii acestei lumi pentru împărăţia 
lui Dumnezeu, care, sublinia El, „nu este din lumea 
aceasta 11 . Vechii evrei erau dezorientaţi în legătură cu 
viaţa de pe pământ şi viaţa viitoare, şi abia treptat, dar 
nu pe de-a-ntregul, au învăţat să accepte ideea „vieţii de 
apoi“. Pe vremea lui Isus, mulţi evrei, de pildă sadu- 
cheii, continuau să respingă această noţiune. Nu este, 
aşadar, de mirare că în zilele acelea existau mari confuzii 
privitoare la credinţa predominantă în „Cristos", sau 
Mesia, sau Regele mântuitor al Israelului. Practic, toţi evreii 
împărtăşeau mai mult sau mai puţin această credinţă. 
La fel şi samaritenii - femeii pe care Isus a întâlnit-o la 
fântână, cea care avusese cinci bărbaţi şi acum trăia în 
păcat, poate că nu-i păsa de regulile de morală, în schimb 
ştia totul despre Cristos şi era fericită că-1 recunoscuse în 
persoana lui Isus. Dar nici evreii, nici samaritenii nu 
erau siguri dacă Mesia era un conducător laic sau spiri¬ 
tual, sau şi una, şi alta. Saducheii vedeau în Mesia un nou 
David, restaurator al măreţului regat iudaic care înflorise 
cu o mie de ani în urmă, în timp ce fariseii îl considerau 

un mare preot teocrat care avea să facă din Templu sedii 
guvernului. 

Isus a moştenit doctrina lui Mesia, dar nu şi confuziile 
ei. Fund Fiul lui Dumnezeu, nu avea nici cea mai mică ! 
îndoială că „lucrarea Tatălui", aşa cum o numea el, era să le 
arate celor care voiau să asculte cum să se pregătească 
pentru viaţa viitoare. Nu le cerea oamenilor supunere ca i 
un alt David, sau ca un stăpânitor laic, sau ca un rege- 
preot teocrat, ci credinţă, ca un îndrumător spiritual ale 
cărui putere şi împărăţie erau fără de sfârşit. Isus accentua 
faptul că nu era nici revoluţionar, nici fanatic, nici rebel 
împotriva Romei sau a autorităţilor iudaice. N-a întreprins 
nici o acţiune care să zdruncine în vreun fel situaţia 
politică existentă. Dar nimeni nu-1 credea pe de-a-ntregul, 
nici măcar ucenicii. Apostolii înşişi erau nesiguri cu pri¬ 
vire la sfârşitul preoţiei Lui. Le venea greu să accepte că era 
o victimă, că se va sacrifica pentru a mântui omenirea. Şi 
aceştia erau bărbaţi evlavioşi, aflaţi zilnic în preajma lui 
Isus. Cu cât oamenii erau mai departe de persoana lui Isus, 
cu atât ştiau mai puţine despre învăţăturile lui şi cu atât 
ajungeau mai suspicioşi. Slujitorii Templului nu aveau 
nici o îndoială că Isus era un instigator care plănuia să 
pună mâna pe posturile lor, un agitator care urmărea să-i 
împingă într-un conflict distrugător cu autorităţile romane, 
şi asta îi îngrozea. Ideea unui conducător-învăţător ale 
cărui concepte şi obiective erau exclusiv spirituale depăşea 
înţelegerea lor pământească. 

Pe de altă parte, Isus se străduia întotdeauna să facă dis¬ 
tincţia între cer şi pământ. Pe el nu-1 preocupau aranja¬ 

mentele politice, nici măcar filozofia politică. Era con¬ 
ştient de faptul că în anul 6 d.Cr. fusese o „răzmeriţă 
în Palestina şi Siria din pricina marelui recensământ şi 
că a curs mult sânge când forţele de ocupaţie romane au 
intervenit ca s-o înăbuşe. Recensământul se efectua pentru 
stabilirea impozitelor, sau a „tributului". Isus ştia că 
duşmanii lui bisericeşti, ierarhii din Templu, urmăreau 
să-l atragă în dispute politice referitoare la tribut. Aceasta 
a fost de fapt acuzaţia pentru care Isus a ajuns până la 
urmă la judecata lui Pilat: „Şi au început să-L pârască, 
zicând: Pe Acesta L-am găsit răzvrătind neamul nostru 
şi împiedicând să dăm dajdie Cezarului şi zicând că El 
este Cristos rege" (Luca 23, 2). Era o minciună inten¬ 
ţionată. Strădaniile lui Isus nu urmăreau interzicerea tribu¬ 
tului. Fariseii şi susţinătorii lui Irod Antipa încercaseră 
să-i întindă o cursă şi să-l prindă pe picior greşit. Au 
insinuat, după cum ne spune Matei, că Isus critica înver¬ 
şunat autorităţile existente, care nu spuneau decât adevărul. 
„...nu-Ţi pasă de nimeni, pentru că nu cauţi la faţa 
oamenilor. Spune-ne deci nouă: Ce Ţi se pare? Se cuvine 
să d ăm dajdie Cezarului sau nu? Dar Isus, „cunoscând 
viclenia lor, le-a răspuns: Ce Mă ispitiţi, făţarnicilor? 
Le-a cerut să scoată o monedă, şi când i-au arătat-o, a 
spus: „Al cui e chipul acesta şi inscripţia de pe el?“ Iar ei 
au răspuns: „Ale Cezarului." Isus le-a spus: „Dau deci 
Cezarului cele ce sunt ale Cezarului şi lui Dumnezeu 
cele ce sunt ale lui Dumnezeu. Iscusinţa acestei replici 
i-a lăsat muţi. „...s-au minunat şi, lăsându-L, s-au dus 
(Matei 22, 16-22). 

Metafora monedei este imaginea caracteristică a efor¬ 
turilor lui Isus de a demonstra că învăţăturile sale tră¬ 
geau o linie de demarcaţie absolută între domeniul material 
şi cel spiritual, între lumea de aici şi cea de dincolo. El 
nu venise ca să-i elibereze pe evrei de romani, ci să le 
arate tuturor oamenilor cum să se elibereze de păcat. 
Obiectivul lui nu era să pună bazele unei noi forme de 
guvernare, ci să le descrie oamenilor un nou fel de a-şi 
trăi viaţa. Era vorba de o revoluţie cu totul interioară, o 
revoluţie contra egoismului, a lăcomiei, a cruzimii şi 
prejudecăţilor, împotriva furiei şi desfrânării: o revoluţie 
care să înlocuiască iubirea de sine cu iubirea pentru toţi, 
cu o camaraderie generală. Omul renăscut avea sa fie com¬ 
plet altfel, şi totul avea să se schimbe. Dar, în exterior, 
lumea îşi continua drumul. 

Aşa să fi fost? Cheia vieţii lui Isus este un imens para¬ 
dox: cel mai zguduitor şi cel mai important paradox din 
istorie. Isus voia să le arate oamenilor cum să se pregă¬ 
tească pentru lumea viitoare, ca să fie demni de ea. Dar 
prin felul său de a-i învăţa, cu afecţiune şi pricepere, cu 
măiestrie psihologică şi emoţională, le oferea în acelaşi 
timp un model de urmat, ca să fie mai buni şi, astfel, 
mai fericiţi, chiar în lumea de aici. Miezul creştinismului 
este imitarea lui Cristos. Evangheliile ne arată cum se 
comportă, cum gândeşte şi cum vorbeşte un om perfect. 
Toţi cei care de peste două mii de ani l-au imitat pe 
Cristos, fiecare după posibilităţile lui, oricât de limitate, 
au făcut 1 urnea mai bună, astfel că mulţi dintre oamenii 
care o populează duc un trai mai împiinit, mai fericit. 

Căutarea lumii viitoare a transformat lumea prezenta, 
însă exemplul lui Isus, deşi cel mai puternic şi mai răs¬ 
pândit, n-a fost singura forţă motrice. Umanitatea are 
predilecţie şi pentru rău, şi pentru bine. Alte figuri impu¬ 
nătoare din istorie au dat exemple proaste, iar scrierile şi 
spusele lor i-au corupt pe mulţi şi i-au condus pe căi 
greşite. Eu scriu în prima parte a secolului XXI şi, ca 
istoric, pot trece în revistă două milenii de schimbări 
de-a lungul cărora Isus s-a luptat pentru minţile oame¬ 
nilor împotriva forţelor întunericului, aşa cum le-ar fi 
numit el. Oamenii civilizaţi au trecut prin epoci de mari 
transformări: ascensiunea creştinismului în Europa, tri¬ 
umful şi decăderea lui; Renaşterea şi Reforma; prima 
revoluţie ştiinţifică din secolul XVII; Iluminismul seco¬ 
lului XVIII; revoluţia industrială şi instalarea raţiunii şi 
reformei; colosalele schimbări intelectuale şi sociale din 
secolul XX, care continuă şi în epoca noastră. Toate au 
fost o împletire a binelui cu răul, a dreptăţii cu sălbăticia, 
a cruzimii cu bunătatea, a progresului cu degenerarea. 
Dar dacă separăm aspectele salutare de cele deplorabile, 
dacă privim ceea ce e decent şi valoros în trăirile noastre 
moderne - acum, în al doilea deceniu al secolului XXI 
constatăm că toate îmbunătăţirile autentice ale felului in 
care trăiesc şi se comportă oamenii îşi au izvorul în învă¬ 
ţăturile şi, în primul rând, în exemplul lui Isus. 

Isus ne-a dăruit de fapt prin viaţa sa un nou set de 
zece porunci. Ele reies din studiul amănunţit al Evan¬ 
gheliilor, aşa cum am încercat să-l prezint în aceasta scurta 
biografie. Prima este: fiecare dintre noi trebuie să-şi 

dezvolte o nouă personalitate. Isus spunea că fiecare om 
e unic şi că fiecare e înzestrat, pe lângă trup, cu suflet 
unde-i sălăşluieşte caracterul. Trupul este slab şi muritor; 
sufletul este indestructibil şi veşnic. Aceasta este cea mai 
importantă învăţătură a lui Isus, implicată de toate cele¬ 
lalte observaţii pe care le face. Fiecare om are datoria să 
devină conştient de sine: nu în sens egoist, ci să devină 
conştient de faptul că existenţa sa este un act al creaţiei 
lui Dumnezeu. Fiecare îşi poate trăi viaţa într-o multi¬ 
tudine de colective: ca membru al unei familii, al unui 
ttib, al unei naţiuni, al unei rase, al unui grup religios sau 
al unei profesiuni. însă personalitatea noastră, aşa cum o 
conturăm şi o manifestăm mereu, este singură în faţa lui 
Dumnezeu. El ştie totul despre noi, vede tot, cântăreşte 
tot ce facem, tot ce spunem, tot ce gândim. A fi conştient 
de acest lucru este elementul-cheie al cunoaşterii de sine. 
Dar această conştiinţă de sine este însoţită de dreptul la 
autodeterminare. Fiecare om are o voinţă proprie şi, 
prin exercitarea acestei voinţe, ne modelăm de-a lungul 
vieţii personalitatea care ne-a fost dată la naştere. Indiferent 
cât de neînsemnaţi şi neputincioşi par a fi unii dintre 
noi, dispunem fiecare de liberul-arbitru, şi de aceea avem 
dreptul şi capacitatea de autodeterminare, care este abso¬ 
luta. Personalitatea are, sau poate avea, putere deplină 
asupra ei înseşi, şi e mereu neîncătuşată. Asta voia să spună 
Sfântul Petru când, la o generaţie după moartea lui Isus, 
a sc is. „...unde este Duhul Domnului, acolo este liber¬ 
tate” (II Corinteni 3, 17). 



Implicaţiile sociale şi politice ale personalităţii sunt 
infinite şi devin esenţa creştinismului. Ele au fost prelu¬ 
crate timp de mai bine de două mii de ani, şi procesul 
acesta continuă şi în zilele noastre. Personalitatea, unici¬ 
tatea umană, este gloria speciei umane. Dar ea are implicaţii. 
Mai întâi, responsabilitatea: suntem singuri răspunzători 
pentru felul în care ne formăm, de-a lungul vieţii, per¬ 
sonalitatea. Şi în clipa morţii, vom avea de dat socoteala. 
Judecata de Apoi, cu implicaţiile ei pentru eternitate, 
reprezintă preţul pe care-1 plătim pentru autodeterminare, 
în al doilea rând, deşi fiecare personalitate e unică, ea 
este în acelaşi timp şi incompletă. Sufletul ne este dat de 
Dumnezeu, dar e înzestrat cu un impuls ineluctabil de 
a se întoarce la Creatorul sau. Sufletul nu se linişteşte 
înainte de a se înfăptui această revenire la Creator, lucru 
care devine posibil datorită liberului-arbitru. Dacă per¬ 
sonalitatea pe care o primim, şi pe care o modificăm, este 
până la urmă acceptabilă, intrăm in ceea ce Isus numeşte 
„împărăţie”. Dacă nu, ne este refuzată intrarea. Isus a vor¬ 
bit de multe ori despre acest lucru, folosindu-se de diverse 
metafore. A spus foarte limpede că sensul vieţii noastre 
pe pământ este să ne formăm personalitatea în aşa fel 
încât ea să fie acceptabilă. Dacă nu este, ne aşteaptă pe¬ 
deapsa: ceea ce Sfântul Toma d’Aquino numeşte „sufe¬ 
rinţa pierderii”, folosind comparaţia pierdere-găsire, atât 
de frecventă în învăţătura lui Isus. 

Prin urmare, personalitatea este cheia vieţii, aşa cum 
arată şi Isus: „Căci cine va voi să-şi scape sufletul îl va pierde, 
iar cine va pierde sufletul Său pentru Mine şi pentru 

Evanghelie, acela îl va scăpa. Căci ce-i foloseşte omu¬ 
lui să câştige lumea întreagă, dacă-şi pierde sufletul?" 
(Marcu 8, 35-36) 

A doua poruncă este: acceptă universalitatea şi supu¬ 
ne-te ei. Implicaţia consecventă, zilnică, neobosită a 
învăţăturilor lui Isus este că specia umană trebuie văzută 
ca un întreg. Fiecare suflet este unic, dar este în acelaşi 
timp parte integrantă a umanităţii. Şi aici, ca de multe 
alte ori, Isus face distincţie între aspectul material şi cel 
spiritual. Deosebirea dintre o personalitate şi alta, dintre 
un suflet şi altul, poate fi infinită. Deosebirea materială 
dintre un trup şi altul este nesemnificativă în comparaţie 
cu asemănările lor esenţiale. în ochii lui Dumnezeu suntem 
cu toţii vecini, şi tot aşa trebuie să ne percepem şi noi. 
Doctrina lui Isus despre „aproape", ilustrată cel mai bine 
de pilda Bunului Samaritean, este aparentă sau implicită 
în tot ce-a spus şi a făcut Isus. Politic şi social, este o doc¬ 
trină foarte puternică. Isus n-a pretins că e pacifist, sau 
democrat, sau multirasial, sau umanitar, dar, în măsura 
în care aceste credinţe sunt valabile, Isus le îmbrăţişa 
pe toate. Pentru el, iubirea de Dumnezeu însemna să-l 
iubeşti pe aproapele tău ca pe tine însuţi şi, odată ce 
acceptai acest principiu, punerea lui în practică — a 
„Marii Porunci , cum îi spunea el — includea toate aran¬ 
jamentele fericite pe care le-a inventat ingenioasa minte 
omenească pentru a-i conduce pe oameni la armonia 
universală. Buna vecinătate este o poruncă minunată. E 
un principiu pe înţelesul oricui, aplicabil în orice împre¬ 
jurare. Şi în esenţă e uşor de urmat - chiar dacă în unele 

c az uri, sau cu unii dintre semenii noştri, pare a fi ceva 
mai greu. 

A treia poruncă este: respectă faptul că suntem cu 
toţii egali în ochii lui Dumnezeu. Lupta pentru primul 
loc i se părea dezgustătoare lui Isus. Ştia că oamenii 
aveau obiceiul să formeze ierarhii, dar nu-i plăcea să vadă 
rezultatul. Se întrista adânc când ucenicii, şi chiar apos¬ 
tolii, îşi disputau întâietatea. Se cutremura când îi vedea 
pe oameni dând din coate. Când arhierei proeminenţi 
sau conducători de sinagogi se străduiau să ocupe „scau¬ 
nele dintâi", întorcea spatele scârbit. îi avertiza pe cei 
care ocupau locurile cele mai de vază la mese. Nu pierdea 
nici o ocazie să critice lipsa de compasiune a bogaţilor 
şi regilor lumii sau să-i laude pe cei smeriţi şi săraci cu 
duhul. Evanghelia lui Isus avea refrenul: „Şi mulţi dintâi 
vor fi pe urmă, şi cei de pe urmă vor fi întâi (Matei 19, 
30). Asta nu însemna că Isus dispreţuia strădania şi 
vrednicia, sau că nu recunoştea valoarea iscusinţei. O 
mare parte a învăţăturii lui Isus şi multe din pildele sale 
aduceau laude celor care munceau bine şi din greu. „Slu¬ 
jitorul bun şi credincios" era o figură nobilă in ochii lui. 
Dar tot aşa era şi biata văduvă care şi-a jertfit ultimii doi 
bani. Pentru Isus, specia umană era o masă enormă de 
oameni care muncea din greu ca să-şi croiască drum prin 
timp şi spaţiu şi care-i trezea mila şi înţelegerea, nu numai 
din pricina nesfârşitelor suferinţe, adesea pricinuite de 
oamenii înşişi, ci şi datorită eroismului ei - o masă în 
virtutea numărului imens, dar alcătuită de fapt din nenu¬ 
măraţi indivizi, fiecare preţios în ochii lui ) 'umnezeu, 

fiecare demn, potrivit meritelor sale, de un tratament echi¬ 
tabil pe care-l primea din mâinile lui drepte, călăuzire 
de ochii lui atotvăzâtori. Lucrul cel mai bun pe care-l 
puteau face oamenii - şi aceasta se referea cu precădere 
la conducători şi persoane oficiale, adică la toţi cei care 
capatau putere prin naştere, dibăcie, bani sau noroc - 
era să se străduiască să urmeze exemplul lui Dumnezeu 
şi sa le arate tuturor acelaşi respect. Aşadar, în concep¬ 
ţia lui Isus şi a învăţăturii lui, egalitatea nu era o doc¬ 
trină abstractă, ci un mod concret de a-ţi trăi viata. 

Fd îi învăţa pe oameni - şi aceasta e cea de-a patra 
poruncă - să dea dovadă de iubire în relaţiile cu toţi ceilalţi 
oameni, oricând şi în orice situaţie. Cuvântul „iubire“ era 
adesea pe buzele lui Isus, fie că era vorba de iubirea de 
Dumnezeu sau iubirea faţă de alte persoane. Iubirea 
aceasta nu avea nimic de-a face cu senzualitatea, care 
este o formă a iubirii de sine, dar nici nu era exclusiv 
netrupească, sau spirituală. Era o iubire emoţională, deo¬ 
potrivă trupească şi spirituală, şi se exprima în nenumărate 
feluri. Atât în viaţa lui obişnuită, cât şi în preoţie, Isus a 
încercat să-şi arate iubirea în acţiune: prin felul în care 
observa, asculta sau punea întrebări, prin felul în care 
aducea mângâiere şi dădea ajutor, prin tămăduiri, prin 
unirea şi reconcilierea oamenilor, prin toate activităţile 
de învăţător activ, dar şi în convorbiri particulare sau în 
întrevederi secrete. Cele patru Evanghelii formează laolaltă 


un manual exemplar al iubirii, care culminează cu ceea 


ce Isus însuşi a calificat drept cel mai măreţ act de iubire, 


şi anume sacrificarea propriei vieţi de dragul celorlalţi. 

Nu se pot stabili legi ale iubirii. Singurul lucru pe care-l 
poţi face este să dai exemplu. Isus asta a făcut. Din feri 
cire, vorbele şi faptele sale au fost înregistrate de patru 
evanghelişti foarte diferiţi din perspective la fel de dife¬ 
rite. Prin urmare, există un tipar. Studiindu-1 şi imi- 
tându-1 pe Isus, avem mijloacele optime de a urma a patra 
poruncă. 

A cincea poruncă se referă la milă. Trebuie să fim 
îndurători cu ceilalţi, aşa cum e Dumnezeu cu noi. Mila 
este o emoţie, asemenea iubirii, de care e strâns legată. 

E greu de definit, dar uşor de recunoscut atunci când 
este exercitată. F. ceva ce nu se poate face in exces şi expre 
sia ei cea mai măruntă este la fel de însemnată. Mila 
înseamnă bunăvoinţă. E ceva nemeritat, pentru care ne 
rugăm şi pentru care mulţumim. Isus spune că, dacă ţi 
se iveşte minunatul prilej de a-ţi arăta mila, fa-o, nu sta 
pe gânduri, nici înainte, nici după, fii milos fără să ai un 
motiv anume, fără logică, fără să aştepţi mulţumiri, nici 
căinţă, şi fără să urmăreşti realizarea unei reforme sociale 
sau personale, ci pur şi simplu pentru actul în sine. Isus 
nu era omul care să compună coduri perfecte de legi, 
sau o Declaraţie Universală a Drepturilor Omului. Ideea 
Drepturilor Omului îi era străină lui Isus. Nu credea in 
Drepturi, nici măcar în drepturi. Mai curând înclina să 
creadă în îndatoriri, dar nu în îndatoriri. Mila transcendea 
toate aceste categorii. Nimeni nu avea dreptul la ea. Şi, 
prin natura ei, mila era exercitată de bunăvoie, nu ca o 
îndatorire. Era ceva minunat: o formă de poezie morală. 
Când dăm dovadă de milă în mod spontan, cu bucurie, 

liber, instantaneu, nu necugetat, ci fără să stăm pe gân¬ 
duri şi din toată inima, ne comportăm nu doar regeşte, 
ci ca Dumnezeu însuşi - e cea mai strălucită ocazie de 
a arăta că suntem făcuţi după chipul şi asemănarea lui 
Dumnezeu. Isus cunoştea foarte bine două texte din 
Ecclesiasticul (înţelepciunea lui Isus Sirah): „îndurător 
şi milostiv este Domnul şi iartă păcatele" (2, 12) şi „Să 
cădem în mâinile Domnului, şi nu în mâinile oamenilor: 
că precum este slava lui, aşa este şi mila lui" (2, 19-20). 
Dar Isus voia ca Noul său Testament să aducă unele 
completări şi să înlocuiască ce era vechi: voia ca noile lui 
porunci să fie imediate şi relevante şi să suscite interesul. 
Aşadar, a căutat să-i facă pe oameni să-şi exercite mila aşa 
cum ar face-o un rege, şi Dumnezeu însuşi. Procedând 
astfel, impactul pe care l-a avut în următoarele două 
milenii cu privire la felul cum sunt trataţi cei care greşesc 
de semenii lor a fost superior oricărui cod, tratat sau 
jurisprudenţe. în societăţile care şi-au câştigat dreptul de 
a purta coroana modernităţii, mila este una dintre pietrele 
cele mai preţioase care împodobesc această coroană. 

Isus punea mare accent pe milă şi alte virtuţi, dar nu 
era extremist. Dimpotrivă, Evangheliile scot în evidenţă 
viaţa lui echilibrată, felul lui înţelept, impecabil, de a se 
orienta in situaţii ieşite din comun. Era un om retras, 
dar nicidecum un sihastru. Alegea singurătatea doar pen¬ 
tru perioade scurte de timp. li plăcea societatea, dar mo¬ 
derat. \ orbea — avea multe de spus —, dar succint, ştia 
foarte bine când să pună întrebări şi când să tacă. Era calm, 
stăpânit, dar îşi putea exprima indignarea dacă era cazul. 

Plângea, dar nu se lăsa niciodată pradă disperării. Se 
întâmpla să şi râdă — cu toate că nu ni se spune expli- 
cit -, însă râdea împreună cu ceilalţi, nu de ceva sau de 
cineva. Unii îl luau în râs, dar el nu lua în râs pe nimeni. 
Dacă era lovit, întorcea şi celălalt obraz. într-o epocă a 
furiei şi aversiunii, dominată de extremismul religios, era 
greu să-ţi displacă un om ca Isus, cu atât mai greu să-l 
urăşti. Iar dacă până la urmă nişte oameni dezechilibraţi 
l-au urât atât de tare încât să-l omoare, tocmai calmul 
de care dădea dovadă i-a aţâţat. O lectură atentă a Evan¬ 
gheliilor ne arată că Isus nu-şi pierdea nicicând capul 
(şi-a pierdut însă viaţa), în timp ce alţii şi-l pierdeau. Evan¬ 
gheliile ne învaţă răbdarea, stăpânirea de sine, autocon¬ 
trolul, seninătatea, păstrarea calmului în vâltorile vieţii. E 
o lecţie ce s-a dovedit valabilă timp de peste două mii 
de ani pentru indivizii şi societăţile care au avut inteli¬ 
genţa s-o înveţe. 

Aşadar, echilibrul este a şasea poruncă. Şi este legată 
de a şaptea: cultivarea vederilor largi. Viaţa şi moartea 
lui Isus au fost o luptă contra minţilor încuiate. îi dis¬ 
plăcea bigotismul sub orice formă şi-l înfiera cu neo¬ 
bosită consecvenţă. Instituţia religioasă a vremii oferea 
multiple exemple: slujitorii Templului, conducătorii sec¬ 
telor, ca fariseii şi saducheii. Bigotismul îşi avea sursa în 
legalism, în stricta respectare a literei legii şi în interpretarea 
ei îngustă. E semnificativ că aceia care-1 ascultau pe Isus 
spuneau că vorbeşte exact invers decât cărturarii, înţelegând 
prin aceasta că-şi folosea permanent ochii, spiritul, imagi¬ 
naţia şi inteligenţa ca să transmită noi cunoştinţe. Luca 

îl citează exclamând: „Vai vouă, învăţătorilor de Lege! 
Că aţi luat cheia cunoştinţei" (11, 52). Isus îşi ţinea toi 
timpul ochii deschişi ca să reţină ce vedea în viaţa de toate 
zilele, şi urechile deschise ca să audă ce spuneau oamenii 
de rând. Era o dovadă a lipsei lui de prejudecăţi, a unei 
minţi deschise la experienţele şi ideile noi. Cuvântul „des¬ 
chis , ca şi „lumină", era binecuvântat în discursul lui. 
ii aducea elogii în faţa umanităţii. în cele două milenii 
ce-au trecut de la Răstignirea lui Isus, lumea a devenit 
mai bună in măsura în care oamenii au reuşit să-şi des¬ 
chidă mintea şi să aibă vederi largi. Toate ameliorările 
urmărite de Biserica timpurie pentru răsturnarea păgâ- 
nismului, încercările creştinismului de a crea o societate 
cu adevărat religioasă, ale Renaşterii de a recuceri ce a fost 
mai bun în Antichitate, ale Reformei de a salva virtutea 
apostolică, ale revoluţiei ştiinţifice de a adopta experimentul 
şi verificarea, ale Iluminismului de a dobândi cunoştinţe 
exacte şi ale societăţilor reformiste moderne de a îmbu¬ 
nătăţi soarta oamenilor săraci au fost încununate de suc¬ 
ces când conducătorii au avut mintea deschisă şi au eşuat 
când au cedat dogmei şi „corectitudinii". 

Isus a subliniat permanent că bigotismul, credinţele 
dogmatice, insistenţa că există un singur mod „corect" de 
a proceda, de a gândi şi de a te exprima - la fel de răspân¬ 
dite în societatea lui ca şi în societatea noastră de astăzi — 
reprezintă exact opusul adevărului. Căutarea adevărului, 
a adevărului integral, neprescurtat, simplu şi pur, neîm¬ 
podobit cu practici sectare, nepătat de patimă, este acti¬ 
vitatea umană cea mai de preţ. Reprezintă cea de-a opta 

poruncă. „Adevărul" este un alt cuvânt-cheie din voca¬ 
bularul lui Isus: „Eu sunt Calea, Adevărul şi Viaţa. Nimeni 
nu vine la Tatăl Meu decât prin Mine (Ioan 14, 6). 
Aceste vorbe merită permanent citate, merită să fie per¬ 
manent prezente în gândurile noastre. Prin adevăr se 
înţelege atât adevărul Iui Dumnezeu, cât şi adevărul din 
natură. Adevărul se găseşte mergând pe calea lui Dum¬ 
nezeu şi în armonie cu lumea naturală, nu împotriva ei. 
Isus îndrăgea natura. Această dragoste pentru natură 
explică în parte de ce atunci când simţea nevoia să gân¬ 
dească intens, să se roage profund, lua drumul deşertului 
sau urca la munte, unde găsea o natură dintre cele mai 
aspre şi mai primitive. Natura aceasta forma parametrii 
poeziei sale. Natura, globală sau locală, era metafora dis¬ 
cursului său. Era creată, aşadar, într-un sens, sacră. Totul 
era catalogat în detaliu şi cu afecţiune în mila lui Jur: 
nezeu: „Nu se vând oare cinci yrăbii cu doi bani? Şi nici 
una dintre ele nu este uitată înaintea lui Dumnezeu 
(Luca 12, 6). Isus iubea natura fiindcă iubea adevărul; sa 
te împotriveşti naturii însemna să sfidezi adevărul. Pi in 
urmare, orice întreprinde omul trebuie să meargă în pas 
cu natura, nu împotriva naturii. Pentru Isus, natura era 
providenţială, bine rânduită, prilej de satisfacţie şi fru¬ 
moasă, iar repetatele referinţe la roadele pământului 
(Marcu 4, 18, 26-28, 31 şi urm.; 13, 28; Luca 13, 8, 21; 
Ioan 15, 2-4) şi obiceiurile animalelor (Matei 6, 26, 7, 
15, 10, 16; Luca 13, 34; Ioan 10, 3-5, 10,12) sunt măr¬ 
turia plăcerii sale de a urmări regularitatea creativă a lui 
Dumnezeu în lumea naturală. Daunele pe care oamenii 

nepăsători şi nesăbuiţi ie aduceau naturii - organice sau 
neorganice — erau acte criminale. Umanitatea trebuia s;i j 
locuiască, să folosească, să întreţină şi să ocrotească 1 
lumea aşa cum a creat-o Dumnezeu conform planului 
său providenţial. Iată ce se înţelegea prin practicarea ade- j 
vărului faţă de natură, iar adoptarea acestui compot- I 
tament era a opta poruncă. 

A noua poruncă se referea la putere, exercitarea ei şi 
respectul datorat celor fără de putere. Isus avea la dispo¬ 
ziţie puteri nelimitate şi, după cum se vede din compor- 1 
tamentul lui în timpul ispitelor, dar şi după aceea, de-a 
lungul preoţiei sale, avea mereu grijă să-şi exercite pute¬ 
rea cu reţinere, moderaţie, compasiune, milă şi iubire. 
Viaţa lui Isus e un model de folosire judicioasă a 
puterii, iar moartea sa, prin contrast, un exemplu crud şi 
catastrofal al abuzului de putere. Viaţa şi moartea lui 
Isus sunt o repetiţie a tot ce înseamnă putere, iar el 
însuşi, prin minunile pe care le-a făcut şi apoi prin sufe- 
tinţele pe care le-a îndurat, este deopotrivă prototip al 
atotputernicilor şi al celor lipsiţi de putere. în miile de 
ani care au trecut de când a trăit şi a murit Isus, con¬ 
ducătorii pământului, precum şi cei care îndură abuzurile 
de putere au avut la îndemână Evangheliile drept 
îndrumare, pe de o parte, şi sursă de speranţă, pe de 
altă parte. Răstignirea este instrumentul de răzbunare 
aflat la îndemâna puterii pământeşti, iar învierea, ridicarea 
din adâncuri a celor fără de putere. Nici un manual de 
teorie politică, nici un proiect privitor la distribuţia şi 
exercitarea puterii, nici o analiză a abuzurilor şi nici un 


CELE ZECE PORUNCI NOI ALE LUI ISUS 159 

plan pentru evitarea sau corectarea lor nu poate adăuga 
ceva substanţial istoriei despre Isus şi putere, aşa cum ne 
este relatată de evanghelişti. în Evanghelii găsim tot ce 
trebuie ştiut şi evitat, şi orice aranjamente politice şi 
constituţionale care nu aşază în centru pe cei lipsiţi de 
putere sunt o insultă la adresa adevărului şi a iubirii. 

A zecea şi ultima din noua serie de zece porunci, pe 
care de asemenea o găsim în spusele, faptele şi suferinţele 
lui Isus, este: fii curajos. E vorba de acea formă deose¬ 
bită de curaj de care dădea dovadă Isus şi pe care o cerea 
şi de la ucenicii săi, adică nu numai curajul de a pune 
stavilă răului, ci şi curajul de a-1 îndura. Pe ucenici îi în¬ 
demna să-şi trăiască viaţa cu docilitate - adică să-şi 
stăpânească forţa, să îndure cu mult curaj suferinţa şi 
persecuţia, să reziste cu eroism în faţa nedreptăţii şi să 
proclame adevărul cu insistenţă, cu dârzenie şi cu orice 
preţ. Isus le spunea ucenicilor: „Prin răbdarea voastiă 
veţi dobândi sufletele voastre 1 (Luca 21, 19) şi „Şi veţi 
fi urâţi de toţi pentru numele Meu; iar cel ce va răbda 
până în sfârşit, acela se va mântui (Matei 10, 22). Isus 
aştepta dovezi de curaj din partea ucenicilor, pentru care 
el însuşi era exemplul de urmat. Le arăta curajul deose¬ 
bit al celui care ştie exact ce suferinţă îl aşteaptă şi care, 
deşi se teme, o acceptă. Le spunea ucenicilor să-şi ia cru¬ 
cile, să şi le poarte, şi le arăta cum trebuie şi cum pot sa 
procedeze. Isus era şi Dumnezeu, şi om, iar Răstignirea 
este povestea manifestării curajului divin intr-un trup 
firav de om. Iată la ce trebuie să aspirăm, pentru că şi 
astăzi este la fel de necesar ca atunci să imităm curajul 

demonstrat de Isus. Este, aşadar, cu atât mai importam I 
să înţelegem limpede această din urmă poruncă şi s-u 
urmăm întocmai. 

Noile porunci pe care Isus ni le-a lăsat moştenire au I 
format cadrul moral şi social al creştinismului întemeiat I 
de el şi căruia ucenicii i-au dat viaţă - evidenţiindu-i supe- | 
rioritatea. Treptat, de-a lungul secolelor, virtuţile domi¬ 
nante ale mesajului pe care Isus l-a transmis poporului 
din ţara lui au fost filtrate de societate, lăsând urme pre- I 
ţioase de iubire şi bună vecinătate, compasiune şi ier- 
tare, curaj în suferinţă şi încredere în bunătate. în epoca 
noastră, primele decenii ale secolului XXI, avem sen- 1 
timentul că propria noastră societate, cel puţin în mod 
ideal, este liberă şi deschisă, democratică şi reprezentativă, 
ducându-şi existenţa guvernată de o lege progresistă şi 
iluminată. 

De fapt, de cele mai multe ori, progresul uman s-a 
dovedit a fi o iluzie. Din multe puncte de vedere, socie¬ 
tatea noastră nu e mai bine organizată şi nici mai bine 
condusă decât lumea de acum două mii de ani, când au 
guvernat Irod şi Pilat. Dacă s-au înregistrat îmbunătă¬ 
ţiri - grija faţă de săraci, bolnavi, infirmi, oameni de rând; 
în comportamentul faţă de copii; în educaţia morală; în 
dreptul penal şi corectarea nedreptăţilor; în efortul de a 
răspândi bunăstarea materială, de a încuraja oamenii să 
fie buni unii cu alţii şi să-şi ajute semenii în momente 
vitrege -, ele s-au produs în măsura în care oamenii au 
avut inteligenţa, sensibilitatea şi tenacitatea să meargă 

pe urmele lui Isus. Dacă bunătatea ocupă un loc de 
seamă în secolul XXI e pentru că Isus, prin cuvintele şi 
faptele lui, ne-a arătat cum să-i conferim acest loc. Nici 
un alt om din istorie n-a avut o asemenea înrâurire timp 
atât de îndelungat, pe o parte atât de întinsa a globului 

şi în domenii atât de numeroase. 

Dar, desigur, Isus a fost şi Dumnezeu, şi ora. Acum 
ne vom opri asupra evenimentelor tragice, dar glorioase, 
care fac dovada calităţilor lui supraomeneşti şi n justifica 
divinitatea. 








VIII 

Procesul lui Isus şi Răstignirea 






























Evenimentele care au dus la Răstignirea lui Isus, aşa 
cum sunt ele descrise în cele patru Evanghelii, au fost 
complicate, şi nu-i de mirare că există unele mici discre¬ 
panţe. Una dintre Evanghelii a fost scrisă de un martor 
ocular, iar celelalte trei au fost scrise pe baza observaţiilor 
unor martori oculari. Există unanimitate cu privire la 
punctele esenţiale. E remarcabil dacă ne gândim că sur¬ 
sele de informaţii concordă mai mult cu privire la moar¬ 
tea lui Isus decât la asasinarea lui Iulius Caesar în senat, 
cu mai puţin de un secol înainte, şi asta în pofida cele¬ 
brităţii mondiale a lui Caesar şi a senatului roman ca 
centru de guvernământ. Moartea lui Isus-omul este o 
poveste tragică, a cărei autenticitate e amplu documentată, 
şi prezentarea mea va fi un loc de confluenţă al tuturor 
celor patru descrieri, pentru a oferi cititorului o versiune 
cât mai completă şi mai fidelă adevărului. 

Prin natura sa, Isus a fost cel mai important propo¬ 
văduitor al Antichităţii. înfăţişarea, vocea, exprimarea lui, 
extraordinara lui combinaţie de autoritate şi blândeţe 
au atras oameni de toate vârstele, din toate păturile sociale 
şi de toate rasele. îi vindeca pe bolnavi, deşi cel mai ade¬ 
sea cu discreţie şi la rugăminţile lor insistente. Nu s-a 

















166 


VIAŢA LUI ISUS POVESTITĂ DE UN CREDINCIOS 


PROCESUL LUI ISUS ŞI RĂSTIGNIREA 


167 


folosit niciodată de darul tămăduirii în mod demonstnr 
tiv. Dar puterea o avea, şi se ştia că o are, astfel încât, din 
prima lui zi de preoţie, a atras atenţia autorităţilor, în 
special a celor religioase. Le era teamă de el. în ochii lor, 
Isus era un pericol potenţial, care le ameninţa poziţiile 
şi chiar vieţile. Marele preot Caiafa, manipulator viclean 
şi dibaci, care îşi preţuia enorm puterea de care se bu¬ 
cura în calitate de conducător spiritual al comunităţii 
iudaice ortodoxe, era în termeni foarte buni cu Pilat din 
Pont, guvernatorul roman al Iudeii, şi cu Irod Antipa, 
neînsemnatul rege şi conducător laic al evreilor din regi¬ 
une, şi dorea să-şi menţină relaţiile aşa cum erau. Un 
propovăduitor evreu care se bucura de popularitate şi 
pe care nu-1 putea controla îi ameninţa autoritatea şi, 
dacă se dovedea că învăţătura lui era revoluţionară, se 
putea crea agitaţie, iar vina ar fi căzut asupra lui. Pe mă¬ 
sură ce faima lui Isus s-a răspândit şi numărul celor atraşi 
de învăţăturile lui a crescut, Caiafa s-a simţit tot mai 
ameninţat. Vestea că Isus izbutise să convingă cinci mii 
de oameni să-l urmeze pe un munte ca să-i asculte pre¬ 
dica, pentru ca apoi să-i hrănească pe toţi, printr-un 
„miracol , cu peşti şi pâini, i-a umplut de groază pe 
preoţii aflaţi la putere. Dacă făcea un lucru asemănător 
intr-un oraş? N-ar fi putut mai apoi să-l ocupe cu forţa? 
Dacă s-ar fi întâmplat chiar la Ierusalim? Atunci ar fi 
putut foarte bine să se proclame rege, noul rege David, 
şi să devină rege-preot. Romanii ar fi intrat în acţiune: 
mai întâi ar fi părăsit locul, cu excepţia fortăreţei Antonia, 
ai fi revenit cu întăriri masive din Siria, ar fi ocupat ora¬ 



şul, i-ar fi masacrat pe toţi locuitorii iudei, inclusiv, dar 
mai ales, pe preoţi şi ar fi ras oraşul de pe faţa pămân¬ 
tului. Erau capabili de aşa ceva; făcuseră prăpăd şi în 
alte oraşe rebele din imperiul lor. Preoţii tremurau de 
frică pentru vieţile lor, pentru slujbele şi proprietăţile 
lor. La drept vorbind, aveau de ce se teme, fiindcă o 
astfel de catastrofe chiar s-a întâmplat în generaţia urmă¬ 
toare, în jurul anului 70 d.Cr., când Ierusalimul a fost 
asediat; şi prin 132, după încă un val de agitaţie, a fost 
literalmente distrus. Nici o piatră n-a rămas în picioare. 
Cu toate acestea, autorităţile n-au făcut eforturi serioase 
ca să descopere ce anume îi învăţa Isus pe oameni şi cum 
anume îşi plănuia el apogeul preoţiei. Trimiteau periodic 
spioni sau agenţi provocatori care încercau să scoată de 
la el afirmaţii compromiţătoare, pe care să le folosească 
mai târziu şi să-l condamne la moarte. Dar nu i-au dat 
niciodată crezare când îi asigura că împărăţia de care 
vorbea el era una spirituală, nu lumească. Nu puteau, 
prin natura lor, să conceapă un om sfânt lipsit de ambiţii 
lumeşti. Erau corupţi şi materialişti, incapabili să recu¬ 
noască bunătatea spirituală când o aveau în faţa ochilor. 
Nu negau deschis puterea lui Isus, dar pretindeau că e 
făcătura diavolului, aidoma potentaţilor spirituali din 
Iranul de astăzi, care-şi numesc adversarii Satana. 

Desigur că Isus nu dorea să-i provoace pe marii preoţi. 
Timp de trei ani s-a străduit să evite orice confruntare 
directă. Rareori a mers în centrele aglomerate din ludeea, 
în special la Ierusalim, şi atunci cât mai discret. îşi as¬ 
cundea puterea sau şi-o folosea numai la insistenţele 

oamenilor, dar îi ruga pe cei tămăduiţi să nu se laude ui 
cele întâmplate. Adesea, propovăduia în case particulare 
sau pe câmpuri, la ţară, în aer liber, sau pe ţărmul Mării 
Galilen, ca sa atragă cât mai puţin atenţia autorităţilor. 
Nu vorbea niciodată împotriva stăpânirii romane - din 
contra-, iar critica adusă conducerii iudaice viza exclusiv 
chestiunile spirituale. Nu avea aspectul unui revoluţionar, 
ci al unui individ prietenos, binevoitor, care le spunea 
oamenilor să fie blânzi, care preţuia smerenia, îi iubea pe 
sărăci şi n îndemna pe toţi oamenii să întoarcă şi celălalt 
obraz. Ce rău putea să facă? 

„ Dar într '° anume privinţă era revoluţionar, pentru 
ca urmarea o revoluţie în inimile bărbaţilor şi femeilor - 
le cerea sa întoarcă spatele treburilor lumeşti şi să meargă 
pe calea vieţii spirituale. Şi n-a trebuit mai mult de atât 
pentru ca masele să intre într-o efervescenţă care, la 
landul ei, a declanşat criza. în afară de aceasta, deşi avea 
mereu grija să nu-şi atragă duşmănia preoţilor, Isus ştia 
prea bine că destinul lui era să fie sacrificat şi că-şi va 
pierde viaţa din cauză că spunea adevărul. Spunea 
întotdeauna adevărul - „Eu sunt Calea, Adevărul şi 
Viaţa (loan 14, 6) era preceptul lui, deviza, mottoul, 
manifestul lui - şi, în timpul preoţiei, a rostit aceste 
vorbe tot mai desluşit şi mai impetuos. Conducătorii 
religioşi au plănuit neîncetat să pună mâna pe el şi să-l 
elimine. Au încercat în mai multe rânduri, însă ori Isus 
dispărea înainte să fie prins, ori mulţimea din jurul 
iui era atat de entuziastă, încât s-ar fi iscat o luptă înver¬ 
şunată pe care preoţii ar fi riscat s-o piardă. Aveau 


|n dispoziţie forţa armată a gărzii Templului, dar nu se 
[ ştie dacă deţineau puterea, laică sau spirituală, de a pro- 
| nunta - şi cu atât mai puţin de a pune în aplicare - o 
condamnare la moarte. în cazul lui loan Botezătorul, 

I ,iu fost scutiţi datorită intrigilor Irodiadei şi mlădierilor 
iscusite ale fiicei ei, Salomeea. în cazul lui Isus, sperau 
să stârnească o masă de iudei revoltaţi care să-l ucidă prin 
lapidare. Dar astfel de ocazii nu s-au ivit. Isus era prea 
popular. Este adevărat că dacă pericolul ar fi escaladat 
preoţimea ar fi putut să mobilizeze un număr impre¬ 
sionant de slujitori din propriile locuinţe - pana la o mie 
de persoane - care să pornească o demonstraţie publica. 
Până la urmă, asta au şi făcut. Pentru că ei controlau ac¬ 
cesul limitat în curtea exterioară a palatului guver¬ 
natorului, demonstraţia părea să aibă sorţi de izbanda. 
Experienţa timpurilor noastre ne învaţă cât de uşoi pot 
fi înscenate de autorităţi asemenea proteste oficiale. 

In cele din urmă, două au fost evenimentele care i-au 
determinat pe preoţi să intre în acţiune. La scurt timp 
după Paştele evreiesc din primăvară, Isus l-a sculat din 
morţi pe Lazăr - fratele Martei şi Măriei -, o persoană 
foarte cunoscută şi iubită în comunitatea iudaica, atat 
în Betania, unde-şi avea casa, cât şi la Ierusalim. Textele 
ne sugerează o oarecare reţinere din partea lui Isus, dar 
nu ne spun limpede că Isus a întârziat. S-a dovedit în 
final că Lazăr murise de patru zile când Isus a sosit la 
mormântul lui şi i-a strigat să se ridice de acolo. învie¬ 
rea lui Lazăr a fost fără îndoială un eveniment miraculos. 
Au existat mulţi martori atât la moartea, cât şi la învierea 

lui. Orice înşelătorie era exclusă, nu putea fi nici o alta 
explicaţie decât că se întâmplase o minune. La Ierusalim 
toată lumea vorbea despre acest eveniment, şi preoţii 
erau alarmaţi. Şi, într-adevăr, atunci s-au decis să acţio¬ 
neze împotriva bărbatului care, după ei, ar fi fost capabil 
să-l cheme în ajutor pe Satana. Aveau în plan să-l ucidă 
şi pe Lazăr, ca să nu-i dea timp să vorbească despre ce i 
se întâmplase. 

^ Al doilea eveniment a fost hotărârea luată de Isus însuşi 
că venise timpul jertfei pentru care fusese trimis pe pă 
mânt şi că trebuia să-şi facă intrarea în Ierusalim. Exista 
în Luca, ceva mai devreme, o aluzie la această decizie: 
„Şi când s-au împlinit zilele înălţării Sale, El S-a hotărât 
să meargă la Ierusalim" (9, 51). Pentru Isus, era întot¬ 
deauna deosebit de periculos să pună piciorul acolo, dar 
mai ales după episodul cu Lazăr. in Evanghelia după 
Ioan - cea mai minuţioasă în privinţa cronologiei -, 
Isus îşi începe Săptămâna Patimilor sâmbătă, ziua 
Sabatului iudaic, cu o cină în casa lui Lazăr, alături de 
Marta, Maria şi alţi prieteni. Maria, „luând o litră cu mir 
de nard curat, de mare preţ, a uns picioarele lui Isus şi 
Ie-a şters cu părul capului ei, iar casa s-a umplut de 
mirosul mirului". Această reproducere deliberată a 
actului milostiv făcut de păcătoasă în casa lui Simon 
fariseul l-a înfuriat tare pe Iuda Iscarioteanul, cel care 
ţinea punga cu banii spre folosinţa ucenicilor. Şi când 
Iuda (hoţul, cum îl numeşte Ioan) a spus: „Pentru ce nu 
s-a vândut mirul acesta cu trei sute de dinari şi să-i fi 
dat săracilor?", Isus a răspuns: „Las-o, că pentru ziua 


îngropării Mele l-a păstrat. Că pe săraci totdeauna îi 
aveţi cu voi, dar pe Mine nu Mă aveţi totdeauna (Ioan 
12 , 3 - 8 ). 

Această aluzie la moartea lui apropiată n-a fost bă¬ 
gată în seamă, şi a doua zi Isus a pornit cu tot alaiul spre 
marele oraş. Toată lumea ştia. Se adunase o mulţime 
imensă. Isus şedea pe „un asin tânăr", şi oamenii „au 
luat ramuri de finic şi au ieşit întru întâmpinarea Lui şi 
strigau: Osana! Binecuvântat este Cel ce vine întru nu¬ 
mele Domnului, împăratul lui Israel!" (Ioan 12, 13-14). 
Isus, ştiind că timpul lui se împlinise, n-a încercat să 
oprească aclamaţiile, care, mai târziu, aveau să fie come¬ 
morate în bisericile creştine în Duminica Floriilor. Isus 
a aşteptat ca lucrurile să se liniştească de la sine şi, în loc 
să facă vreo minune, s-a suit pe Muntele Măslinilor, din 
afara oraşului, unde şi-a petrecut mare parte a următoarelor 
trei zile, luni, marţi şi miercuri, în rugăciune. Intre timp, 
Iuda Iscarioteanul, ispitit de Satana, s-a dus la preoţi şi 
a întrebat: „Ce voiţi să-mi daţi şi eu îl voi da în mâinile 
voastre? Iar ei i-au dat treizeci de arginţi. Şi de atunci 
căuta un prilej potrivit ca să-L dea în mâinile lor (Matei 
26, 15-16). Iuda s-a gândit că cel mai bun prilej era joi, 
după cină, când Isus urma să se suie pe munte sa se 
roage. Avea să fie întuneric, nimeni împrejur, şi urma să 
arate preoţilor care e Isus sărutându-1 în chip de salut. 
Preoţii, cărora le era teamă de protestele mulţimii pe timp 
de zi, au fost de acord şi au spus că vor veni acolo noaptea, 
cu paznicii de la Templu. 

Paştele evreiesc, festivitatea pâinii nedospite din calen- 
daruI evreilor, dura mai multe zile. Joia era sărbătoare, 
vinerea se postea, iar Paştele se celebra în ziua următoare, 
sâmbătă. Marţi, apostolii l-au întrebat pe Isus unde voia 
sa petreacă Paştele. Şi cl a spus către doi ucenici: „Mer¬ 
geţi in cetate şi vă va întâmpina un om, ducând un urcior 
cu apa; mergeţi după el. Şi unde va intra, spuneţi stă¬ 
pânului casei că învăţătorul zice: Unde este odaia în 
care să mănânc Paştile împreună cu ucenicii Mei? Iar el 
va va arata un foişor mare aşternut gata. Acolo să pre¬ 
gătiţi pentru noi“ (Marcu 14, 13-15). Şi ucenicii au făcut 
întocmai. Şi s-a întâmplat aşa cum Ie-a spus. Joi seara 
cei Doisprezece au stat împreună la masă. 

„ Iuda kcarioteanul era şi el printre ei, fiindcă trebuia 
sa-I identifice pe Isus când veneau, mai târziu în acea 
seara, paznicii de la Templu, aşa cum fusese convenit. 
Ioan, care se autoidentifică în Evanghelie - „Iar Ia masă 
era rezemat la pieptul lui Isus unul dintre ucenicii Lui, pe 
care-1 iubea Isus“ (13, 23) mărturiseşte că Isus „S-a 
tulburat cu duhul ‘ şi a spus: „Adevărat, adevărat zic vouă 
că unul dintre voi Mă va vinde. Deci ucenicii se uitau 
unii la alţii, nedumerindu-se despre cine vorbeşte 1 ' (Ioan 
13, 21-22). Simon Petru i-a făcut semn acestuia şi i-a zis: 


Întreabă cine este despre care vorbeşte. Şi căzând acela astfel 
a pieptul lui Isus, I-a zis: Doamne, cine este? Isus i- a 
răspuns: Acela este, căruia Eu, întingând bucăţica de pâine, 
i-o voi da. Şi întingând bucăţica, a luat-o şi a dat-o lui Iuda’ 
fiul lui Simon Iscarioteanul. Şi după îmbucătură a intrat 
satana in el. Iar Isus i-a zis: Ceea ce fad, fă mai curând. Dar 
nimeni din cei care şedeau la masă n-a înţeles pentru ce i-a 


zis aceasta. [...] Deci după ce a luat acela bucăţica de pâine, 
a ieşit numaidecât. Şi era noapte (Ioan 13, 24-30). 

Ni se pare curios că ceilalţi unsprezece apostoli nu 
s-au alarmat auzind previziunile lui Isus că va fi trădat, 
deoarece şi vieţile lor erau în pericol. N-au dat mare 
atenţie nici repetatelor semnale că venise momentul supre¬ 
mului său sacrificiu. Poate că altfel ar fi decurs lucrurile 
dacă ar fi fost şi femei la Cina cea de I aină. Ele erau 
mai sensibile la aluzii, la semne şi vise, la suspine şi la 
manifestările de îngrijorare ale lui Isus. Dar mama lui, 
Maria, şi Maria Magdalena, Marta şi Maria din Betama, 
Ioana şi Suzana (cu banii cărora fusese plătită această cină) 
nu au fost poftite. Era o sărbătoare exclusiv a bărbaţilor, 
aşa cum se întâmpla adesea cu ocazia praznicului pascal. 
Isus dorea să fie aşa. Potrivit lui Luca, Isus a început cina 
spunând: „Cu dor am dorit să mănânc cu voi acest Paşti, 
mai înainte de patima Mea“ (22, 15). Şi, potrivit lui Ioan 
Q 3 , 4_12), dorea să împlinească o ultimă ceremonie de 
smerenie, spălând picioarele apostolilor. „...S-a dezbră¬ 
cat de haine şi, luând un ştergar, S-a încins cu el. După 
aceea a turnat apă în vasul de spălat şi a început sa spele 
picioarele ucenicilor şi să le şteargă cu ştergarul cu care 
era încins. 11 Petru a protestat. 

ISUS: Dacă nu te voi spăla, nu ai parte de Mine. 

PETRU: Doamne, spală-mi nu numai picioarele mele, ci şi 

mâinile şi capul. A 

ISUS: Cel ce a făcut baie n-are nevoie să-i fie spălate decât 
picioarele, căci este curat tot. Şi voi sunteţi curaţi, insa 
nu toţi [referindu-se la luda]. 

Conform celor trei Evanghelii sinoptice (Matei 26, 
26-30; Marcu 14, 22-26; Luca 22, 14-20), Isus s n 
olosit de cină ca să instituie o ceremonie simbolicii, 
care punea pâinea şi vinul în legătură cu apropiata jertfo' 
a trupului şi sângelui său. Cuvintele sunt importante şi 
sunt aproape identice în cele trei relatări, iar unele revin 
în Faptele Apostolilor (2, 42-46; 20, 7) şi în întâia epis- 
to,ă către Corinteni a Sfântului Apostol Pavel (10, 16; 
11, 24-25). Isus a spus că cina aceea va fi ultima masă 
înainte de jertfa lui şi că nu va mai bea vin „până ce nu 
va veni împărăţia lui Dumnezeu" (Luca 22, 18). Apoi, 
Luca descrie ce-a urmat: „Şi luând pâinea, mulţumind,’ 
a frânt şi le-a dat lor, zicând: Acesta este Trupul Meu 
care se da pentru voi; aceasta să faceţi spre pomenirea 
Mea. Asemenea şi paharul, după ce au cinat, zicând: Acest 
pahar este Legea cea nouă, întru Sângele Meu, care se 
varsă pentru voi" (Luca 22, 19-20). în epistola sa către 
corinteni, Pavel accentuează cerinţa Iui Isus: „Aceasta să 
faceţi spre pomenirea Mea." 

E curios că Ioan, care era prezent, n-a consemnat aceste 
cuvinte prin care Isus a stabilit Sfânta Taină a împăr¬ 
tăşaniei, aşezată ulterior în centrul ceremoniei pe care 
creştinii au săvârşit-o ori de câte ori s-au adunat în urmă¬ 
toarele două decenii de la moartea lui Isus, ceremonie 
care a rămas neschimbată până astăzi. Dar Ioan notase 
deja că Isus a folosit cuvinte asemănătoare, numindu-se 
„pâinea vieţii , când a dat de mâncare la cinci mii de 
oameni: „Eu sunt pâinea cea vie. [...] Iar pâinea pe care 
Eu o voi da pentru viaţa lumii este trupul Meu" (Luca 

t), 51). în afară de aceasta, la Ioan găsim o lungă cuvân- 
t a re escatologică despre moarte, judecată, iad şi cer, pe 
tare Isus o plănuise drept ultim mesaj solemn către uce¬ 
nicii lui şi care conţinea unele din cele mai memorabile 
vorbe rostite de el: „Rămâneţi în Mine şi Eu în voi." 
„Eu sunt viţa, voi sunteţi mlădiţele." „Să nu se tulbure 
inima voastră; credeţi în Dumnezeu, credeţi şi în Mine. 

„în casa Tatălui Meu multe locaşuri sunt. [...] Ma duc 
să vă gătesc loc." „Eu sunt Calea, Adevărul şi Viaţa. 
Nimeni nu vine la Tatăl Meu decât prin Mine." „Pace 
vă las vouă, pacea Mea o dau vouă." „Mai mare dra¬ 
goste decât aceasta nimeni nu are, ca sufletul lui sa şi- 
pună pentru prietenii săi." „Puţin şi nu Ma veţi mai 
vedea, şi iarăşi puţin şi Mă veţi vedea, şi că Ma duc la 
Tatăl?" (15, 4, 5; 14, 1, 2, 6, 27; 15, 13; 16, 17). 

Cina cea de Taină s-a încheiat cu un imn pe care cei 
unsprezece apostoli l-au intonat sub conducerea lui Isus. 
Nu s-a dat suficientă atenţie imnurilor din Evanghelii. 
Imnul Fecioarei Maria, Magnificat („Măreşte sufletul 
meu pe Domnul"; Benedictus (imnul Binecuvântăm) lui 
Zaharia (Luca 1, 68-79), Nune dimittis al lui Simeon 
(Luca 2, 29) şi Gloria in excelsis, cântat de îngeri (toate 
menţionate în Luca), au fost completate de imnul Osana, 
sau strigătul de laudă din Duminica Floriilor. Şi poate ca 
primele versete din Ioan sunt un imn către Logos (Cu¬ 
vânt), care iniţial avea trei versuri. Este regretabil ca nu 
avem textul imnului intonat la Cina cea de Taina, care era 
(ară îndoială un imn de mulţumire pentru instituirea 
Sfintei împărtăşanii, deoarece în Faptele Apostolilor se 

fac referiri la începuturile creştinismului, care reflecţi 
tradiţia Cinei celei de Taină şi a împărtăşaniei „întru 
bucurie şi întru curăţia inimii“ şi . .Lăudând pe Dum 
nezeu“ - într-un fel asemănător unui imn (2, 46—47} 
Este foarte potrivit ca ultimul imn consemnat în Evan 
ghelii să fie expresia plină de bucurie a recunoştinţei 
înaintea ororilor ce aveau să urmeze. 

Cu toate că încăperea de la etajul superior al clădirii 
prezentate azi la Ierusalim ca fiind odaia unde a avut loc 
Cina cea de Taină nu este poate autentică, locul e plau¬ 
zibil. în schimb, Muntele Măslinilor şi Grădina Ghetsi- 
mani sunt cu siguranţă locurile menţionate în Biblie, 
Luca spune că Isus i-a prevenit încă o dată de apropiata 
suferinţă, şi când Petru a spus „Doamne, cu Tine sunt 
gata să merg şi în temniţă, şi la moarte“, Isus a răspuns 
întristat: „Zic ţie, Petre, nu va cânta astăzi cocoşul, până 
ce de trei ori te vei lepăda de Mine, că nu Mă cunoşti." 
I-a prevenit de asemenea că in viitor vor avea nevoie de 
bani, aşa că vor trebui să vândă tot ce aveau ca să-şi cum 
pere săbii. Iar ei au răspuns: „Doamne, iată aici doua 
săbii. Zis-a lor: Sunt de ajuns. ‘ Şi apoi au mers în gră- 
~ care aparţinea probabil unuia dintre ucenicii mai 
înstăriţi şi pe care aveau permisiunea s-o folosească. Isus 
le-a spus să se roage, „Şi El S-a depărtat de ei ca la o 
aruncătură de piatră, şi îngenunchind, Se ruga" (Luca 
22, 33-41). 

Tradiţia numeşte această lungă rugăciune Agonia din 
Grădină, fiindcă in ea Isus cere să i se ia „paharul" şi se 
lasă în voia lui Dumnezeu: „Dar nu voia Mea, ci voia Ta 

să se facă." Luca spune că „El, fiind în chin de moarte, 
mai stăruitor Se ruga. Şi sudoarea Lui s-a făcut ca pică¬ 
turi de sânge care picurau pe pământ". A apărut atunci 
un înger „şi-L întărea", dar nu e clar de unde a ştiut Luca, 
deoarece, când Isus şi-a terminat rugăciunea, „a venit la 
ucenicii Lui şi i-a aflat adormiţi de întristare" (22, 42-45). 
Rugăciunea lui Isus a durat mult (Matei spune că Isus a 
venit de trei ori la apostoli şi i-a găsit adormiţi). Aceasta 
ilustrează cât de profundă era legătura sa cu Tatăl în 
momentele de rugăciune, cât de copleşitoare îi era teama, 
cât de mare groaza şi dezgustul la gândul Răstignirii, dar 
în acelaşi timp curajul şi hotărârea cu care lăsa deoparte 
spaima, pentru a se pregăti de moarte. Tihna cu care a 
îndurat mai apoi insultele şi suferinţele se datorează 
pregătirii desăvârşite realizate prin rugăciune — una din¬ 
tre lecţiile măreţe pe care le avem de învăţat din Patimile 
lui Isus. 

Matei consemnează faptul că Isus a venit de trei ori 
ia apostoli (26, 40-49). A treia oară, a spus resemnat- 
„Dormiţi de acum şi vă odihniţi! Iată, s-a apropiat 
ceasul..." Apoi, au sosit soldaţii Templului şi garda 
personală a marelui preot — „mulţime multă, cu săbii şi 
cu ciomege". Iuda, care era cu ei, le-a spus: „Pe care-L 
voi săruta, Acela este: puneţi mâna pe El." L-a sărutat 
pe Isus, spunând: „Bucură-te, învăţătorule!" Luca 
povesteşte că Isus a spus: „Iuda, cu sărutare vinzi pe Fiul 
Omului?" (22, 48) Atunci, apostolii, înţelegând despre 
ce era vorba, i-au spus lui Isus: „Doamne, dacă vom lovi 
cu sabia?" (22, 49) Şi Luca adaugă: „Şi unul dintre ei a 

lovit P e sluga arhiereului şi i-a tăiat urechea dreaptă." 
Dar Isus nu le-a dat voie să opună rezistenţă: „Lăsaţi, 
pana aici." I-a atins aceluia urechea „şi l-a vindecat". S-a 
întors apoi către preoţi şi „căpeteniile templului" şi a 
zis. „Ca la un talhar aţi ieşit, cu săbii şi cu toiege. în 
toate zilele fiind cu voi în templu, n-aţi întins mâinile 
asupra Mea. Dar acesta este ceasul vostru şi stăpânirea 
întunericului" (22, 50-53). 

După aceea l-au dus la casa marelui preot. Matei ne 
spune: „Atunci toţi ucenicii, lăsându-L, au fugit" (Matei 
26, 56). După cât se lăudaseră înainte, fuga lor era 
demna de dispreţ. Ne putem întreba ce s-ar fi întâmplat 
dacă ar fi fost şi femeile printre ei. Nu ne-o putem ima¬ 
gina pe Fecioara Maria abandonandu-şi fiul, nici pe Maria 
Magdalena, nici pe energica Marta. Ar fi avut loc o rezis¬ 
tenţă aprigă, ar fi curs sânge. In apărarea bărbaţilor, putem 
spune că de fapt Isus n-a făcut apel la ei, nu le-a cerut 
să se lupte, dimpotrivă. Iar ei nu i-au înţeles hotărârea 
de a se supune suferinţei, cu toate că le vorbise de multe 
ori despre asta. Erau dezorientaţi, nu ştiau ce să creadă. 
Şi în clipele acelea le lipsea un îndrumător. Petru n-a 
făcut nimic, a fugit şi el. Mai târziu însă, s-a strecurat în 
curtea exterioară a palatului unde locuia marele preot şi 
a aşteptat acolo, în timp ce Isus era reţinut înăuntru. De 
trei ori a fost întrebat, de două ori de slujnice şi o dată de 
mulţime: „Şi tu erai cu Isus Galileianul" „căci şi graiul te 
vădeşte" - o aluzie la accentul din Galileea. Şi de fiecare 
dată a negat („Nu ştiu ce zici. [...] Nu cunosc pe omul 
acesta ), iar a treia oară, chiar cu blesteme şi înjurături. 

Pe urmă a cântat cocoşul şi Petru şi-a amintit că Isus îi 
prevestise că-1 va trăda: „Şi ieşind afară, a plâns cu amar 
(26, 69-75). Şi cu Iuda, adevăratul trădător, ce s-a în¬ 
tâmplat? Matei spune că, dându-şi seama de enormitatea 
faptelor sale, „s-a căit şi a adus înapoi arhiereilor şi bătrâ¬ 
nilor cei treizeci de arginţi, zicând: Am greşit vânzând 
sânge nevinovat. Ei i-au zis: Ce ne priveşte pe noi? Tu 
vei vedea. Şi el, aruncând argintii în templu, a plecat şi, 
ducându-se, s-a spânzurat". Iuda, crima comisă şi jalnica 
lui soartă au dat naştere multor comentarii în primii ani 
ai Bisericii. Ceea ce ştim e că „arhiereii, luând banii, au 
zis: Nu se cuvine să-i punem în vistieria templului, deoa¬ 
rece sunt preţ de sânge. Şi ţinând ei sfat, au cumpărat 
cu ei Ţarina Olarului, pentru îngroparea străinilor. Pentru 
aceea s-a numit ţarina aceea Ţarina Sângelui, până în ziua 
de astăzi" (27, 3-8). Se afla pe versantul sudic al Văii 
Hinom, lângă valea Kidron, şi e cunoscut sub numele 
aramaic, Akeldama. Presupusul amplasament al acestei 
ţarini, precum şi a multe alte locuri pomenite în Evan¬ 
ghelii, este arătat vizitatorilor, şi cei care vin să se roage 
pentru sufletul lui Iuda - pierdut sau nu, e imposibil de 
ştiut - pot să creadă, dacă doresc, că este vorba chiar de 
locul adevărat. 

A urmat îndelungata procedură a judecăţilor lui Isus 
şi a condamnării, care a durat restul nopţii de joi, până 
la cântarul cocoşului, şi aproape toată dimineaţa de vineri. 
Au fost, într-adevăr, trei judecăţi: în faţa marelui preot, 
în faţa lui Irod Antipa şi în faţa lui Pilat. Toţi cei patru 
evanghelişti ne dau informaţii şi detalii. Dar în esenţă, 

şi poate intenţionat, toate relatările constau în condam¬ 
narea plină de o ironie amară a justiţiei umane. Minciuna, 
sperjurul, prejudecata şi mărturia falsă, graba de a pune 
capăt unei vieţi nevinovate, ferma hotărâre de a evita 
orice răspundere, lăsând pe un altul să decidă, laşitatea 
generală, cu o nuanţă marşavă de frivolitate — acestea au 
fost caracteristicile dominante ale judecăţilor lui Isus. 

Marele preot Caiafa de abia aştepta să-l ştie mort pe 
Isus, dar era prea laş să pronunţe el însuşi condamnarea. 
I-a trecut răspunderea lui Pilat. Pilat era şi el laş şi neho¬ 
tărât. Auzind că Isus era galileean, l-a trimis imediat la 
Irod An tipa, spunând că, dacă e guvernator al Galileii, 
are şi dreptul de jurisdicţie. Dar Irod a înţeles că Isus nu 
voia să pledeze - fiindcă refuza să recunoască tribunalul 
unui om care, in depravarea lui nepăsătoare, îl decapitase 
pe vărul Ioan Botezătorul, pentru a satisface capriciul unei 
dansatoare - şi l-a expediat înapoi la Pilat. Iar Pilat a 
pasat in cele din urmă răspunderea mulţimii adunate în 
faţa ferestrelor lui: dar nu o gloată anonimă din Ierusa¬ 
lim, ci o masă de oameni bine antrenaţi de către preoţi, 
stăpânii lor, să strige lozinci. Pilat l-a condamnat pe 
T sus nu pentru că era vinovat — el şi soţia lui socoteau 
că e nevinovat -, ci pentru că îi era teamă că liderii 
religioşi ar fi putut face un raport la Roma, unde poziţia 
îi era cam şubredă. Şi în timp ce se desfăşurau acele 
parodii judiciare, afară aştepta in permanenţă un puhoi 
de servitori şi soldaţi care să-l ia in primire pe Isus şi să-şi 
aducă brutala contribuţie la ticăloşia iresponsabilă a 
superiorilor lor, scuipându-1 în obraz, punându-i podoabe 

murdare şi o cunună de spini, ranjindu-i batjocoritor şi 
strigându-i vorbe obscene. E greu de spus cine s-a purtat 
mai rău: cei din posturile înalte sau subalternii care le 
cântau în strună stăpânilor. Isus a fost, ca întotdeauna, 
milostiv: „Iartă-i, Doamne, că nu ştiu ce fac." 

Matei ne spune că Isus a fost dus la reşedinţa lui 
Caiafa, „unde erau adunaţi cărturarii şi bătrânii" (26, 57 
şi urm.). După Ioan, ar fi fost mai întâi dus la marele 
preot Anna, socrul şi predecesorul lui Caiafa. Acolo, se 
adunaseră martori, şi Anna l-a întrebat pe Isus despre 
învăţătura lui, iar Isus a răspuns: „Eu am vorbit pe faţă 
lumii; Eu am învăţat întotdeauna în sinagogă şi în tem¬ 
plu, unde se adună toţi iudeii şi nimic nu am vorbit în 
ascuns. De ce Mă întrebi pe Mine? întreabă pe cei ce au 
auzit ce le-am vorbit. Iată aceştia ştiu ce am spus Eu. 
Pentru aceste vorbe, unul dintre soldaţii lui Anna i-a dat 
o palmă lui Isus, spunând „Aşa răspunzi Tu arhiereului?", 
la care Isus a zis: „Dacă am vorbit rău, dovedeşte ce este 
rău, iar dacă am vorbit bine, de ce Mă baţi? (18, 20—23) 
Anna a decis ca Isus să fie escortat la Caiafa, cu mărturiile 
pe care reuşise să le culeagă. Ceea ce doreau şi Anna, şi 
Caiafa era să se găsească nişte iudei respectabili care să 
declare sub jurământ că Isus se proclamase Cristos, Rege al 
Israelului şi Fiu al lui Dumnezeu, astfel încât, aşa cum 
relatează Matei, să-l condamne la moarte (26, 59). S-au 
găsit „mulţi" care să dea mărturie, dar nu cum ar fi vrut ei. 
Isus n-a dat explicaţii, ceea ce l-a făcut pe Caiafa să spună. 
„Nu răspunzi nimic la ceea ce mărturisesc aceştia împo¬ 
triva Ta?" „Dar Isus tăcea." Atunci, Caiafa i-a strigat: 

„Te jur pe Dumnezeul cel viu, să ne spui nouă de eşti lu 
Cristosul, Fiul lui Dumnezeu.“ Isus a răspuns: „Tu ai 
zis. Şi vă spun încă: De acum veţi vedea pe Fiul Omului 
şezând de-a dreapta puterii şi venind pe norii cerului" 
(26, 62-64). 

Era un răspuns enigmatic, nu ceea ce voia Caiafa să 
audă. Nu era o afirmaţie care să-i contrarieze pe iudeii I 
ortodocşi sau care să-i convingă pe romani că aveau de-a 
face cu un rebel periculos. Dar Caiafa a hotărât că era 
suficient. A declarat că Isus s-a făcut vinovat de blas¬ 
femie şi pe urmă, dezgustat, a trecut la ceremonia sfâ¬ 
şierii veşmântului. Legea iudaică prevedea acest ritual 
doar în foarte puţine ocazii, de pildă moarte şi blasfemie. [ 
în cazul din urmă, ambele rânduri de veşminte trebuiau 
sfâşiate. Dar marele preot purta o bavetă specială dublă, 
de unică folosinţă şi uşor de rupt, pentru că legea, care 
avea treizeci şi nouă de reguli, spunea că, în caz de blas¬ 
femie, gaura trebuia să fie mare cât un pumn, să lase să 
se vadă pieptul şi să nu fie niciodată cusută la loc. Aşa¬ 
dar, Caiafa şi-a rupt ambele părţi ale bavetei, arătân- 
du-şi o clipă pielea. Chiar şi această ceremonie a fost un 
fel de farsă (Matei 26, 65; Marcu 14, 63). Dar a făcut 
gestul fără şovăire, spunând: „Ce ne mai trebuie martori? 

Iată acum ati auzit hula Lui.“ 

* 

Cei prezenţi au spus: „Este vinovat de moarte.“ Apoi, 
spune Matei: „...au scuipat în obrazul Lui, bătându-L 
cu pumnii, iar unii Ii dădeau palme, zicând: Prooroceşte-ne, 
Cristoase, cine este cel ceTe-a lovit 11 (26, 66-68). Când 
s-a făcut dimineaţă, l-au dus pe Isus, legat, la palatul lui 

Pila, din Pont, guvernatorul. Conform Evangheliei 
după Uca (23, 1 Si urm.), „toată mulţumea a mtra, ,n 
oalat strigând că Isus „fusese găsit răzvrătind neamul 
nostru 5 i Împiedicând să dăm dajdie Cezarului ş. zican 
", El este Cristos, rege". Pila. a urmărit scena cu 
dezgust. Ştia că toace acuzaţiile erau false, fiindcă av 
propriile informaţii in legătură eu activităţile lui Isua 
Se 1 de câţiva ani in postul de guvernator 
deloc extremismul religios al iudeilor, cu care se 

confruntase deja de două ori. Încercând sa intre in gra^ 

ile superiorilor de la Roma, Filat adusese la Ierusalim 
darde purtând chipul împăratului, dar preoţi, au protest^ 

Is,oricui evreu losephus spune că un grup foarte numere 
de fanatici au decis sa postească in public 5 . ca Pda 
reuşit să întrerupă manifestaţia cu ajutorul trupele 
militare. A mai recurs o dată la ajutorul trupelor când 
preoţii şi adepţii lor s-au răzvrătit împotriva deciziei de 3 
se folosi bani din vistieria Templului pentru construcţia 
unui apeduct (de aproximativ 56 de kilometri) 
aprovizioneze cu apă Ierusalimul. Mulţi evre, au tos 
omorâţi. La Roma trăiau numeroşi evrei bine situaţi şl 
preoţilor le venea uşor să protesteze pe lângă autoriţaţde 
de acolo. Aşa se face că, la şase ani după Răstignire, 

„ou conflict intre trupele lui Pilat şi o procesiunei reln 
moaşă - de data aceasta organizata de samanten , 
de încă un protest la Roma, s-a soldat cu demiterea lui 
Pilat (losephus, Antichităţi iudaice, 18.4:1 

Lui Pila. nu i-a plăcut că marele preot l-a adus 1 ^ 

o mulţime de militanţi gălăgioşi care scan au 

L-a impresionat şi tăcerea demnă a lui Isus. Când s-a 
domolit zarva, Pilat l-a întrebat pe Isus: „Tu eşti regele 
iudeilor? 11 Isus a răspuns: „Tu zici 11 (Luca 23, 3). Când 
mai scotea câte o vorbă, atitudinea îi era invariabil aceeaşi: 
sunt acuzat de tot felul de lucruri, dar eu n-am pretins 
nimic din toate acestea. Şi era adevărat. Pilat s-a întors 
către Caiafa şi i-a spus: „Nu găsesc nici o vină în Omul 
acesta (23, 4). Voia să spună că nu făcuse nimic faţă de 
care autorităţile romane să aibă vreo obiecţie. La care a 
izbucnit un nou val de agitaţie. Şi Pilat, auzind ca Isus 
este din Galileea — „...aflând că este sub stăpânirea lui 
Irod (23, 7) — , a profitat şi i-a trecut răspunderea guver¬ 
natorului Galileii, Irod Antipa. A dat ordin ca Isus să fie 
dus la curtea acestuia, care se afla într-o altă parte a imen¬ 
sului palat construit de Irod cel Mare. 

Luca ne spune că Irod „s-a bucurat foarte 11 să-l vadă 
pe Isus. De mult voia să-l cunoască, fiindcă „auzise despre 
El 11 şi „nădăjduia să vadă vreo minune săvârşită de EI“. 
Dar Isus a ramas tăcut. Nu voia să stea de vorbă cu depra¬ 
vatul care îl omorâse pe vărul lui, Ioan, la cererea soţiei 
şi a fiicei vitrege. în timp ce Isus aştepta în tăcere, Caiafa 
şi preoţii lui strigau în cor insulte şi acuzaţii la adresa lui 
Isus. în cele din urmă, Irod s-a plictisit de acest joc şi l-a 
trimis pe Isus înapoi la Pilat. Dar, mai întâi, „Irod, îm¬ 
preună cu ostaşii săi, batjocorindu-L şi luându-L în râs. 
L-a îmbrăcat cu o haină strălucitoare 11 . Luca relatează că 
Pilat a acceptat decizia lui Irod şi chiar a apreciat-o: „Şi 
în ziua aceea. Irod şi Pilat s-au făcut prieteni unul cu 
altul, căci mai înainte erau în duşmănie între ei“ (23, 8-12). 

Prin urmare, Pilat s-a văzut din nou în situaţia neplă¬ 
cută de a decide asupra sorţii lui Isus. A făcut a doua 
încercare să-i cruţe viaţa. Matei scrie că, la sărbătoarea 
Paştelui, dregătorul obişnuia să elibereze un deţinut, la 
cererea poporului (27, 15 şi urm.). Cunoscând popu¬ 
laritatea lui Isus printre localnici, Pilat a spus că aşa va 
face. Presupunea că mulţimea va cere eliberarea lui Isus, 
fiindcă ştia că motivul arhiereilor era, după cum se expri¬ 
mă Matei în 27, 18, „invidia 11 , şi că puţini oameni erau 
de partea lor. Ceea ce însă Pilat nu ştia era că preoţii 
organizaseră o demonstraţie a lucrătorilor de la Templu, 
şi că aceştia, bine dresaţi, stăteau în faţa palatului, aştep¬ 
tând ceremonia de eliberare; din această pricină, când 
Pilat, îndemnat şi de soţia lui, care ştia totul despre Isus 
şi voia să-l vadă eliberat (27, 19), s-a aşezat în scaunul 
lui de judecată şi a întrebat pe cine să elibereze, mulţimea 
a strigat: „Pe Baraba. 11 Matei îl descrie ca fiind un „vino¬ 
vat vestit 11 , care fusese întemniţat pentru tâlhărie şi omor 
şi pentru bănuiala de a fi plănuit o insurecţie. în alte 
împrejurări, ar fi fost normal ca preoţii să-i dorească lui 
moartea. Dar acum li se părea că Isus reprezenta un peri¬ 
col mai mare, aşa că instruiseră mulţimea în acest sens. 

Baraba a fost pus în libertate, ceea ce l-a dezgustat pe 
Pilat. A întrebat mulţimea: „Dar ce voi face cu Isus, ce 
se cheamă Cristos? 1 Şi toţi i-au răspuns: „Să fie răstignit. 
Potrivit lui Matei, ei „. ..mai tare strigau şi ziceau: Să fie 
răstignit! 11 (27, 22-23) 

Pilat a împlinit apoi ceremonia simbolică de exonerare 
a judecătorului care a acţionat sub presiunea poporului. 

„...luând apă şi-a spălat mâinile înaintea mulţimii, zi¬ 
când. Nevinovat sunt de sângele Dreptului acestuia. Voi 
veţi vedea. Iar tot poporul a răspuns şi a zis: Sângele 
Lui, asupra noastră şi asupra copiilor noştri!" (Matei 27, 
24-25) După aceea, Pilat şi-a pus ostaşii să-l biciuiască 
pe Isus cu înfiorătorul flagellum, un instrument formal 
dintr-un mâner solid de lemn de care atârnau fâşii de 
piele, la capătul cărora erau fixate bucăţi de plumb sau 
fier. Şi după ce l-au biciuit, ostaşii, „ducând ei pe Isus în 
pretoriu, au adunat în jurul Lui toată cohorta. Şi dez- 
brăcându-L de toate hainele Lui, I-au pus o hlamidă 
roşie. Şi împletind o cunună de spini, I-au pus-o pe cap 
şi în mâna Lui cea dreaptă trestie; şi, îngenunchind 
înaintea Lui îşi băteau joc de El, zicând: Bucură-Te, 
regele iudeilor! Şi scuipând asupra Lui, au luat trestia 
şi-L băteau peste cap“ (27, 27-30). 

Găsindu-1 pe Isus într-o asemenea stare, Pilat a în¬ 
cercat pentru ultima oară să facă apel la mila condu¬ 
cătorilor iudei şi a mulţimii. Conform Evangheliei după 
loan, Pilat a spus: „Iată, vi-L aduc pe El afară, ca să ştiţi 
că nu găsesc în El nici o vină. Deci a ieşit Isus afară, 
purtând cununa de spini şi mantia purpurie. Şi le-a zis 
Pilat: Iată Omul! Vorbele lui Pilat n-au inspirat nici 
remuşcări, nici înţelegere. In frunte cu Caiafa, arhiereii 
şi slujitorii lor „au strigat, zicând: Răstigneşte-L! Răs- 
tigneşte-L! Zis-a lor Pilat: Luaţi-L voi şi răstigniţi-L, căci 
eu nu-I găsesc nici o vină" (loan 19, 4-6). Aşa s-a petre¬ 
cut cea mai mare greşeală judiciară din istorie, prototipul 
de încălcare a legii, a procedurii legale, a regulilor privi¬ 


toare la mărturii şi probe doveditoare, a întregului sistem 
procedural prin care se ajunge la un verdict. Toate defec¬ 
tele şi neajunsurile care viciază justiţia au fost prezente 
acolo, de la laşitate şi sperjur până la manipularea mul¬ 
ţimii. Atât evreii, cât şi romanii îşi venerau legea, fiecare 
conform tradiţiilor proprii. Erau cei mai mari creatori 
de legi din toate timpurile. Dar, în cazul lui Isus, au con¬ 
lucrat şi au înscenat o parodie judiciară al cărei ecou 
răsună de-a lungul secolelor ca antiteza legii. E greu de 
spus cine e cel mai vinovat de acest imens rău: Caiafa 
acuzatorul, sau Pilat, care avea în mână puterea. 

într-adevăr, Evanghelia după loan ia în discuţie pro¬ 
blema puterii (19, 9-22). loan ne spune că Pilat „mult 
s-a temut" de acuzaţiile lui Caiafa, şi iar l-a interogat pe 
Isus, biciuit, sângerând şi purtând pe cap cununa de 
spini. L-a întrebat: „De unde eşti Tu?" Dar Isus n-a răs¬ 
puns. Atunci Pilat a insistat: „Mie nu-mi vorbeşti? Nu 
ştii că am putere să Te eliberez şi putere am să Te răstig¬ 
nesc?" Şi Isus a zis: „N-ai avea nici o putere asupra Mea, 
dacă nu ţi-ar fi fost dat ţie de sus. De aceea cel ce M-a 
predat ţie mai mare păcat are." Iată, aşadar, verdictul lui 
Isus cu privire la vina relativă a lui Caiafa şi a lui Pilat, 
a preotului iudeu şi a guvernatorului roman. Atunci, 
Caiafa şi adepţii lui au spus: „Dacă îl eliberezi pe Acesta, 
nu eşti prieten al Cezarului. Oricine se face pe sine împă¬ 
rat este împotriva Cezarului." Aceasta implica ame¬ 
ninţarea de a trimite la Roma un raport contra lui Pilat, 
aşa că acesta a cedat. în consecinţă, Pilat a emis un or¬ 
din de la locul judecăţii, numit în ebraică Gabbata („loc 

pardosit cu pietre"), pentru ca Isus să fie răstignit fără 
întârziere. A scris şi un titlu care să fie trecut pe cruce: 
„ISUS NAZARINEANUL ÎMPĂRATUL IUDEILOR." La 
ordinul lui, titlul a fost scris „evrcieşte, greceşte şi lati¬ 
neşte . Caiafa a protestat, „Nu scrie: împăratul iudeilor, 
ci că Acela a zis: Eu sunt împăratul iudeilor." Dar Pilaf 
a refuzat: „Ce am scris, am scris." 

Regulamentul penal l-a obligat pe Isus să-şi poarte 
crucea grea pe care urma să fie răstignit până la locul 
execuţiei, Golgota, care însemna „Căpăţâna". Nu era 
departe: şi azi putem parcurge drumul pe străzile înguste 
ale vechiului Ierusalim. Dar Isus era slăbit din pricina 
şocului prin care trecuse, a pierderii de sânge, a lipsei de 
somn şi a multiplelor cruzimi, lovituri şi ghionturi pe 
care Ie îndurase. S-a împiedicat de trei ori sub greutatea 
crucii, aşa că soldaţii care-1 escortau au cerut unui tre¬ 
cător necunoscut, care era Simon din Cirine, să-l ajute 
sa poarte crucea. Luca spune că lumea se adunase să pri¬ 
vească. Nu gloata bine antrenată de la Templu, ci oameni 
de rând, „mulţime multă de popor şi de femei, care se 
băteau în piept şi îl plângeau". Isus s-a oprit pe via dolo- 
rosa să le vorbească: „Fiice ale Ierusalimului, nu Mă plân¬ 
geţi pe Mine, ci pe voi plângeţi-vă şi pe copiii voştri. 
Căci iată, vin zile în care vor zice: Fericite sunt cele sterpe 
şi pântecele care n-au născut şi sânii care n-au alăptat! 
Atunci vor începe să spună munţilor: Cădeţi peste noi; 
şi dealurilor: Acoperiţi-ne. Căci dacă fac acestea cu lem¬ 
nul verde, cu cel uscat ce va fi?" (23, 27-31) Este remar¬ 
cabil că Isus, în ciuda durerilor şi a slăbiciunii, a devenit 

din nou poet şi a rostit acest imn ca un semnal de alarmă, 
cu totul justificat, având în vedere grozăvia care s-a 
petrecut cu o generaţie mai târziu, când Ierusalimul a 
fost asediat. Multe dintre femeile care plângeau şi chiar 
mai mulţi copii au fost măcelăriţi. 

într-adevăr, în momentele din urmă, s-au remarcat 
femeile. Isus a fost bătut în cuie, şi Ioan, unul dintre mar¬ 
torii oculari, spune: „Şi stăteau, lângă crucea lui Isus, 
mama Lui şi sora mamei Lui, Maria lui Cleopa, şi Maria 
Magdalena." Nu se menţionează nimic despre bărbaţi, 
ucenici sau apostoli, cu excepţia unuia. Ioan însuşi se 
afla acolo şi Isus, de pe cruce, l-a prezentat mamei lui: 
„Femeie, iată fiul tău!" La fel i-a spus lui Ioan: „iată 
mama ta! Şi din ceasul acela ucenicul a luat-o la sine 
(19,25-27). 

Mai erau şi alţii de faţă. Luca afirmă (23, 35-43) ca 
preoţii au venit să-şi râdă de el, spunând: „Pe alţii i-a mân¬ 
tuit; să Se mântuiască şi pe Sine însuşi, dacă El este 
Cristosul, alesul lui Dumnezeu." Şi soldaţii îşi bateau 
joc de el, dându-i să bea oţet. Isus a fost răstignit între 
doi tâlhari. Luca spune că unul din ei 

îl hulea zicând: Nu eşti Tu Cristosul? Mântuieşte-Te pe Tine 
însuţi şi pe noi. Şi celălalt, răspunzând, îl certa, zicând: Nu 
te temi tu de Dumnezeu, că eşti în aceeaşi osândă? Şi noi pe 
drept, căci noi primim cele cuvenite după faptele noastre; 
Acesta însă n-a făcut nici un rău. Şi zicea lui Isus: Pomeneşte- 
mă, Doamne, când vei veni în împărăţia Ta. Şi Isus i-a zis: 
Adevărat grăiesc ţie, astăzi vei fi cu Mine în rai. 

Isus a vorbit şi ca om, rugându-1 pe Tatăl lui să-i pri- 1 
vească suferinţa şi să-i dea putere s-o îndure. Cuvintele 
pe care le-a rostit în aramaică, consemnate de Marcu în 
15, 34, au fost: „Eloi, Eloi, lamasabahtani?", interpretate 
drept: „Dumnezeul Meu, Dumnezeul Meu, de ce M-ai 
părăsit?" Unii dintre cei prezenţi au zis: „Iată, îl striga 
pe Ilie“ (Marcu 15, 35). Isus a mai spus: „Mi-e sete" (Ioat 
19, 28). I s-a dat oţet amestecat cu apă. Ioan spune că 
în timpul după-amiezii a căzut întunericul. Isus se afla 
de trei ore pe cruce. Potrivit lui Luca, Isus a strigat „cu 
glas tare" şi a zis: „Părinte, în mâinile Tale încredinţez 
duhul Meu. Şi acestea zicând. Şi-a dat duhul" (23, 46). 

Se spune c-ar fi zis şi „Săvârşitu-s-a“ (Ioan 19, 30). Acestea 
i-au fost ultimele cuvinte, şi „Şi-a dat duhul" (Luca 23, 
48 şi Ioan 19, 30). Moartea Iui a fost edificatoare, chiar 
nobilă. Centurionul, comandantul gărzii, „a slăvit pe 
Dumnezeu, zicând: Cu adevărat, Omul Acesta drept a 
fost". Şi alţii, spune Luca, „se întorceau bătându-şi pieptul" 
(Luca 23, 47-48). 

Femeile au rămas cu el până la sfârşit şi l-au ajutat pe 
Iosif din Arimateea, căruia Pilat i-a îngăduit să dea jos 
trupul lui Isus de pe cruce - după ce un soldat a confir¬ 
mat decesul împungându-i cu suliţa trupul, din care a curs 
„sânge şi apă" -, şi pe Nicodim, care a adus miresme, să 
cureţe şi să ungă cadavrul, pentru ca apoi să-l aşeze într-un 
mormânt. A fost săpat în stâncă şi nu era încă folosit. 
Aşadar, trupul lui Isus, înfăşurat într-un giulgiu curat de 
in, a fost pus în mormânt, iar la uşa mormântului a fost 
prăvălită o „piatră mare". Maria, Magdalena şi „cealaltă 

Marie“ au fost lăsate „şezând în fa,a mormântului” 

(Matei 27, 60-61). 

Cele trei ore pe care le-a trăit Isus pe cruce au fost 
punctate de câteva fraze cunoscute de foarte timpuriu 
drept .cele S apte cuvinte', iar la optsprezece secole după 
ce au fos, rostite au fost puse pe muz,ca fata seaman a 
lui Joseph Hayden. Una a fost consemnata de Matei ş. 
Marcu, trei de Luca şi trei de Ioan. Toate erau o mani¬ 
festate a iubirii: „Iartă-i, Doamne, ca nu ştiu ce tac 
Femeie, iată fiul tău. [Fiule], iată mama ta^ „...astaz 
vei fi cu mine în rai.” .Dumnezeul Meu, Dumnezeul 
Meu, de ce M-ai părăsit?" „Mi-e sete “ -Savarşitu-s-a^ 
Părinte, în mâinile tale încredinţez duhul Meu. Sufe¬ 
rinţa lui, setea lui, triumful lui pat să-i rezume v,aţa pe 
care şi-a dăruit-o iubirii pentru umanitate. Crucea ş 
aceste din urmă cuvinte marchează încheierea misiunii 

sale de jertfă pe pământ. 




IX 

învierea şi naşterea creştinismului 




























Isus a fost răstignit şi a murit într-o vineri. In a treia 
zi, duminică, foarte de dimineaţă, „fiind încă întuneric 11 , 
Maria Magdalena a venit la mormânt. A văzut că piatra 
fusese dată la o parte. A alergat la Petru şi la Ioan (care 
relatează totul în capitolul 20 al Evangheliei sale) şi le-a 
spus: „Au luat pe Domnul din mormânt şi noi nu ştim 
unde L-au pus.“ Cei doi apostoli s-au întors la mormânt, 
alergând, împreună cu Maria Magdalena. Ioan, mai tânăr, 
a alergat mai repede şi a ajuns primul. S-a aplecat, s-a 
uitat înăuntru prin deschizătura joasă a mormântului şi 
a văzut giulgiurile de in puse pe jos. Dar n-a cutezat să 
intre. A sosit apoi Petru, care a intrat. A găsit marama 
cu care fusese înfăşurat capul lui Isus împăturită cu grijă, 
„la o parte, într-un loc“. A intrat atunci şi Ioan. Dar 
nici unul din cei doi apostoli n-a priceput că Isus înviase 
din morţi. Au plecat acasă, nedumeriţi. 

Dar Maria a rămas, plângând, lângă mormânt. Pe urmă, 
s-a aplecat, a privit înăuntru şi a văzut doi îngeri în veş¬ 
minte albe, unul la capul şi celălalt la picioarele locului 
unde fusese aşezat Isus. Şi îngerii i-au vorbit: „Femeie, 
de ce plângi? 11 Şi ea a răspuns: „Că au luat pe Domnul 
meu şi nu ştiu unde L-au pus. 11 Maria s-a întors, s-a uitat 

în jur şi deodată l-a văzut pe Isus. Dar nu l-a recunoscut 
A întrebat-o şi el: „Femeie, de ce plângi? 11 Crezând că e 
grădinarul, l-a întrebat: „Doamne, dacă Tu L-ai luat, 
spune-mi unde L-ai pus şi eu îl voi ridica. 11 Isus i-a spus 
pe un ton pe care ea atunci l-a recunoscut: „Maria! 11 Şi-a 
dat seama că era Isus şi a zis: „Rabuni! (adică învăţătorule). 11 

Insă El i-a spus: „Nu te atinge de Mine, căci încă nu 
M-am suit la Tatăl Meu. Mergi la fraţii Mei şi le spune: 
Mă sui la Tatăl Meu şi Tatăl vostru şi la Dumnezeul 
Meu şi Dumnezeul vostru." Aşadar, Maria Magdalena, 
fosta păcătoasă care credea în Isus şi-l venera ca pe Dum¬ 
nezeul făcut om, a avut privilegiul să fie prima care l-a 
văzut pe Fiul lui Dumnezeu reînviat şi să anunţe învie¬ 
rea lumii întregi. A alergat într-un suflet să vestească ce 
a văzut şi ce i-a spus Isus. 

Celelalte trei Evanghelii nu au lucruri esenţiale de 
adăugat. în Luca se confirmă prezenţa Măriei Magdalena, 
dar şi a Ioanei, a Măriei, mama lui Iacov, a altor femei. 
Când lui Petru şi celorlalţi li s-a spus că trupul lui Isus 
a dispărut, ei n-au vrut să le creadă pe femei şi au zis că e 
„o aiurare 11 (24, 10). Petru a crezut numai după ce s-a dus 
la mormânt şi a văzut cu ochii lui că trupul nu mai era 
acolo. Matei spune că Maria Magdalena şi „cealaltă 
Mărie" au fost salutate în faţa mormântului gol de un 
înger. „Şi înfăţişarea lui era ca fulgerul şi îmbrăcămintea 
lui albă ca zăpada. Matei adaugă: „Şi de frica lui s-au 
cutremurat cei ce păzeau şi s-au făcut ca morţi." Potrivit 
acestei relatări, probabil că zăceau acolo nemişcaţi şi incon¬ 
ştienţi când cele două Marii au sosit la mormânt. 

îngerul le-a spus Măriilor: „Nu vă temeţi, că ştiu că pe 
Isus cel răstignit îl căutaţi. Nu este aici; căci S-a sculat 
precum a zis; veniţi de vedeţi locul unde a zăcut. Şi de¬ 
grabă mergând, spuneţi ucenicilor Lui că S-a sculat din 
morţi şi iată va merge înaintea voastră în Galileea; acolo 
îl veţi vedea. Iată v-am spus vouă" (28, 1-8). Marcu con¬ 
firmă relatarea de mai sus, dar spune că venise şi Salo- 
meea cu cele două Marii şi că îngerul, care arăta ca „un 
tânăr [...] îmbrăcat în veşmânt alb" (16, 3), le-a vorbit 
ca în Evanghelia după Matei, spunând că Isus plecase în 
Galileea şi că ele trebuiau să-l anunţe pe Petru. Marcu 
confirmă şi cele spuse de Ioan privitor la faptul că Isus 
i s-a arătat mai întâi Măriei Magdalena şi că apostolii 
n-au vrut s-o creadă (16, 9-11). 

Aşa a trecut dimineaţa de duminică. în timpul după- 
amiezii, doi ucenici - din care unul era Cleopa - mer¬ 
geau către Emaus, la distanţă de două ore de Ierusalim. 
Erau la curent cu ce se petrecuse în acea dimineaţă. Dar 
când „Isus însuşi, apropiindu-Se, mergea împreună cu 
ei" nu l-au recunoscut. Numai Luca povesteşte despre 
această întâlnire, şi se prea poate s-o fi auzit de la mama 
lui Isus, fiindcă are tonul poetic caracteristic ei. Cei trei 
bărbaţi au făcut drumul împreună şi Isus i-a pus să-i 
povestească despre ce se mai întâmplase în timpul din 
urmă — procesul şi Răstignirea. I-au spus şi de faptul că 
trupul lui Isus dispăruse din mormânt. Isus le-a atras 
atenţia că toate cele petrecute fuseseră proorocite şi 
„le-a tâlcuit lor, din toate Scripturile cele despre El“. însă 
ei tot nu l-au recunoscut. Au ajuns la Emaus, „iar El se 

facea că merge mai departe. Dar ei îl rugau stăruitor, 
zicând: Rămâi cu noi că este spre seară şi s-a plecat 
ziua . Aşa că Isus a rămas cu ei şi au stat împreună la 
cină. Şi „luând El pâinea, a binecuvântat şi, frângând, 
le-a dat lor . Şi deodată, recunoscând aceste gesturi fami¬ 
liare, şi-au dat seama cine era. „Şi s-au deschis ochii 
lor , spune Luca, „şi 1-au cunoscut; şi El s-a făcut nevă¬ 
zut de ei (24, 13-31). Cei doi ucenici s-au întors imediat 
la Ierusalim „şi au găsit adunaţi pe cei unsprezece şi pe 
cei ce erau împreună cu ei“. Le-au povestit ce li s-a întâm¬ 
plat şi cum l-au recunoscut pe Isus când a frânt pâinea. 
Luca povesteşte: „Şi pe când vorbeau ei acestea. El a stat 
în mijlocul lor şi le-a zis: Pace vouă." Luca spune că ei, 
„înspăimântându-se [...], credeau că văd duh". Dar el 
i-a asigurat că trupul lui era adevărat şi plin; „Vedeţi mâi¬ 
nile Mele şi picioarele Mele, că Eu însumi sunt; pi- 
păiţi-Mă şi vedeţi, că duhul nu are carne şi oase, precum 
Mă vedeţi pe Mine că am. Apoi le-a arătat urmele cuie¬ 
lor de la mâini şi picioare. Şi le-a mai spus că îi este foame, 
„iar ei i-au dat o bucată de peşte fript şi dintr-un fagure 
de miere. Şi luând, a mâncat înaintea lor“ (24, 33-43). 

Ioan are o ultimă remarcă la acest episod, un detaliu 
dintre cele care dau viaţă istorisirilor din Evanghelii şi le 
fac atât de reale. Apostolul Toma nu a fost prezent când 
Isus a mâncat din peştele fript şi din fagurele de miere, 
şi n-a crezut ce i-au povestit ceilalţi, spunând: „Dacă nu 
voi vedea, în mâinile Lui, semnul cuielor, şi dacă nu voi 
pune degetul meu în semnul cuielor, şi dacă nu voi pune 
mâna mea in coasta Lui, nu voi crede. Ioan povesteşte 

că după opt zile, când ucenicii, de astă dată împreună 
cu Toma, se aflau într-o încăpere, Isus a apărut, intrând 
prin uşa închisă, „şi a stat in mijloc şi a zis: Pace vouă! . 

Şi i-a spus lui loma: „Adu degetul tău încoace şi vezi 
mâinile Mele şi adu mâna ta şi o pune în coasta Mea şi 
nu fi necredincios, ci credincios. Toma a zis: „Domnul 
meu şi Dumnezeul meu! Isus i-a răspuns: „Pentru că 
M-ai văzut ai crezut. Fericiţi cei ce n-au văzut şi au cre¬ 
zut'/ 1 (20, 24-29) 

Ioan consemnează încă o apariţie a lui Isus la Marea 
Galileii, în faţa lui Petru, Loma, Natanael, fiii lui Zeve- 
deu şi alţi doi ucenici. Stătuseră toată noaptea la pescuit, 
dar nu prinseseră nimic. Când s-a crăpat de ziuă, l-au 
văzut pe Isus pe mal şi nu l-au recunoscut. El Ie-a spus: 
„Fiilor, nu cumva aveţi ceva de mâncare?" Ei au răspuns: 
„Nu." El le-a zis: „Aruncaţi mreaja în partea dreaptă." 
Aşa au făcut, şi au prins 153 de peşti. Ioan i-a spus lui 
Petru: „Domnul este!" Isus a aprins un foc de cărbune 
şi a pus alături pâine. 1-a poftit să mănânce. „Veniţi de 
prânziţi." A frânt pâinea şi le-a dat „de asemenea şi peş¬ 
tele". Şi Ioan spune: ,Aceasta este, acum, a treia oară când 
Isus S-a arătat ucenicilor" (21, 1-14). 

Luca povesteşte că cel din urmă lucru pe care l-a făcut 
Isus a fost sâ-i conducă pe ucenici spre Betania; apoi 
i-a binecuvântat „şi S-a înălţat la cer (24, 50—51). 
Marcu consemnează ultima poruncă a lui Isus: „Mergeţi 
în toată lumea şi propovăduiţi Evanghelia la toată făp¬ 
tura" (16, 15). Matei adaugă un amănunt. Spune că Isus 
le-a poruncit celor unsprezece apostoli să se întâlnească 

cu el pe un munte din Galileea. Şi când s-au adunat, le-a 
spus. „Datu-Mi-s-a toată puterea, în cer şi pe pământ. 
Drept aceea, mergând, învăţaţi toate neamurile, bote¬ 
zau- 16 în numele Tatălui şi al Fiului şi al Sfântului 
Duh.“ A fost prima oară când a fost enunţată doctrina 
Sfintei Treimi. Le-a spus că învăţătura lor trebuia să 
cuprindă tot ce le-a poruncit el lor. Ultimele sale cuvinte 
înainte de a se înălţa în cer au fost: „Eu cu voi sunt în 
toate zilele, până la sfârşitul veacului” (28, 16-20). 

Şi astfel ajungem la sfârşitul vieţii pământeşti a lui Isus. 
Am urmat îndeaproape cele patru Evanghelii. Ele se 
întemeiază în primul rând pe amintirile mamei lui Isus, 
Maria; pe mărturiile lui Petru, socotit întotdeauna de 
Isus conducătorul apostolilor, în care avea multă încre¬ 
dere; pe amintirile personale ale apostolilor, dar şi pe 
memoria lor colectivă, baza învăţăturii lor după ce Isus s-a 
înălţat la cer; şi, în fine, pe relatările lui Ioan, martor 
ocular a multe evenimente din timpul preoţiei lui Isus. El 
a fost singurul dintre apostolii lui Isus care a fost martirizat 
ş , atraneţe, şi-a scris amintirile despre Isus. 

Mai există o sursă importantă: Sfântul Pavel. Numele 
lui fusese Saul şi se născuse în Tarsus, un oraş mare din 
Cilicia, în sud-estul Asiei Mici. Cea mai probabilă dată 
a naşterii lui este 9 d.Cr., ceea ce înseamnă că era cu apro¬ 
ximativ doisprezece ani mai tânăr decât Isus. Se născuse 
cetăţean roman, într-o familie elenizată, şi pesemne că 
vorbea curent greaca şi latina. Dar era evreu, circumcis, 
ştia ebraica şi, probabil, aramaica, limba maternă a lui 
Isus. Era instruit, studiase sub îndrumarea vestitului căr¬ 


turar evreu Gămăliei cel Bătrân în jurul anului 20 şi se 
remarca printre iudeii ortodocşi care îi persecutau pe 
adepţii lui Isus în perioada imediat următoare înălţării. 
Conform Faptelor Apostolilor - un text creştin timpuriu 
compilat de acelaşi doctor grec care a pus pe hârtie şi 
Evanghelia după Luca —, tânărul Pavel a fost prezent când 
Ştefan, primul martir creştin, a fost ucis prin lapidare la 
un an după înălţarea lui Isus. A participat in continuare 
la persecutarea creştinilor pană când, in urma unui 
eveniment miraculos petrecut la intrarea în Damasc, s-a 
convertit. După aceea s-a întâlnit cu toţi prietenii lui 
Isus care mai erau în viaţă, i-a întrebat despre viaţa aces¬ 
tuia, despre învăţătura şi spusele lui, şi a făcut multe 
călătorii cu Barnaba. Pavel şi-a propus să înveţe tot ce se 
putea despre Isus şi să răspândească apoi tot ce aflase in 
rândul populaţiilor neevreieşti de limbă greacă din afara 
Palestinei. Vorbea în public, dar scria şi epistole pe care 
le adresa primelor comunităţi creştine din Corint, Roma 
şi din alte părţi. Unele dintre ele au supravieţuit şi sunt, 
prin urmare, primele documente ale creştinismului. 

Mărturiile scrise de Pavel sunt importante din două 
puncte de vedere. în primul rând, Pavel ne povesteşte 
învierea lui Isus - prima relatare scrisă care a supravieţuit. 
Pavel spune că Isus a fost văzut mai întâi de Petru şi apoi 
de ceilalţi apostoli. După aceea, „S-a arătat deodată la 
peste cinci sute de fraţi, dintre care cei mai mulţi trăiesc 
până astăzi, iar unii au şi adormit . Pe urmă, spune Pavel, 
Isus a fost văzut de Iacov, şi apoi de toţi apostolii îm¬ 
preună. „Iar la urma tuturor, ca unui născut înainte de 

vreme, mi S-a arătat şi mie“ (I Corinteni 15, 3-8). 
Mărturia lui Pavel este impresionantă, fiindcă celelalte 
teferiri ale sale la Isus, la însuşirile şi comportamentul 
acestuia - adică la personalitatea lui - concordă în mod 
remarcabil cu figura lui Isus prezentată în cele patru 
Evanghelii, deşi Pavel n-a putut s-o vadă pe nici una în 
formă scrisă. Mai mult decât atât, ne dă o descriere 
exactă a momentului când a fost instituită taina Sfintei 
împărtăşanii la Cina cea de Taină, descriere care merită 
citată: „El [...] a luat pâine, Şi, mulţumind, a frânt şi a 
zis: Luaţi, mâncaţi; acesta este trupul Meu care se frânge 
pentru voi. Aceasta să faceţi spre pomenirea Mea. Ase¬ 
menea şi paharul după Cină, zicând: Acest pahar este 
Legea cea nouă întru sângele Meu. Aceasta să faceţi ori 
de câte ori veţi bea, spre pomenirea Mea“ (I Corinteni 

11,23-25). 

Ultimul document doveditor, alcătuit de Luca (aflat 
adesea în compania lui Pavel), este reprezentat de Fap¬ 
tele Apostolilor. Isus le-a dat discipolilor misiunea să-i 
răspândească mesajul la toate popoarele pământului şi 
le-a spus că le va trimite Duhul Sfânt ca sprijin, mângâ¬ 
iere şi inspiraţie, atât pe plan fizic, cât şi spiritual. Şi 
promisiunea a fost împlinită puţin mai târziu, în primă¬ 
vara aceluiaşi an, de sărbătoarea Shavuot a evreilor (deve¬ 
nită Gincizecimea la creştini). Descrierea o găsim în 
capitolul 2 al Faptelor. Această sărbătoare era un eve¬ 
niment care atrăgea la Ierusalim pelerini evrei din tot 
Imperiul Roman şi din afara lui. Luca povesteşte că erau 
„părţi şi mezi şi elamiţi şi cei ce locuiesc în Mesopotamia, 



în Iudeea şi în Capadocia, în Pont şi în Asia, în Frigia şi în 
Pamfilia, în Egipt şi în părţile Libiei cea de lângă Cirene, 
şi romani în treacăt, iudei şi prozeliţi, cretani şi arabi... 

(2>9-n). -A | ., « 

Ucenicii lui Isus „erau toţi împreuna in acelaşi loc 
(2, 1) şi nădăjduiau să-i facă pe mulţi să se convertească. 
Dar în ce limbă să le vorbească? Puţini erau vizitatorii 
care ştiau aramaica sau ebraica vorbită. Şi doar puţini 
discipoli vorbeau greaca sau latina. „Şi din cer, fără de 
veste, s-a făcut un vuiet, ca de suflare de vânt ce vine repede, 
şi a umplut toată casa unde şedeau ei. Şi li s-au arătat, 
împărţite, limbi ca de foc şi au şezut pe fiecare dintre ei. 
Şi s-au umplut toţi de Duhul Sfânt“ (2, 2-4). 

Când ucenicii au ieşit în forfota mulţimii de „iudei 
[...] din toate neamurile , au constatat că dispăruse difi¬ 
cultatea comunicării. „Au început să vorbească în alte 
limbi, precum le dădea lor Duhul a grăi (2, 4). Oamenii 
se adunau tot mai numeroşi şi „fiecare îi auzea pe ei 
vorbind în limba sa \ Unii ii luau in ras şi „ziceau că sunt 
plini de must“. Dar Petru „a ridicat glasuL şi a spus: 
„Aceştia nu sunt beţi, cum vi se pare vouă, căci este al 
treilea ceas din zi.“ Petru, care de regulă nu avea încli¬ 
naţie pentru poezie, a fost inspirat să se exprime într-un 
limbaj al cărui puternic accent ritmic îl redau aici in versuri: 

.zice Domnul, voi turna din Duhul Meu peste tot trupul, 
şi fiii voştri şi fiicele voastre vor prooroci, 
şi cei mai tineri ai voştri vor vedea vedenii, 
şi bătrânii voştri vise vor visa. 
încă şi peste slugile Mele şi peste slujnicele Mele 
voi turna în acele zile, din Duhul Meu; 

şi vor prooroci; 

Şi minuni voi face sus în cer, 

şi jos pe pământ semne; 

sânge, foc şi fumegare de fum [...], 

Să ştie deci toată casa lui Israel 
că Dumnezeu, pe Acest Isus, 
pe Care voi L-aţi răstignit, 

L-a făcut Domn şi Cristos (2, 17-19 şi 36). 

Acest măreţ imn al Cincizecimii, auzit în diferite limbi, 
a dat rezultate. Oamenii au fost „pătrunşi la inimă" şi 
au întrebat; „Ce să facem?" Petru le-a răspuns; „Pocăiţi-vă 
şi să se boteze fiecare dintre voi în numele lui Isus 
Cristos. Şi au pornit la primul botez comun, „ca la trei 
mii de suflete , şi astfel s-a născut prima Biserică creştină 
(2, 37-41). 

Am încercat să povestesc despre Isus din Nazaret, despre 
viaţa, moartea, învierea şi înălţarea lui la ceruri, cât mai 
simplu şi mai faptic posibil. Am folosit în principal rela¬ 
tările din cele patru Evanghelii care au circulat în formă 
scrisă nu mult după ce s-au petrecut întâmplările descrise, 
şi care sunt în esenţă amintiri ale unor martori oculari. Am 
folosit exclusiv traducerea engleză autorizată de la începutul 
secolului XVII, cunoscută drept King James Version, 
pentru că ea îmbină mai bine decât oricare alta înaltul grad 
de exactitate literară cu elemente verbale arhaice, care ne 
reamintesc că este vorba de evenimente petrecute acum 
două mii de ani. Este, în acelaşi timp, o operă de artă. 

Acesta e un aspect foarte important, pentru că Evan¬ 
gheliile sunt atat documente literare, cât şi istorice şi 

spirituale. Concise, ferm orientate în sensul unui obiec¬ 
tiv bine gândit, într-un limbaj direct, ele formează una 
dintre cele mai minunate lucrări care ne-au rămas din 
Antichitate. Şi asta datorită faptului că ele sunt scurte 
biografii, ce se consolidează şi se corectează reciproc, ale 
unui bărbat, el însuşi poet, care folosea cuvintele cu 
talentul uimitor de a le sublinia semnificaţia, rezonanţa 
şi splendoarea. Imagistica lui, metaforele folosite, felul în 
care îşi povestea istoriile şi pildele, capacitatea de a spune 
lucrurile mereu altfel l-au făcut să fie nu numai un în¬ 
văţător eminent, ci şi un mare artist. îi atrăgea pe oameni 
în discuţii şi îi asculta, punandu-le întrebări şi comen- 
tându-le răspunsurile. Evangheliile sunt în mare parte o 
redare textuală a celor spuse de vorbitori, adesea sub 
formă de dialog. Sunt pline de viaţă, iţi dau senzaţia că 
auzi ce se spune. Aşa se explică şi faptul că multe fraze 
din Evanghelii se folosesc în limbajul obişnuit sau în lite¬ 
ratură în toate limbile pământului. Şi acum, la începutul 
secolului XXI, folosim cu aceeaşi frecvenţă fraze din 
limbajul lui Isus şi al contemporanilor lui - vorbite în 
aramaică şi apoi traduse în greacă -, pentru că ele sunt 
parte integrantă — şi îndrăgită — a propriului nostru lim¬ 
baj. îl auzim pe Isus vorbind de parcă am sta la picioarele 
lui, sus pe munte. Acest sentiment este o prelungire a 
miracolului comunicării globale începute de sărbătoarea 
Cincizecimii. 

Evangheliile sunt destinate a fi citite şi recitite. Cu cât 
le citim mai des, cu atât ne devin mai dragi şi le înţele¬ 
gem mai în profunzime, cu atât mai limpede le pricepem 

realismul. Evangheliile reprezintă adevărul. Ceea ce ni 
se istoriseşte s-a întâmplat cu adevărat. Personajele suni 
reale. Detaliile povestirii sunt, in mod straniu şi uneori 
misterios, convingătoare. Pe măsură ce parcurgem textul, 
secolele care ne despart de momentele povestirii dispar 
treptat şi ajungem să cunoaştem o lume care nu se deo¬ 
sebeşte prea mult de cea în care trăim noi. Palestina pri¬ 
mului secol d.Cr. era o ţară suprapopulată (exact cum e 
pământul nostru astăzi), cu o multitudine de rase şi religii. 
Locuitorii se considerau civilizaţi, aveau legi străvechi, 
viaţă spirituală, guvern. Dar liniştea lor era mereu tul¬ 
burată de evenimente barbare şi acte pline de cruzime. 
Tot timpul plutea în aer ameninţarea unei catastrofe imi¬ 
nente. Se vorbea despre viziuni fantastice ale unui viitor 
înspăimântător. Existau profeţi de tot felul care preziceau 
fie un sfârşit tragic, fie diverse utopii. 

Se considera că sistemul de guvernământ, atât spiri¬ 
tual, cât şi laic, era o binecuvântare, având la bază, pe de 
o parte, Legea lui Moise, şi, pe de altă parte, dreptul roman. 
Existau coduri, precedente, tribunale, pergamente - şi 
o mulţime de avocaţi. în practică era un guvern corupt, 
mincinos, extrem de ineficient şi uneori nemilos. Nu 
dreptatea, ci bunul-plac era linia directoare. Conducătorii 
erau pur şi simplu inadecvaţi, şi uneori, adevăraţi monştri. 
Irod cel Mare era un om hain, care a ucis copii nevino¬ 
vaţi ca să-şi apere tronul. Fiul lui, Antipa, un hedonist 
risipitor, nu foarte deosebit de unii prinţi arabi din zilele 
noastre, amesteca printre frivolităţile lui şi câte un omor 
Caiafa, marele preot, era, ca şi Irod, un om rău, dar avea 

şi o doză de ipocrizie, orgoliu spiritual şi o deosebită mali¬ 
ţiozitate faţă de oamenii buni. Pilat din Pont era proto¬ 
tipul omului slab, cu care ne întâlnim zilnic în lumea 
politică de astăzi: pretinde că e partizan al adevărului şi 
al dreptăţii, că ia în seamă opinia publică, dar e laş, neho¬ 
tărât şi, până la urmă, cedează presiunii unor grupări 
chiar şi atunci când ştie că n-au dreptate. Toate faţetele 
proastei guvernări din zilele noastre îşi au echivalentele 
în Palestina primului secol, şi nu în ultimul rând medio¬ 
critatea nonşalantă, care era caracteristica ei obişnuită. 

Sub cârmuitori se afla lumea contrastantă a bogaţilor 
şi săracilor: unii petreceau nepăsători, în timp ce majo¬ 
ritatea trăia modest, iar alţii mureau de foame. Evan¬ 
gheliile ne oferă panorama viu colorată a acestei stări de 
lucruri. Se organizau numeroase acţiuni de binefacere, 
fie oficiale, fie individuale. O bună parte dintre ele erau 
destul de ineficiente, altele total lipsite de rezultat. „Pe 
săraci îi veţi avea mereu cu voi. Peste tot erau infirmi. 
Nevoiaşii cerşeau. Evlavioşii ocupau „locurile dintâi in 
sinagogă sau stăteau pe străzi şi se rugau cu voce tare. 
Evangheliile ne vorbesc despre toate acestea. Ne descriu 
cum îşi petreceau viaţa cei buni în mijlocul indiferenţei 
generale: bărbaţi aspri, ca Petru, gata să-şi lase munca şi 
să lucreze fără plată, limitându-se la strictul necesar, pentru 
a sluji o cauză comună. Şi apoi, femeile - Fecioara Maria, 
Maria Magdalena, Marta, Suzana, Ioana şi multe altele, 
care erau cumsecade şi generoase, ca văduva cu bănuţii, 
sau încrezătoare şi îndelung-răbdătoare, ca bătrana cu „o 
curgere de sânge 1 . Cele mai multe erau sărace, cateva 

înstărite; despre unele, ca soţia lui Pilat, superstiţioase şi 
tânjind după sprijin spiritual, auzim numai din culise, 
întâlnim femei în fiecare capitol din Evanghelii, pe 
aproape fiecare pagină. Ele reprezintă pulsul emoţiei ome¬ 
neşti, conducta iubirii. Prezenţa femeilor compensează 
cruzimea, rânjetele batjocoritoare, insensibilitatea şi aspri¬ 
mea, care apar şi ele pe aproape fiecare pagină. 

Şi în mijlocul acestui furnicar uman se află figura 
sociabilă, prietenoasă a lui Isus; mereu prezentă, învă- 
ţându-i pe oameni, ascultându-i, uneori stând pur şi sim¬ 
plu de vorbă lângă o fântână, sau mâncând şi bând cu 
lume de tot felul. Din când în când era sumbru. O dată 
sau de două ori s-a arătat de-a dreptul furios. Dar în 
general vorbea cu blândeţe, cu bunăvoinţă; avea mereu 
pe buze imagini de pe ogoare, câmpuri şi dumbrăvi, sau 
din viaţa animalelor. Era un personaj fascinant, irezistibil, 
care iradia iubire, era binevoitor, iertător, lăuda necon¬ 
tenit milostenia şi zâmbea adesea. Cu toate acestea, era 
serios, vorbea cu autoritate; era un om care-ţi trezea res¬ 
pectul, de care ascultai şi pe care-1 urmai; părea că emană 
lumină - unul dintre cuvintele lui preferate şi poate 
că uneori chiar asta făcea, risipind partea întunecată a 
vieţii. Era fără îndoială un om care, în pofida blândeţii 
sale, a contestat autoritatea oficială, mai ales autoritatea 
celor care se ocupau cu probleme spirituale. Prin urmare, 
era pus sub observaţie. în preajma lui se aflau mereu 
agenţi, spioni, informatori şi provocatori care-i înregistrau 
vorbele pentru a le răstălmăci şi a le folosi mai târziu la 
tribunal. Rareori îl întâlnim singur. Dar când era doar 

cu el însuşi, cădea în genunchi şi se ruga. Se ruga foarte 
des; chiar şi pe cruce s-a rugat: „Iartă-i, Doamne, ca nu 

ştiu ce fac. . „ . . „ • 

Isus a trăit într-o lume crudă, nesăbuita, iar viaţa şi 

moartea lui reprezintă un protest elocvent împotriva ei. 
Isus oferea o alternativă: nu viaţa exterioară a revoluţiei 
şi reformei, ci viaţa interioară a smereniei şi iubirii, a gene¬ 
rozităţii şi milosteniei, a iertării şi speranţei Şi noi trăim 
într-o'lume crudă şi nesăbuită, deşi e plina de cunoaştere, 
universităţi, mijloace de comunicare, expertiza. Alter¬ 
nativa lui Isus e totuşi relevantă: „Eu sunt calea, adevă¬ 
rul şi viata." Dacă Isus ar fi să se arate astazi, putem 
siguri nu numai că ar avea nenumăraţi discipoli, ci şi ca 
ar fi persecutat şi omorât. Creştinismul pe care m l-a lasat 
moştenire nu a fost pus la încercate şi a eşuat După 
cum a scris odată G.K. Chesterton. creştinismul a fost 
considerat dificil, şi n-a mai fost pus la încercare. Dat 
ne-a rămas la dispoziţie. Pe scurt, mesajul creştinismului 
este- fa cum a făcut Isus. De aceea biografia lm, in înspăi¬ 
mântătorul nostru secol XXI, este atât de importanta. 
Trebuie s-o studiem şi să învăţăm. 

